
הקווים לדמותו של צ'ה בישראל 


הקדמה 


בעת כתיבת שורות אלה, ארנסטו גווארה, המכונה "צ'ה" 
או "צ'ה גווארה", אמור היה להיות קשיש בן 75. הגמלאי 
גווארה. אך צ'ה נפטר (ליתר דיוק: נרצח) עוד בטרם חגג 
את יום הולדתו ה-40. גווארה, כדברי השיר, נשאר "צעיר 
לנצח 

האם הגמלאי גווארה היה נותר אליל הנוער בימינו? האם 
צ'ה הקשיש היה נפגש עם צעירים, עיתונאים וחוקרים ומספר 
להם בנימה נוסטלגית על קרבות קובה, קונגו או בוליביה? 
האם השר לשעבר ד"ר ארנסטו גווארה היה מפנה מזמנו 
המועט כדי שסוף-סוף יכתוב היסטוריון צעיר את הביוגרפיה 
שלו? איננו יודעים מה היה עושה צ'ה גווארה אילו היה 
נותר בחיים לאחר נפילתו בשבי בבוליביה. מה שברור הוא 
שגווארה האיש, המהפכן והאגדה מוסיף לאכלס את דמיונם 
של מיליוני צעירים ברחבי העולם. 


צ'ה גווארה 


ולראיה: גווארה מת כשלושים שנה לפני שהאינטרנט 
נעשה זמין וידוע למאות מיליוני גולשים ברחבי העולם. 
כל מי שמחפש מידע על אודות צ'ה גווארה ברשת נתקל 
בכמעט 200 אלף פריטי מידע, כולל אלפי אתרים המוקדשים 
למורשתו ולספריו וגם כאלה המשמיצים אותו. לא רע עבור 
דמות פוליטית מן העולם השלישי שהלך לעולמו לפני שנות 

הזמן והמקום 


לא ניתן להבין את צ'ה גווארה אלא על רקע זמנו ומקום 
פעילותו: העולם השלישי במובן הרחב ואמריקה הלטינית 
בפרט. גווארה הוא תוצר מובהק של זמנו. אבל זמנו לא תם. כך 
יכולתי להבחין בדמותו באחד ממשחקי הכדורגל באצטדיון טדי 
(האצטדיון על שם ראש עיריית ירושלים לשעבר טדי קולק). 
אין סתירה גדולה מזו: ראש העיר קולק והמהפכן גווארה. אבל 
לא בזה העניין. שאלתי את אוהד "הפועל" האלמוני מדוע הוא 
מחזיק בידו דגל אדום עם דמותו של גווארה. ודגל אדום זה 
לא מה חשבתם, זהו צבעה של "הפועל". האוהד לא ידע בדיוק 
להסביר מדוע האדום הוא הצבע של "הפועל" ומה בדיוק עושה 
הבן אדם (הלוליין?) בין הפטיש למגל ההפוכים - סמלה של 
"הפועל". גם הצירוף דגל אדום, פטיש ומגל לא הותיר באוהד 
האלמוני רושם או רמז, ולו רמז דק אחד, על ראשית דרכה של 
הקבוצה. אבל באשר לגווארה התשובה הייתה אחרת: "צ'ה זה 
גבר, הוא גבר שבגברים. הוא היה מהפכן. הוא היה כמו רובין 
הוד אבל בדרום אמריקה". 


סיפורו של מהפכן 


תשובה מנומקת יותר קיבלתי מתיכוניסט תושב יבנה, 
שהצלמית המפורסמת של גווארה התנוססה בגאווה על דש 
מעילו: "גווארה היה מהפכן ארגנטינאי שנלחם בקובה ומת 
בבוליביה. הוא היה גם מהפכן וגם סוציאליסט גדול", אמר 
לי אותו תלמיד תיכון. מאיפה כל הידע הזה? בתור תשובה 
קיבלתי את המשפט הסתום: "חינוך מהבית". 

"חינוך מהבית" היה גם התשובה שקיבלתי מצעירה 
בשפרעם שבאחת ההפגנות לבשה חולצה שעליה דמותו 
של צ'ה. ומכיוון שחינוך מהבית כנראה לא הספיק, אותה 
צעירה (סטודנטית?) סיפרה לי שקראה שתי ביוגרפיות 
על גווארה ואסופת מאמרים פרי עטו שפורסמו בשנות 
ה"80 בשפה הערבית. לאותה צעירה היה מזל גדול מכיוון 
שבמרוצת עשרות השנים האחרונות פורסמו מספר רב של 
ספרים העוסקים בצ'ה גווארה, מעשיו ודעותיו. חלקם 
תורגמו לערבית. לא כך המצב בשפה העברית, שבה פרט 
לספר אחד - יומן מסע - שכתב גוווארה הצעיר בטרם היה 
ל"צ'ה" ולאסופת מאמרים על לוחמת הגרילה, שנכתבו על 
ידי גווארה לאחר המהפכה הקובנית בתחילת שנות ה607 
ושפורסמה בהוצאת "משרד הביטחון", אין בנמצא ספר 
בשפה העברית העוסק בחייו ובפועלו של צ'ה גווארה. ספר 
זה הוא הראשון. כך שגווארה בישראל הוא לא יותר מאגדה, 
אגדה העוברת מדור לדור ("חינוך מהבית") או היונקת 
מאתרי אינטרנט, קריאה בשפות זרות או הרצון להידמות 
למישהו שמעשיו, כנראה, היו טהורים; שכן אחרת קשה 
להבין מדוע נרצח בגיל 39. 


צ'ה גווארה 


מטרת ספר זה איננה להוסיף עוד נדבך לאגדה. גווארה 
היה בשר ודם. זה גם אינו תיאור חייו ונפלאותיו של הקדוש 
גווארה שמת על קידוש השם. גווארה לא היה כזה. זו גם 
ביוגרפיה מוקדמת שכן לא ניתן לתת הסבר מלא ומניח את 
הדעת (לפתוח את דעתם של היסטוריונים) על כמה קושיות 
לא מפוענחות בחייו של גווארה. כמו כן, טרם פורסמו כל 
ספריו, כתביו והתכתבויותיו. אם וכאשר יפורסמו, יתרום 
הדבר תרומה חשובה להבנת כמה מפרקי חייו העלומים של 
צ'ה. עתה שוקדים במקסיקו ובארגנטינה על פרסום ספר 
שירים. מדובר בשירים שגווארה אסף בקפידה. גם גווארה 
היה משורר. הוא היה משורר גרוע וידע זאת. גווארה, 
"המשורר המתוסכל" (כפי שכתב אל המשורר הספרדי הידוע 
לאון פָלִיפָה), כתב שירים ואסף שירים של אחרים ורשם 
אותם בקפדנות של תלמיד חֶנוּן במחברת בית ספר שליוותה 
אותו במהלך כל לוחמת הגרילה ביערות בוליביה. המחברת 
התגלתה שלושים ושלוש שנים לאחר מותו. 

האם גווארה היה משורר כלוא בגופו של מהפכן? אין 
לטעות. ניתן אולי לתאר את גווארה כרומנטיקן, אבל הוא 
הצטיין כמפקד בקרב. צ'ה היה מהמפקדים שהסתכנו, והרבה. 
צ'ה גם היה מפקד שדרש מפקודיו לעשות בדיוק את מה שהוא 
עושה. לא פחות ולא יותר. לאחר המהפכה הקובנית הוא סיגל 
לעצמו את אותו עיקרון וזה לא מצא חן בעיני אלה, בייחוד 
הפקידים הבכירים החדשים, שסברו שעם תום הקרבות הגיעו 
אל המנוחה והנחלה. 

סיפורו של מהפכן 


קיצור תולדות צ'ה 


ארנסטו גווארה לינץ' דה לסרנה (גווארה לינץ' על שם 
אביו - ארנסטו גווארה, ודה לסרנה על שם אימו - סליה 
דה לה סרנה) נולד בארגנטינה ב-1928. גווארה רצה להיות 
רופא וכסטודנט לרפואה הרבה לנסוע במולדתו ובארצות 
אמריקה הלטינית. לאחר סיום לימודי הרפואה, הגיע ד"ר 
גווארה הצעיר לגואטמלה שבמרכז אמריקה - בחיפוש אחר 
מהפכה. בימים ההם שלט בגואטמלה הנשיא הנבחר חקובו 
ארבנז, שרצה לחלק לאיכרים את האדמות שהחזיקו החברות 
הרב-לאומיות האמריקאיות. זה הספיק כדי שסוכנות הביון 
המרכזית של ארצות הברית (618) תארגן הפיכה צבאית 
שאילצה את גווארה להימלט למקסיקו. בעיר מקסיקו, ביולי 
5, פגש גווארה צעיר קובני כריזמטי - המשפטן פידל 
קסטרו. עוד באותו לילה הצטרף הרופא אל הפלישה שתוכננה 
על ידי הגולה הקובני. בנובמבר 1956 הפליג גווארה לעבר 
קובה יחד עם עשרות מלוחמיו של קסטרו. הפלישה הייתה 
למפלה צורבת ושורדי הכוח הפולש נמלטו אל הרים, אל 
הסיירה מָאֶסטרה. תוך שמונה חודשים הפך גווארה מרופא 
הכוח לאחד ממפקדי המרד. מרד שהלך והתפשט בהרים 
ובערים. 

בדצמבר 1958 פיקד גווארה על כוחות המורדים שניצחו 
בקרב על העיר סנטה קלרה ושהיה לנקודת מפנה בהתקוממות. 
כעבור מספר ימים תפסו המורדים את השלטון וגווארה היה 
לאחד מראשי הממשלה המהפכנית. בנובמבר 1959 התמנה 
גווארה לנגיד הבנק המרכזי של קובה ובפברואר 1961 הפך 

צ'ה גווארה 


לשר התעשייה במשרד התעשייה, שהוקם על מנת לקדם את 
תיעוש המשק. כמו כן, היה בין מנהיגי הארגונים המהפכנים 
שב"1965 התאחדו והקימו את המפלגה הקומוניסטית של 
קובה. בחמש שנות המהפכה הראשונות, היה גווארה ל"שגריר 
המהפכה הקובנית" והופיע על במות בינלאומיות רבות. 

באפריל 1965 עזב גווארה בחשאי את קובה ולחם במלחמת 
גרילה בקונגו. הגרילה בקונגו נחלה מפלה וצ'ה שב לקובה, 
שוב בחשאי, בפברואר 1966. בנובמבר אותה שנה הוא הגיע 
לבוליביה שבלב דרום אמריקה כדי להקים כוח גרילה למיגור 
המשטר הדיקטטורי. ב-8 באוקטובר 1968 הוא נפצע ונשבה. 
למחרת הוא הוצא להורג על ידי אחד מחיילי כוח העלית של 
צבא בוליביה בסיוע של סוכן ה0147. 


לא צ'ה -- 'הצ'ה' 


כמה יכול להספיק בן אדם בעשר או בעשרים שנים? ללמוד? 
להקים בית? לקדם את הקריירה? כל חייו הציבוריים של 
ארנסטו גווארה לא ארכו יותר משלוש עשרה שנה. מתמיכה 
נלהבת בממשלה נבחרת שחפצה לחלק את האדמות לאיכרים 
העניים בגואטמלה בתחילת 1954 ועד למותו בבוליביה 
ב-1967, היה גווארה (בסדר הזה): רופא שטיפל במחלות 
מדבקות, מומחה לרפורמה אגררית ולמדיניות חקלאית, גולה, 
מובטל, רופא וחוקר, צלם רחוב בעיר מקסיקו, עיתונאי, 
רופא של כוחות הגרילה בקובה, לוחם גרילה מן השורה, 
מפקד, מפקד חיל החינוך, מספר שתיים במהפכה הקובנית, 
שגריר נודד של המהפכה הקובנית, שר התעשייה, נגיד הבנק 

סיפורו של מהפכן 


המרכזי, אידיאולוג בעל שם עולמי, לוחם בקונגו, לוחם 
בבוליביה. הוא גם התחתן פעמיים, היה אב אוהב לחמשת 
ילדיו, לא שכח לרגע את משפחתו בארגנטינה (בייחוד 
את אימו סליה), כתב ספרים וקרא ספרים רבים עוד יותר 
(ראו נספח א'), נפגש עם ידידים, שתה המון מאטה (₪400) 
- המשקה הטיפוסי הארגנטיני, ועישן אינספור סיגרים 
קובניים. אין פלא שבאמריקה הלטינית לא קוראים לגיבורנו 
"צ'ה גווארה" אלא "הצ'ה גווארה" (₪ושטווס "66" ₪1). כך, 
בתוספת ה' הידיעה. 

כאמור, ספר זה הוא הביוגרפיה הראשונה של צ'ה גווארה 
בשפה העברית. אבל זו לא רק ביוגרפיה. ששת הפרקים 
הראשונים מוקדשים לחייו ולמעשיו של גווארה. פרק אחד 
(פרק 7) מוקדש למשנתו של צ'ה, מתפרסמים נספחים שבהם 
מקורות נוספים וקורות חייו הקצרים של גווארה. אנו מבקשים 
לא לפסוח על פרק הסיכום (פרק 8), שממנו אפשר ללמוד 
שאיש המעשה והעקרונות, המהפכן הסוציאליסטי האגדי, גם 
טעה בחייו. ייתכן שהוא שילם בחייו בגין טעויות אלה. 


תל אביב, 1 במאי 2004 

לידתו של מוצ'ילרו 


זו אולי נבואה, או סתם מקרה ראוי לציון, אבל התינוק 
ארנסטו גווארה נולד ב-14 ביוני 1928 במהלך נסיעה. ליתר 
דיוק, הוא נולד כאשר הוריו, ארנסטו (האב) וסליה, הפליגו 
מהמחוז הצפוני של ארגנטינה, מיסיונס, אל הבירה, בואנוס 
איירס. סליה קיוותה ללדת את בנה הבכור בבית חולים 
חדיש בבירה, אבל סמוך לנמל רוסריה תקפו אותה צירי 
לידה, וכך נולד ארנסטו הרחק מבואנוס איירס. הוא פקח 
את עיניו לראשונה דווקא ביום הולדתו של אחד ממהפכני 
אמריקה הלטינית הידועים במאה ה-20, הפרואני חוסה קרלוס 
מריאטגי. השילוב בין מסעות למהפכה עתיד להיות גורלו של 
התינוק, ארנסטו "צ'ה" גווארה. 

מיסיונס הרחוקה והפראית הייתה מקום מגוריו של גווארה 
בשנתיים הראשונות לחייו. אביו ניהל שם חווה כושלת 
לגידול ז'רבָּה מַאטָה, אותו ירק המשמש חומר גלם למשקה 

סיפורו של מהפכן 


הירוק הטיפוסי של תושבי ארגנטינה, אורוגואי, פרגואי ודרום 
ברזיל. לאחר שנתיים של כישלונות עזבה משפחת גווארה את 
מיסיונס והיגרה לבואנוס איירס, שם נולדה ב-1929 אחותו 
של גווארה, סליה. כנהוג, העניקה משפחת גווארה את שמות 
ההורים לילדיהם. 

כעבור זמן לא רב שוב היגרה המשפחה בחזרה לצפון 
המדינה, שם ניסה אבי המשפחה לשקם יחד עם כמה שותפים 
מספנה קטנה שסבלה מהפסדים גדולים. הגעתם של השותפים 
החדשים לא שיפרה בהרבה את מצב המספנה וב19327 שבה 
המשפחה לבואנוס איירס, שבה נולד אחיו הצעיר של צ'ה, 
רוברטו. הייתה סיבה נוספת לנדידת המשפחה דרומה: מחלתו 
של הילד ארנסטו. יום אחד, לאחר רחצה במי הנהר הקרים, 
סבל ארנסטו מקוצר נשימה. ההורים קיוו שזו מחלה חולפת, 
אך הרופאים סברו אחרת ואבחנו את המחלה כאסטמה. הילד 
בן השלוש סבל מהתקפים קשים במיוחד וכמה רופאים חששו 
שהחמרת מצבו עלולה אף לגרום למותו. 

ארנסטו הבן הפך לציר שסביבו חגה משפחת גווארה 
כולה. ההורים ישנו בתורנויות ליד מיטתו. הם פנו לכל 
המומחים - גם לאלה שהתמחו בערבוב דם של עופות עם 
עלים ומלמול ברכות בשפה לא מובנת. אלה גם אלה כשלו 
בניסיונותיהם לרפא את הילד, או לפחות להקל את מצבו. 
ההורים סברו שרק העברה של הילד אל האקלים היבש של 
מחוז קורדובה תעזור, והם צדקו. משפחת גווארה נדדה בין 
כמה מערי ועיירות המחוז עד שהשתקעה באלטה גראסיה. 
הילד היה אז בן חמש. הוא עתיד לעזוב את ביתו שבאלטה 

צ'ה גווארה 


גראסיה רק בגיל 17. השנים שבהן התגורר באלטה גראסיה 
היו פרק הזמן הארוך ביותר בחייו הקצרים של צ'ה שבו לא 
החליף בית או מדינה. 

מצבו של ארנסטו הוטב אמנם בשנים הראשונות באלטה 
גראסיה, אבל בית הספר נותר מחוץ לתחום. התקפות האסטמה 
היו כה קשות, עד כדי כך שהוריו סירבו לשלוח אותו אל בית 
הספר. הילד למד קרוא וכתוב אצל אימו, והרבה לשחק שח 
ולקרוא. הוא קרא בשקיקה את ספרי ההרפתקאות שהיו חלק 
בלתי נפרד מעולמם התרבותי של ילדי ארגנטינה בשנים ההן: 
ז'ול ורן, ג'ק לונדון, אמיליו סלגארי ואלכסנדר דומא. 

האחות הצעירה אנה מריה, שנולדה באלטה גראסיה, סיפרה 
שנים לאחר מות אחיה שדווקא בגיל עשר קרה מהפך בחייו של 
ארנסטו והוא פתח במאבק נואש נגד מגבלות המחלה. הילד, 
שבלון חמצן היה צמוד למיטתו על כל צרה שלא תבוא, הפך 
לפתע לילד פראי, פורק עול, שהחל לשחק משחקים מסוכנים, 
לא הפסיד משחק כדורגל (ובו מילא תמיד תפקיד התקפי 
וסירב בעקשנות לקבל את תפקיד השוער) ונעלם מהבית ללא 
רשות במשך שעות רבות. בימי א' בקביעות, יצא ארנסטו עם 
אביו אל היער על מנת לירות. כן, על פי עדות אביו, ידע 
צ'ה לירות באקדח מגיל חמש! ב-1936 קיבלו ההורים מכתב 
ממשרד החינוך ובו דרישה להחזיר את ארנסטו לבית הספר 
בהתאם לחוק חינוך חובה, שאם לא כן ייתבעו לדין. 

וכך החלו חייו הכפולים של ארנסטו הבן: תקופות לימודים 
בבית הספר, שבו הצטיין בכמה מקצועות, לצד תקופות שבהן 
היה מרותק למיטת חוליו. כאשר חלפו התקפי המחלה, היה 

סיפורו של מהבפכן 


פורץ החוצה ומתרוצץ עם ידידיו. כבר בגיל צעיר הפך כנראה 
ארנסטו למנהיג עשוי ללא חת של חבורת הילדים. 

באותן שנים מוקדמות חדרה הפוליטיקה לבית גווארה. 
מלחמת האזרחים שהשתוללה בספרד הרחוקה הצליחה 
לעורר את דעת הקהל בארגנטינה, שרובו תמך ברפובליקאים. 
המאבק בין הרפובליקה הדמוקרטית לבין הגנרלים הפשיסטים 
ריתק את ארנסטו. ההזדהות עם הכוחות הלוחמים בפשיסטים 
רק גברה עם התמיכה הפעילה שהעניקו הוריו לרפובליקאים 
הגולים שהגיעו לקורדובה. ארנסטו נהג לעקוב בעיתונים 
היומיים אחר הקרבות ולסמן על מפת ספרד שבחדרו, 
באמצעות דגלונים, את התקדמות הרפובליקאים. חבורת 
הילדים אף הקימה בשכונה "דגם של מדריד" מאדמה ובוץ 
כדי להמחיש את המאבק על הבירה. ידידיו של גווארה 
מספרים שגם לאחר שנים רבות עדיין זכר את שמותיהם של 
מפקדי הרפובליקה הנודעים ואת הקרבות שבהם השתתפו. 


לרגל אחר הנאצים 


המחויבות של ארנסטו בן ה-12 לא תמה עם נפילת הרפובליקה 
הספרדית ב-1939 בידי הכוחות הפשיסטיים בפיקודו של 
הגנרליסימו פרנסיסקו פרנקו. עם תחילת מלחמת העולם 
השנייה היה ארנסטו האב פעיל בארגון אנטי-פשיסטי מקומי 
וארנסטו הבן היה לחבר הצעיר ביותר בארגון. הוא אף הציע 
את עצמו כמרגל אחר הנאצים מבין תושבי קורדובה ממוצא 
גרמני. למרבה צערו נדחתה ההצעה. 

חרף גילו המוקדם והשתתפותו הלא סדירה בשיעורי 

צ'ה גווארה 


בית הספר, הוא קרא ספרים בקצב מוגבר. אביו סיפר שרמת 
ההשכלה של הילד בן ה"12 דמתה לרמת השכלה של נער בן 
8. הספרים שאהב היו ברובם ספרי הרפתקאות וספרי מסע. 
מכיוון שלא היה כל סדר או היגיון באופן הקריאה, החליט 
הנער לנהל רשימת קריאה מפורטת ולפעמים הוסיף ליד 
שם המחבר כמה הערות על טיב הספר. ב"מחברת הקריאה 
הכללית" שלו ניתן למצוא, בין היתר, פירוט והערות על 23 
רומנים מאת הסופר הצרפתי ז'ול ורן שקרא בשנים ההן. 

ב-1942, בגיל 14, בפיגור של שנה אחר יתר בני גילו, 
התחיל ארנסטו הבן ללמוד בבית הספר התיכון בבירת המחוז, 
בעיר קורדובה. באלטה גראסיה פעל אמנם בית ספר תיכון 
ידוע ואף אריסטוקרטי, אבל דווקא האווירה הסנובית בבית 
הספר המקומי הפריעה לארנסטו, והוא העדיף לנסוע כל 
יום 35 קילומטר לבית הספר בקורדובה. חבריו בבית הספר 
התרשמו עמוקות מהתלמיד החדש, המסוגל לקרוא בכל מקום 
ובכל מצב, הרוצה לקחת חלק במשחקים הכי קשים (רגבי, 
למשל) ושלא פעם נאלץ להפסיק את המשחק בגלל התקף 
אסטמה קשה. גם מבוגרים התעניינו בנער הקורא את כתבי 
זיגמונד פרויד (בתרגום לספרדית) ואת המשוררים הצרפתים 
ורלן ובודלר (בשפת המקור, לאחר שסליה אימו לימדה אותו 
צרפתית). הוא גם קרא (אולי כחלק מהמטלות הלימודיות) 
כמה מענקי הקלאסיקה כגון סרוונטס, גתה ומלרמה. באותה 
שנה, 1942, נולד הבן החמישי למשפחת גווארה, שקיבל את 
שם סבו, חואן מרטין. גם צ'ה עתיד להיות אב לחמישה ילדים, 
וכולם יקבלו את השמות שנשאו הוא ואחיו. 

התינוק ארנסטו גווארה ואמו סליה, בואנוס איירס 1929 


גווארה בן שנתיים כפי שצולם ב-1930 


ארנסטו גווארה ואחותו אנה מריה באלטה גראסיה, קורדובה 1940 


ארנסטו גווארה בן 20. צילום מתעודת הזהות 


רכוב על אופניים לקראת מסע לאורכה של ארגנטינה, 1950 


צ'ה גווארה 


'תנו לי אקדח ואכנס לפוליטיקה' 


כמה מחבריו המבוגרים של ארנסטו הנער נכלאו בין השנים 
3 ל-1945 על ידי סוכני המשטרים הצבאיים. למרות דעתו 
השלילית על משטרים אלה, לא השתתף ארנסטו במאבקים 
הפוליטיים (המרים לא פעם) שבהם לקחו חלק בני דורו. 
"לא התגייסתי לשום פעילות חברתית בצעירותי", הודה צ'ה 
לימים, "ולא לקחתי חלק בכל מאבק פוליטי או סטודנטיאלי 
בארגנטינה". ידידיו גם סיפרו שכאשר התבקש להשתתף 
באחת ההפגנות הרבות של אותם ימים, השיב "תנו לי אקדח 
ואכנס לפוליטיקה". 

מכיוון שלא מלאו לו 18 בעת הבחירות הגורליות של 
6, שבהן נבחר הגנרל חואן דומינגו פַּרוּן לנשיא ארגנטינה, 
לא השתתף צ'ה בהצבעה. גם לשירות הצבאי (אז שירות 
חובה) לא נקרא. הוא נפסל לשירות בעת הבדיקות הרפואיות 
כשהתגלתה האסטמה הקשה שממנה סבל. אך אותו נער 
שלא היה כשיר דיו להתגייס לצבא ארגנטינה התגלה כעבור 
מספר שנים כאחד ממפקדי הגרילה הנועזים ביותר באמריקה 
הלטינית. 

עם סיום הבגרות היה עליו להחליט לאן מועדות פניו. 
עם תעודת בגרות בכיס, ללא האילוצים של השירות הצבאי 
ועם סקרנות אינטלקטואלית שרק גברה עם הזמן, הוא 
החליט ללמוד... הנדסה. ודווקא בבואנוס איירס הרחוקה. 
מדוע דווקא הנדסה? מדוע דווקא בבואנוס איירס? החינוך 
הגבוה בארגנטינה ניתן חינם, כך שנותרה רק שאלת בחירת 
המקצוע (שיהיה מקצוע מכניס או לכל פחות מבוקש) ושאלת 

סיפורו של מהבפכן 


המגורים. ייתכן שתנופת הפיתוח בארגנטינה של אותם ימים 
גרמה לו לבחור במקצוע זה. בשאלת המגורים מצא ארנסטו 
פתרון נוח: הוא עבר להתגורר אצל סבתו אנה, אימו של 
אביו. באחד ממכתביו אל הוריו שנותרו בקורדובה הוא מפרט 
את הרכב ההכנסות וההוצאות: הוא אינו מבזבז כסף בקלות 
דעת וחלק גדול מהוצאותיו מופנה לרכישת ספרים. לבושו 
של הסטודנט גווארה היה מרושל. בארגנטינה השמרנית של 
תחילת שנות ה-50, לבוש מרושל היה סימן לעוני קשה או 
לפיזור דעת. גווארה לא היה עני ולפי עדות חבריו - שפוי 
לחלוטין. אבל גווארה הצעיר לא אהב להוציא כספים על 
בגדים. ידידיו לא הבינו מדוע גווארה לבש תמיד חולצות 
לבנות. הם לא ידעו שגווארה לבש חולצה לבנה אחת ויחידה, 
כל יום, כל השנה. אחיו הצעיר חואן מרטין סיפר שנים רבות 
לאחר מכן שגווארה העניק שם לחולצתו היחידה: "השבועית" 
(0סו0וז50 ₪]). "ה שבועית" לא הייתה חולצה זולה, היא הייתה 
חולצה עשויה בד סינטטי (חידוש מרעיש באותה תקופה), אבל 
זכתה רק למפגש שבועי בודד עם המים והסבון, ומכאן הכינוי. 
קרובים הוסיפו שייתכן מאוד שגם גווארה עצמו נפגש עם 
הסבון והמים רק פעם בשבוע... ייתכן שהמפגש של גווארה 
וחולצתו עם המים והסבון נעשה באותו מקום ובאותה שעה 
- באמבטיה. אביו של גווארה זכר לימים את לבושו המרושל 
של הבן ואת העובדה שמעולם לא ראה עניבה מתחת לצווארון 
הלבן - חטא על פי כללי הלבוש הנוקשים של מעמד הביניים 
של ארגנטינה בשנות ה-50. פעם קנה גווארה, יחד עם חבר, 
עודפי ייצור של מפעל נעליים. הם חשבו "לעשות קופה". 

אבל אוי לקנייה - רוב הזוגות לא היו תואמים. המכירות לא 
התממשו ושני החברים נתקעו עם מלאי של מאות נעליים 
שאין להם דורש. החולצה "השבועית" הלבנה והלא נקייה 
במיוחד, נעליים שלא תאמו זה את זה, מכנסיים שזעקו למגהץ 
- כך נראה הסטודנט גווארה ברחובות בואנוס איירס. 


גווארה היה קשור מאוד לסבתו אנה, שהייתה חולה מאוד. 
מותה, לאחר גסיסה ממושכת, ואולי גם מחלת האסטמה 
שממנה לא הצליח להיפרד מעולם הניעו אותו לחשבון נפש 
עמוק. מכל מקום, הוא החליט לפתע לנטוש את לימודי 
ההנדסה והחל ללמוד רפואה, מאוחר יחסית לבני גילו. על כך 
סיפר לימים בספרו דרום אמריקה באופנוע - המסע הגדול 
הראשון שלי: 


כאשר התחלתי ללמוד רפואה, לא הייתה תודעה מהפכנית. 
רציתי להצליח. רציתי להצליח כמו שכל אחד אחר רוצה 
להצליח. חלמתי להפוך לחוקר מפורסם. חלמתי שאעבוד 
לילות כימים כדי להשיג דבר מה, שבסופו של דבר יהיה לעזר 
לכל האנושות. חשבתי על טובת האנושות, אבל ההצלחה 
אמורה הייתה להיות אישית-פרטית. באותם הזמנים הייתי, 
כמו רבים אחרים, חלק מתבנית הנוף החברתי שסביבי. 


ואכן, גווארה רצה להצליח. חבריו ראו אותו יושב בספרייה 
שעות ארוכות כמעט בכל יום. ב-1948 שבה משפחתו 
להתגורר בבואנוס איירס, אך הוא בילה בספרייה שעות 
רבות יותר מאשר בבית הוריו. הספרנים סברו שהצעיר מנסה 
להדביק את הפער בינו לבין הסטודנטים בני גילו, שהחלו 

ללמוד רפואה לפניו, או להוכיח את יכולתו. אך תוצאות 
המבחנים בשנה הראשונה ללימודי הרפואה היו בינוניות. 
מה עשה אפוא הסטודנט השקדן בשעות הרבות שבהן שהה 
בספרייה? הוא קרא, כמובן. אבל לאו דווקא ספרי רפואה כי 
אם ספרי פסיכולוגיה, פילוסופיה וספרות. 

בסוף 1949 הודיע גווארה לחבריו לספסל הלימודים 
שבכוונתו לעזוב את בואנוס איירס כדי להתחיל במסע בן 
מספר חודשים. "תמיד אפשר לגשת למועד ב'", הוסיף. הוא 
צירף מנוע קטן לזוג אופניים וב-1 בינואר 1950 יצא לדרך 
ובתרמילו ספרי רפואה. סדר יומו במהלך אותו מסע ראשון 
כלל עצירות לצד הדרכים כדי לאגור כוח וללמוד רפואה. 
לפעמים הגביר את מהירות הנסיעה כשנצמד למשאית שנסעה 
לאיטה. לא תמיד עלה הניסיון יפה ופעם אחת אף הסתיים 
התעלול בתאונה, ללא נפגעים. לקורדובה הגיע גווארה על 
גבי משאית ולצדו האופניים המפונצ'רים. 

המסע נמשך כל חודשי הקיץ והקיף את רוב המחוזות 
הצפוניים של ארגנטינה, כולל עלייה על רכס האנדים. בכל 
מקום הוא פגש קרובים ורחוקים (הוא תכנן את המסע כדילוגים 
בין קרובי משפחה), ידידים ובוגרי הפקולטה לרפואה. בסך 
הכול הוא גמא כמעט 5,000 קילומטר עד שובו הביתה. 

כעבור שנה מצא גווארה דרך נוספת לשלב לימודים, 
עבודה ותאווה בלתי מרוסנת למסעות. בסוף 1950 הוא 
הצטרף כחובש לצי הסוחר הארגנטיני וכבר באותו קיץ הפליג 
על סיפונן של אוניות משא ומכליות נפט שפקדו את כל נמלי 
ארגנטינה והגיעו גם אל האיים הקריביים, ונצואלה וברזיל. 

את שפע הזמן שהעניקה לו עבודתו בצי הוא ניצל כדי לנסות 
להתקדם בנתיבי הרפואה, אך חיש מהר התברר לו שלא ניתן 
לשלב בין הפלגות, שיעורי חובה ומועדי בחינות. בצער רב 
עזב אפוא את הצי הסוחר לטובת עבודה זמנית עם רופאו 
האישי, חוקר האלרגיה הידוע ד"ר סלבדור פיסאני. 

ואז ללא הודעה מוקדמת, באוקטובר 1951, החליט גווארה 
שעליו לצאת ל"מסע הגדול שלי" ברחבי אמריקה הלטינית. 
על כך מספר אביו בספרו של צ'ה, דרום אמריקה באופנוע: 


יום אחד אמר לי ארנסטו: "אבא, אני נוסע לוונצואלה". קשה 
היה לא להיות מופתע כשבתגובה לשאלתי "לכמה זמן?" הוא 
ענה לי: "שנה". 

"ומה עם החברה שלך?" הוספתי לשאול. 

"אם היא אוהבת אותי, שתחכה", הייתה התשובה. 

כבר התרגלתי לשליפות כאלה מהבן שלי, אבל ידעתי שהוא 
מאוד כרוך אחריה והאמנתי שהלהט הזה ישכך את הצמא שלו 
לאופקים חדשים. שקעתי במחשבות. לא הבנתי את ארנסטו. 
היו בו דברים שנותרו סתומים לגביי. הזמן עתיד היה להבהיר 
לי אותם. לא הבנתי אז שהאובססיה שלו למסעות נבעה 
מתאוות דעת. היה בו צורך ללמוד לעומק את מצוקותיהם של 
העניים והוא ידע שכדי לעשות זאת עליו לחרוש דרכים, הרבה 
דרכים, אבל לא כמו סתם תייר, אלא כמו שהוא עשה את זה; 
עם עצירות ושהיות, לא כדי לצלם פה ושם תמונות או נופים 
מעניינים, אלא כדי לספוג את האומללות האנושית הקיימת 
בכל פינה שעבר בה ולחקור את סיבותיה. אלה היו מסעות 
של חוקר חברתי, הבודק ומאמת אך בו בזמן משתדל גם להקל 
במידת האפשר את סבלם של בני האדם. 

באחד מימי הקיץ החמים של סוף 1951 החליטו שני צעירים, 
ארנסטו גווארה ואלברטו גרנאדו, שהגיעה העת לנדוד ברחבי 
אמריקה הלטינית. הסטודנט לרפואה גווארה הביא עמו את 
רוחו ההרפתקנית ואת ניסיונו בדרכי ארגנטינה. גרנאדו, שזה 
עתה סיים את לימודי הביוכימיה, הוסיף אופנוע (שידע ימים 
טובים יותר) מדגם נורטון. במשך ימים קיבל האופנוע צורה 
ופשט צורה. אוהלים, מזון, מים, מזוודות, כלים לשעת חירום, 
הכול הועמס על האופנוע, שגם אמור היה לשאת את שני 
נוסעיו. 

"יום לפני היציאה, האופנוע נראה כמו חיה פרה- 
היסטורית", סיפר גרנאדו שנים לאחר מכן. ב-4 בינואר 1952, 
לאחר ליל סילבסטר משפחתי עתיר יין ועוד יומיים מנוחה 
לקראת הבאות, יצאו שני הצעירים אל היעד הראשון שנבחר 
בקפידה: עיר הנופש מירמאר שעל חוף האוקיינוס האטלנטי. 

במירמאר (בספרדית: "צופה לים") אמור היה גווארה להיפרד 
מחברתו-ארוסתו. צ'צ'ינה פריירה, בת למשפחה מיוחסת 
ועשירה. הפרידה הקצרה ארכה בסופו של דבר כשבוע ימים. 
גווארה לא היה מסוגל להחליט אם להמשיך עם גרנאדו או 
להישאר עם חברתו. לבסוף הכריע האולטימטום של גרנאדו 
ושעה לפני היציאה המתוכננת הודיע גווארה על הצטרפותו. 

היעד הבא היה בארילוצ'ה, אזור בדרום ארגנטינה המכונה 
"שווייץ של ארגנטינה" אך שטחו גדול במאות אחוזים 
משטחה של שווייץ האמיתית. הדרך לדרום הייתה רצופת 
מכשולים: סופות חול, כבישים לא סלולים, בעיות מנוע... 
המסע לדרום הסתיים כעבור שבועות. 

באמצע פברואר החליטו גרנאדו וגווארה להעמיד את 
האופנוע במבחן עליון - המעבר לצ'ילה. באותם ימים 
טיפסו בדרכי האנדים רק משאיות כבדות. היה זה טיפוס על 
הרים בגובה אלפי מטר, בכבישים הנחסמים לעתים קרובות 
בעקבות שלגים; אפילו הקיץ הקשה ביותר היה שם חורף 
קריר. הנורטון, על נוסעיו ומטעניו, התמודד אמנם בגבורה 
עם האתגר, ובכל זאת, חודשיים לאחר תחילת המסע, לאחר 
אינספור תיקונים, החליטו בצער שני הנוסעים להיפרד 
ממנו. היה בדעתם להגיע אל האי פסחא שבאוקיינוס השקט 
והאופנוע לא היה נחוץ להם עוד. אך אל האי הם לא הגיעו. 

גווארה לא התנזר מקשרים עם נשים. אבל לא כל קשריו 
הסתיימו בטוב. ביומן המסע שלו כתב גווארה על אחד 
מקשרים אלה, שנרקם במהלך נסיעתו בצ'ילה, שלא ארך 
יותר מדקות ספורות ושהסתיים בכי רע: 

החלטנו להתפרק קצת בחברתם של כמה ידידים אקראיים 
שהזמינו אותנו לכמה כוסות. היין הצ'יליאני מעולה ואני 
שתיתי בקצב רצחני וכשהגיע הרגע ללכת למסיבה בעיירה, 
הרגשתי שאני מסוגל לכול. במסיבה, האווירה הפכה יותר 
ויותר אינטימית והמשתתפים המשיכו למלא את הכוסות ואת 
הראש ביין. אחד המכונאים מהמוסך, בחור חביב במיוחד, 
ביקש ממני לרקוד עם אשתו כי המשקאות שערבב לא עשו 
לו טוב. האישה הייתה חמה וסוערת ומלאה יין צ'יליאני. אני 
משכתי בידה והובלתי אותה החוצה; היא הלכה אחריי ברצון 
ער ששמה לב שבעלה מסתכל והודיעה לי שהיא נשארת. אבל 
אני כבר לא הייתי במצב רוח להסברים מיותרים וממש באמצע 
האולם התחלנו במשיכות ובדחיפות הדדיות שהסתיימו ליד 
אחת הדלתות. בשלב הזה היא ניסתה לבעוט בי, אך מכיוון 
שהמשכתי לאחוז בה היא איבדה את שיווי המשקל והשתטחה 
ברוב רושם על רצפת אולם הריקודים, לעיני כולם. וזה היה 
האות לבאות: בעוד אנו נמלטים על נפשנו ובעקבותינו המון 
רקדנים זועם, אלברטו חברי לא הפסיק לבכות על היין המצוין 
שיכול היה לשתות על חשבונו של הבעל. 


בעקבות התקרית, סיפר שנים לאחר מכן חברו של גווארה, 
אלברטו גרנאדו: "החלטנו לאמץ כלל ברזל לכל המסע: לא 
להסתבך עם נשים שפוגשים על רחבת הריקודים". 


כורים ומצורעים 


גווארה וגרנאדו נאלצו לפסוח על האי פסחא מכיוון שאיחרו 
בשבועיים את אוניית האספקה שפקדה את האי כל שישה 
חודשים. במקום הפלא שבלב האוקיינוס השקט הם הכירו 

פלא מסוג אחר בצ'ילה עצמה - צ'וקיקמטה, מכרה הנחושת 
הפתוח הגדול בעולם. המכרה היה אז בבעלות חברה 
רב-לאומית אמריקאית, והלאמתו בידי הנשיא הסוציאליסטי 
סלוודור. אַייִנְדָה כעבור שנים, ב-1970, עתידה להיות 
מהגורמים להפיכה הצבאית שהעלתה לשלטון את הגנרל 
הרצחני אוגוסטו פּינוּשָה ב-1973. כבר בילדותו קרא גווארה 
שבעלי המכרה החזירו את הוצאות הקמתו 40 יום בלבד לאחר 
שהחל לפעול. הוא התקשה אז להאמין לסיפור, אך הסיור 
במכרה והפגישות עם הכורים שהשתכרו שכר זעום הוכיחו לו 
שהמנצלים גורפים הון והמנוצלים שורדים בקושי רב. 


גווארה וגרנאדו, שתכננו מסע בן שנה ברחבי אמריקה 
הלטינית, ביקשו עתה להגיע לוונצואלה הרחוקה שבצפון דרך 
בוליביה ופרו. אלא שהם יצאו לדרך עם 350 דולר בלבד ועתה 
מצאו את עצמם ללא אופנוע, ללא משאבים וללא מזון. הם 
נאלצו אפוא לעבוד בכל עבודה מזדמנת או למצוא פתרונות 
יצירתיים כדי למלא את בטנם. אחת הדרכים החביבות עליהם 
הייתה סיפור יום ההולדת. עשרות פעמים במהלך המסע חגגו 
השניים את יום הולדתם בזכות ידידותם, תמימותם ורוחב 
לבם של עוברי אורח ויושבי בתי קפה. בדרך כלל התנהלה 
הסצנה כך: גווארה נכנס למסעדה או לבית קפה ודרש מכולם 
ובקולי קולות לאחל יום הולדת שמח לחברו "ד"ר גרנאדו 
המהולל". באותה נשימה התנצל על כך שבגלל חסרון כיס 
אין באפשרותו להזמין את כל הסועדים לכוסית, על חשבונו 
כמובן. אל מול מבוכת החוגגים התנדב תמיד אחד הסועדים 

להרים כוסית ל"חיי ד"ר גרנאדו המהולל". בנקודה זו השיבו 
המוצ'ילרוס: "מצטערים, לא מסוגלים לשתות משקה חריף 
על בטן ריקה" ואותו נדיב נאלץ בדרך כלל להזמין גם מנה 
חמה עבור חתן השמחה ד"ר גרנאדו וחברו. 


על ההבדל שבין התייר הצפון אמריקאי לתייר הדרום אמריקאי 


באפריל 1952 טיפסו צמד התיירים לפסגת מאצ'ו פיצ'ו, 

משרידיה המפוארים של תרבות האינקה בפרו. גווארה כתב 

ביומנו;: 
אנחנו ניצבים בפני ביטוי טהור של התרבות האינדיאנית 
החזקה ביותר באמריקה; עיר שלא הוכתמה במגע התרבות 
המנצחת, ובין חומותיה [...| יש שפע של אוצרות מעוררי 
זיכרונות. הנוף הנהדר המקיף אותה משווה לה מראה שיצליח 
להסעיר כל רומנטיקן המשוטט לו סתם כך בין החורבות; או 
את התייר הצפון אמריקאי שכולו אומר מעשיות, ולכן אינו 
משייך את נציגי השבט הדועך שהוא פוגש כאן אל החומות, 
שכבר מזמן אינן חיות, ואינו מודע למרחק הערכי המפריד 
ביניהם. שכן דקויות מעין אלה יכולה להעריך רק רוחו 
הכמעט-אינדיאנית של בן אמריקה הדרומית. 


מפרו הגיעו שני הנוסעים אל מקורות האמזונס, במפגש 
הגבולות עם ברזיל ואקוודור. היעד הפעם היה מושבת 
המצורעים סן פאבלו. לאחר ימים של שיט בנהר, שלפרקים 
דמה לים, הגיעו גווארה וגרנאדו למושבה - ספק יישוב, 
ספק בית חולים. זה היה בתחילת יוני 1952. בשבועות שעשו 
השניים בסן פאבלו היו ידיהם מלאות עבודה. גווארה הצעיר 

וגרנאדו המבוגר ממנו עשו נפלאות במקום הנידח, כפי שהעיד 
אחד החולים לעיתונאי ברזילאי שנים רבות לאחר מכן: 


ב"1952 הייתי אחד מהמצורעים הרבים שנידונו למוות תוך זמן 
קצר. ידידים מעטים מאז עדיין בחיים. כעת קיימות תרופות 
רבות כדי לרפא את המחלה הנוראית, אבל בזמן ההוא... אני 
זוכר שלילה שחור במיוחד נכנס צעיר מחייך אל הביתן שבסן 
פאבלו. הוא היה רזה וסימפטי. הוא נראה מלא כוח רצון, אבל 
חלשלוש. אמרו שהוא ארגנטינאי. הייתי כל כך חולה שהעור 
נדבק לי לעצמות. המחלה התפשטה במהירות ורוב הזמן 
הרגשתי איך החום שלי עולה ועולה. הרופאים שהיו שם קבעו 
שאין לי תקווה. אבל בבוקר, כשבכיתי מכאבים, הופיע הרופא 
החדש וביקשתי ממנו עזרה. הוא ישב על הרצפה כאילו עסק 
ביוגה וקרא ספר רפואה באנגלית. הייתי כל כך חלש שלא 
יכולתי להושיט לו יד. הוא לקח את ידי והתחיל לבדוק אותי, 
ואז אמר בצורה חד"משמעית: "צריך ניתוח, וצריך לנתח מיד". 
רציתי לומר לו שממילא אין מה לעשות, אבל הוא אמר "אם 
לא ננתח מיד, אתה עלול למות". הוא ניתח אותי והציל את 
חיי. הוא פתח עידן חדש במושבת המצורעים. באותם חודשים 
לא הפסיקו לנתח ולהציל חיי אדם. כעבור כמה שנים נודע לי 
שהוא שר בממשלת קובה, כי שלח לי מכתב כדי לשאול אותי 
מה שלומי. זה לא היה השר בממשלת קובה שכתב אליי, זה 
היה הרופא שרצה לדעת מה שלומי. 

גווארה במרפסת דירת הוריו, רחוב אראוס 2180, בואנוס איירס 1949 


גווארה עם האחים לבית גרנאדו, בעת מסע האופניים בקורדובה, 1950 


כעבור שנה שוב בקורדובה, אצל משפחה גרנאדו, 1951 


גווארה מטפס על ההר פופוקאטפל. ענף ספורט חדש עבור הרופא הצעיר? 
אימונים של אנשי הגרילה לקראת הפלישה לקובה, מקטיקו 1955 


ד"ר גווארה ואשתו הראשונה, הפרואנית, הָילדה גדאה, מקסיקו 1956 


צ'ה גווארה 


לקולומביה על גבי הרפטסודה מאמבו-טנגו 


בסיום עבודתם ולאחר שבנו רפסודה בשם "מאמבודטנגו" 
להמשך מסעם, החליטו שני החברים שהגיעה השעה לעזוב 
את מושבת המצורעים ולנסוע לקולומביה. כך מתאר גווארה 
את יומו האחרון בסן פאבלו: 


הרפסודה הייתה כמעט מוכנה וכעת חסרו רק המשוטים. בלילה 
הגיעה משלחת של חולים מהמושבה שניגנו לכבודנו סרנדות, 
בעיקר מוזיקה עממית מקומית, שאחד מהם, בחור עיוור, 
שר למעננו; התזמורת שליוותה אותו כללה חלילן, גיטריסט 
ואקורדיוניסט, שכמעט לא נותרו לו אצבעות, ואגף בריא שכלל 
סקסופון, גיטרה וכלי הקשה. אחר כך הגיע תורן של המילים, 
שנישאו בשתדלנות רבה בפי ארבעה חולים בזה אחר זה, 
ובכל זאת היו מגושמות למדי; אחד מהם נתקע בשלב מסוים, 
התייאש וסיים עם: "שלוש קריאות הידד לרופאים!". אלברטו 
הודה להם על המחווה במילים חמות ואמר שאפילו יופיו של 
הטבע הפרואני מחוויר מול יופיו הרגשי של הרגע הזה. 


לא קלה הייתה דרכם של שני המוצ'ילרוס לקולומביה, 
מדינה שצללה אל תהומות מלחמת אזרחים. חציית האמזונס 
והנדידה צפונה לעבר הבירה בּוגוּטָה כללה אימון קבוצת 
כדורגל מקומית (שניצחה בטורניר!) והיתקלות עם המשטרה 
הקולומביאנית. אגב, היה זה אימון מיוחד, מכיוון שהמאמנים 
גם לקחו חלק במשחקים וגווארה היה השוער. אבל בהפסקות 
רכשו שני הארגנטינאים ספרים על ההיסטוריה והגיאוגרפיה 
של קולומביה. משיחות עם שחקנים וידידים לרגע למדו 
את קורות ה"בוגוטאסו": ההתקוממות העממית שהחלה עם 

הרצח של המנהיג העממי חורחה אליעזר גאיטן באפריל 
8 והסתיימה בטבח של מאות מפגינים בבירה בוגוטה. הם 
למדו גם על קבוצות האיכרים שהקימו תנועות גרילה בדרישה 
לרפורמה אגררית, קבוצות גרילה הפועלות עד עצם היום 
הזה. 

בבוגוטה ניתן היה להרגיש את מה ששני הנוסעים לא 
הבחינו בכפר: החיילים החמושים, המשטרה הכול-יכולה 
והפחד בעיני התושבים. קשים היו החיים בערים בעת שלטונו 
הרודני של הנשיא לאוראנו גומס. אירוע פעוט לכאורה קיצר 
את שהיית שני המוצ'ילרוס בקולומביה. באחד הימים הציג 
גווארה לחברו גרנאדו את הדרך אל מרכז העיר, אך הוא עשה 
זאת על האדמה בעזרת סכין קפיצית. שני שוטרים שהבחינו 
במעשה עצרו מיד את גווארה בגין "אחזקת נשק". השוטרים 
לא ידעו ששני הנוסעים הארגנטינאים המרופטים נושאים דרך 
קבע אקדח טעון להגנתם. הם לא טרחו לערוך חיפוש יסודי 
במטענם הדל. 

התקרית עם המשטרה - למעשה התקריות, שכן נאלצו 
לשוב כמה פעמים אל תחנת המשטרה על מנת "להסדיר 
עניינים" - קיצרה את שהותם בבוגוטה ושני החברים החליטו 
לצאת לוונצואלה מהר ככל האפשר. המעבר דרך הגבול לא 
היה קל. מוכסים ושוטרים, בשני צדי הגבול, שאלו שוב ושוב 
את אותן שאלות, איך ייתכן ששני הארגנטינאים המשכילים 
עושים את כל דרכם ברגל מבוגוטה לקראקס? אבל גם בשני 
צדי הגבול לא עלה בדעתו של איש לחפש במטענם של 
הנוסעים ולשאול שאלות נוספות על האקדח הטעון, אקדח 

שכעבור מספר שבועות יימכר תמורת כמה דולרים שהיו 
נחוצים עד מאוד לרכישת מזון. 


בקראקס, בירת ונצואלה, נפרדו שני החברים. הכסף אזל, 
גרנאדו קיבל הצעת עבודה וגווארה רקח לו "קומבינה" כדי 
לשוב לארגנטינה: טיסה חינם-אין-כסף מקראקס לבואנוס 
איירס דרך מיאמי שבארצות הברית, במטוס מטען שהוביל 
סוסי מרוץ. גווארה קיווה לשוב להוריו תוך יוםיומיים, אלא 
שתקלה בלתי צפויה קרקעה את המטוס במיאמי למשך חודש 
תמים. בכיסו של גווארה היו פחות מעשרה דולר - כ-30 
סנט ליום. אז, לראשונה, פתחה סוכנות ה-81? תיק על שם 
"ארנסטו גווארה - ארגנטינה". 


מהפכה ראשונה 


גווארה שב לארגנטינה בספטמבר 1952, שמונה חודשים לאחר 
תחילת המסע. עם שובו קיבל החלטה כפולה: לסיים במהירות 
את התואר ולשוב אל דרכי אמריקה הלטינית. וכך, יומיים 
לפני יום הולדתו ה-25, הוא קיבל את התואר הנכסף - דוקטור 
לרפואה - מטעם אוניברסיטת בואנוס איירס, וביולי 1953 יצא 
שוב למסע. הפעם חבר לקרלוס פֶרֶר, סטודנט לרפואה, ועתה 
החל המסע ברכבת שהובילה את הצעירים היישר לבוליביה, 
שם ביקש גווארה להכיר מקרוב מהפכה מהי. 

בשנות ה-50 היו בבוליביה כשלושה מיליון תושבים, רובם 
איכרים. בבירה לה פאס חיו לא יותר מ-300 אלף תושבים. 
האינדיאנים, המהווים כ"60% מאוכלוסיית בוליביה, היו 

לרוב אנאלפביתים ורובם אף לא דיברו ספרדית, שפת הכובש 
הלבן. כל האדמות החקלאיות היו שייכות לקבוצה מצומצמת 
של בעלי אחוזות והפועלים החקלאים, אינדיאנים כולם, חיו 
במעמד דומה לצמיתים ובמקרים לא מעטים אף היו עבדים 
ממש. רמת חייהם הייתה בין הנמוכות בעולם. בוליביה עשירה 
בחומרי גלם, בעיקר בדיל, אך המכרות היו בידיים פרטיות. 
יותר ממחצית מכרות הבדיל היו קניינו של "מלך הבדיל", 
סימון פאטיניו, והשאר היה בבעלותם של מאוריסיו הוכשילד 
או של חברות רב-לאומיות. חומרי הגלם יוצאו לארצות 
אחרות והתמורה בעבורם נכנסה לכיסם של כמה אילי הון 
שהחזיקו חשבונות פרטיים בשווייץ. תנאי השכר והעבודה 
במכרות היו קשים ביותר, אך הכורים הצליחו להתארגן 
באיגודים מקצועיים חזקים שדרשו את שיפור תנאי העבודה. 
התסיסה במכרות הסתיימה לא פעם בדיכוי עקוב מדם. 

בשנים 1952-1946 ניסתה דיקטטורה ימנית לדכא את 
התסיסה החברתית הגוברת במדינה. בבחירות לנשיאות 
ב-1949 קיבל מנהיג התנועה הלאומית המהפכנית ויקטור 
פאס-אסטנסורו כמחצית מקולות הבוחרים, אך הדיקטטורה 
הימנית אילצה אותו להימלט לארגנטינה, שכנתה הדרומית 
של בוליביה. רק ב"1952, לאחר מרד עקוב מדם, הופל השלטון 
ופאס-אסטנסורו שב לארצו על מנת לכהן כנשיא. בתקופת 
כהונתו הולאמו מכרות הבדיל, נחקקו חוקים חברתיים רבים, 
הותרה פעילותם החופשית של האיגודים המקצועיים והחלה 
רפורמה אגררית לצד הקמת ארגוני איכרים והרחבת מערכת 
החינוך באזורי הספר. 

גווארה רצה לראות במו עיניו כיצד התנועה הלאומית 
המהפכנית, קציני צבא צעירים ומנהיגי האינדיאנים מחוללים 
שינוי חברתי, אך המציאות שגילה עוררה בו יותר משמץ 
של ספקנות. הוא כתב לאימו כי "בבוליביה שוררת אווירה 
מדהימה של חירות. אבל אני שואל את עצמי לאן הם מובילים 
את המהפכה הזו. אלה שבשלטון מרססים את האינדיאנים 
בדי.די.טי. כדי למנוע את התפשטות הכינים, אבל אין 
ביכולתם למגר את הסיבות האמיתיות לעוני". 

בחיפוש אחר המהפכה האבודה הצפין גווארה לביקור נוסף 
במאצ'ו פיצ'ו ואף צפונה מפרו, לעבר מרכז אמריקה. רמזים 
על הסערות שהתחוללו בנפשו של הרופא הצעיר ניתן למצוא 
ביומני המסע ובמכתבים שכתב באותן שנים. מחשש עינה 
הבולשת של משטרת ארגנטינה השתמש גווארה במכתבים 
שכתב למשפחתו בשמות קוד, כמו "סאן קרלוס" לציון קרל 
מרקס. על פי מכתביו מאותם ימים ביקש הרופא הצעיר לסיים 
את ימיו כרופא כול-יכול במושבת מצורעים בפינה נידחת של 
היבשת, שהתקיימה אז במציאות כמעט קולוניאלית. 

הדילמה שהעסיקה אותו הייתה האם להקדיש את חייו 
להצלת קורבנות השיטה הכלכלית-חברתית או להיאבק 
לשינוי השיטה, כדי שלא תתבע קורבנות נוספים. הוא 
גם שאל את עצמו אם קיימת דרך אחרת, מלבד המהפכה 
האלימה, לשינוי המציאות המדכאת של עמים גאים הנאלצים 
לשרוד בצל עברם המפואר. מענה לשאלה זו חיפש גווארה 
בכל רחבי אמריקה הלטינית. 

מחירה של מהפכה 


בין רפואה למהפכה הצפין גווארה לעבר גואטמלה. כמו 
בוליביה, גם גואטמלה של תחילת שנות ה-50 הייתה ניסיון 
חדשני לשנות את המצב מן היסוד על ידי זעזוע עמוק של 
מבנים חברתיים בני מאות שנים. בוליביה הכזיבה, אך אולי 
צפונה משם, בגואטמלה הרחוקה, ניתן למצוא את התשובה? 
בדצמבר 1953 הגיע צמד שוחרי המהפכות לגואטמלה, 
שם הבינו לראשונה מה עלול להיות מחירה של מהפכה - או 
ליתר דיוק, כיצד יכולים האמריקאים לחסל מהפכה. 
בגואטמלה, כמו בבוליביה, רוב התושבים הם אינדיאנים, 
אך ארץ זו, הקטנה בהרבה מבוליביה, עשירה באדמה פורייה. 
בשנות ה-50 רק עשירית מן האדמות היו מעובדות, ורוב 
אלה (70%) נמצאו בידיים פרטיות ובידי חברת המטעים 
האמריקאית "יונייטד פרוט קומפני". הפועלים החקלאיים היו 
אינדיאנים, שגם כאן, כמו בבוליביה, לא ידעו קרוא וכתוב, 
דבקו בשפותיהם הקדומות וסירבו לדבר ספרדית. לאחר 
שנים רבות של משטרים רודניים נבחר ב-1951 חקובו ארבנז 
לנשיאות ואחד מצעדיו הראשונים היה להעניק חופש פעולה 
לאיגודים המקצועיים שהוקמו על ידי פעילים קומוניסטים. 
ממשלת ארבנז גם גילתה אהדה מופגנת כלפי דרישות 
האיגודים וקידמה חקיקה חברתית מרחיקת לכת לצד הקמת 
מוסד לביטוח לאומי ובניית רבבות שיכונים עממיים. אך שלא 
כמו בבוליביה, ארבנז דגל ברפורמה אגררית נועזת. הוא חילק 
אדמות מדינה רבות לאיכרים העניים ואף הפקיע 1.6 מיליון 
דונם שהיו בבעלות חברת המטעים האמריקאית. אלא שצעד 

זה נחשב בעיני מחלקת המדינה של ארצות הברית וסוכנות 
הביון המרכזית (618) לעילה מוצדקת לפתיחה בצעדים 
צבאיים נגד ממשלת ארבנז. הם כינו את הממשלה הנבחרת 
"משטר קומוניסטי" והכינו כוח מזוין לפלישה שמטרתה 
הדחת הנשיא וביטול הרפורמה האגררית. ביוני 1954 פלש 
לגואטמלה כוח צבאי בתמיכת ארצות הברית, בפיקודו של 
הגנרל קרלוס קסטיליו ארמאס. הפולשים הדיחו את הנשיא 
ופתחו ברדיפות אחר רבבות פעילי איגודים מקצועיים, 
אנשי שמאל ותומכי ארבנז. קסטיליו ארמאס, שהיה לנשיא 
גואטמלה בעקבות הפלישה, נרצח כעבור שלוש שנים במהלך 
הפיכה צבאית נוספת - הפעם ימנית מקודמתה. 

גווארה סבר שהכוחות הפוליטיים שתמכו בארבנז 
מסוגלים להתנגד לפלישה, להתגבר עליה ואף לנצח. הוא 
כתב לדודתו ביאטריס: 


רוח הלחימה של העם מצוינת ובגואטמלה יש נכונות לפתוח 
במאבק מזוין. נרשמתי כרופא בשירותי החירום ואף התגייסתי 
ל"גדודי הנוער" על מנת לקבל את האימון הצבאי הנחוץ לי 
כל כך. משלחת צבאית אמריקאית פגשה את הנשיא ארבנז 
ואיימה לפתוח בהפגזה אווירית עד להתפטרותו, ועל כך יש 
להוסיף את הכרזת המלחמה מצד השכנות: ממשלות הונדורס 
וניקרגואה, בעלות בריתה של ארצות הברית. כאשר נודע 
לארבנז שכל הכוחות סוגרים עליו, כולל צבאו, הוא התפטר. 
אני מתכוון לצאת למקסיקו, על מנת לשוב לכאן מהר ככל 
האפשר, ברגע שיינתן האות לתחילת המרד. 


אבל המרד לא פרץ וארבנז נמלט מגואטמלה. כך נפתח 

בתולדות הארץ פרק אפל שנמשך שלושים שנה שבמהלכן 
נרצחו עשרות אלפי אנשי שמאל, פעילי איגודים מקצועיים 
ומנהיגי אינדיאנים. 

בהיותו בגואטמלה פגש גווארה את הילדה גדאה, פעילת 
שמאל פרואנית שגלתה מארצה, אשר עתידה להיות אשתו 
הראשונה. כך תיארה גדאה כעבור כמה שנים את המפגש 
הראשון עם גווארה: 


הוא היה בן 25 או 26, רזה וגבוה. הוא היה גבוה בהרבה ממה 
שמקובל בארצות שלנו. עורו היה לבן במיוחד, כמעט חיוור, 
שיערו ערמוני, עיניו גדולות, אפו קצר והוא נראה לא רע 
בכלל. קולו היה צרוד, גברי, כזה שלא תאם את השבירות 
ששידר. תנועותיו היו מהירות וזריזות, אבל הוא נתן את 
ההרגשה שהוא רגוע לחלוטין. התרשמתי ממבטו שהיה 
חכם ועקב אחר כל הנעשה סביבו. הערותיו היו עוקצניות. 
הרגשתי שהוא קצת מלא בעצמו וזחוח. רק לאחר מכן נודע לי 
שבאותם ימים סבל גווארה מהתקפת אסטמה קשה שאילצה 
אותו לעמוד זקוף ולדבר בנחרצות. ברגע הראשון חששתי 
מגווארה, בדיוק באופן שבני אמריקה הלטינית חוששים בדרך 
כלל מהארגנטינאים. 


המפגש הזה הוליד מפגשים נוספים, פחות חשדניים, שהובילו 
לזוגיות שידעה יותר מורדות מעליות. 


מפגש גורלי 


בתום ההרפתקה הגואטמלית שלו החליט גווארה לנסוע 
למקסיקו. את ליל השנה החדשה של 1954 חגגו גווארה, 

חברו למסע והילדה גדאה עם קבוצה של גולים קובנים בעיר 
מקסיקו. הקובנים סיפרו נפלאות על שני האחים קסטרו, 
אסירים פוליטיים בארצם, ובייחוד על הבכור, המשפטן פידל. 
שוב ושוב הם סיפרו בפרטי פרטים כיצד ארגנו האחים לבית 
קסטרו כוח מזוין קטן שניסה להשתלט על אחת מיחידות 
העלית בקובה ואף לתפוס את השלטון. הסיפורים נשמעו 
לגווארה מופרכים במקצת, אפילו דמיוניים. 

החיים במקסיקו לא היו קלים. הפרנסה הייתה בדוחק, 
ולאזרח זר היה קשה למצוא עבודה. גווארה נאלץ אפוא 
לעבוד כרופא וחוקר במשרה חלקית למדי, אך גם כתב עבור 
העיתונות המקומית, היה צלם באחת מכיכרות העיר, השתתף 
בתחרויות שחמט, מכר ספרים... מצבו הכספי לא השתפר עם 
נישואיו להילדה. 

הזוג הצעיר רצה לבלות את ירח הדבש בסין העממית, 
על מנת ללמוד את "טעמה של מהפכה אמיתית", אך הם לא 
הגיעו לשם, בסופו של דבר, משתי סיבות עיקריות: ראשית, 
נולדה להם בת שנקראה הילדיטה וכונתה "מאו", על שם 
מנהיג המהפכה הקומוניסטית בסין, מאו טסה טונג; שנית, 
גווארה פגש את מי שתואר כ"מנהיג הנוער המורד הקובני", 
פידל קסטרו. האגדה מספרת שבליל ה-9 ביולי 1955, בדירה 
של גולים קובנים, נפגשו לראשונה פידל בן ה-30, משפטן 
קובני גדל גוף ובעל נוכחות מרשימה, וגווארה בן ה-27, 
הרופא הארגנטינאי השקט. המפגש, שהחל בסמוך לעשר 
בלילה בסקירת המצב הכלכלי, החברתי והפוליטי בקובה מפי 
קסטרו, הסתיים עם שחר כשגווארה הסכים להצטרף למורדים 

כרופא הכוח שישוב לקובה בפיקודו של קסטרו. כעבור כמה 
ימים כתב גווארה לאימו: 


אני לא לגמרי מסכן במקסיקו הלא מסבירה פנים, הקשה 
כל כך. לאחר שפרסמתי מספר מאמרים (שאני חותם בשמי 
האמיתי), אני מתחיל לגבש לעצמי כמה רעיונות. באופן כללי 
אני רוצה להמשיך ולעבוד במקצועי, הרפואה. אבל נראה לי 
שזה רק חלום, כי עליי לבצע משימות אחרות בעתיד, משימות 
שלא תמיד עולות בקנה אחד עם השאיפות האישיות. 


ואכן, גווארה הותיר בצד את שאיפותיו האישיות והצטרף 
כפעיל מן השורה לתנועת המורדים הקובנית. הוא אימץ 
בכל לבו את הסיסמה שטבע פידל קסטרו במפגש של מאות 
גולים קובנים שנערך בניו יורק: "ב"1956 נהיה חופשיים או 
מתים". 

מה הביא רופא צעיר, אב לתינוקת, להחליט להצטרף 
למהפכה שטרם התחוללה במדינה שבה לא ביקר מעולם? 

קובה, ארץ איים המשתרעת בין האוקיינוס האטלנטי מצפון 
לים הקריבי מדרום, הייתה מדינת משטרה מושחתת שסבלה 
מעוני ומפערים חברתיים עצומים. במרס 1952 התחוללה בה 
הפיכה צבאית ואת השלטון תפס פולחנסיו בטיסטה, איש 
צבא לשעבר ומועמד לנשיאות שהחליט לחולל הפיכה לאור 
סקרים שניבאו את הניצחון במרוץ לנשיאות למועמד אחר. 
הוא ניצל את קשריו בקרב מפקדי הצבא וחולל הפיכה במהלך 
מהיר ומתוכנן היטב. בין צעדיו הראשונים כנשיא היו הקפאת 
כל הפעילות הפוליטית וסגירת שערי הקונגרס, תוך הבטחה 
לקיום בחירות בהקדם. בעלי האחוזות הגדולים, בייחוד ארגון 

מגדלי הסוכר (ענף הייצוא מספר אחת של קובה), לא הסתירו 
את תמיכתם בו. 

המשענת העיקרית של בטיסטה הייתה ארצות הברית. 
למעשה, קובה הייתה מושבה אמריקאית בים הקריבי, 
ובטיסטה ‏ - המושל "מטעם". ב-1960 העיד השגריר 
האמריקאי לשעבר בקובה, ארל סמית, בפני תת-ועדה של 
הסנאט: "עד שקסטרו הגיע לשלטון הייתה לארצות הברית 
השפעה כה רבה על קובה, עד שהשגריר האמריקאי היה 
האישיות השנייה במעלה במדינה ולעתים עלה בחשיבותו אף 
על נשיא קובה". לאמריקאים היו אינטרסים חשובים בקובה: 
עד המהפכה היו באי חוות ענק לגידול בקר, רובן בבעלות 
אמריקאית. הן השתרעו על פני שטחים נרחבים והועסקו בהן 
עובדים מועטים יחסית. על שליש מהאדמה המעובדת גידלו 
חברות אמריקאיות ובעלי קרקעות מקומיים מטעים של קנה 
סוכר. לצד חוות אלה הוקמו מפעלים לייצור סוכר ובהם 
עבדו פועלים שכירים. רוב אדמת קובה הייתה בידי מספר 
בעלי אדמות, זרים או מקומיים. האמריקאים המשיכו לתמוך 
בבטיסטה גם כשהפך לדיקטטור אכזר ומושחת שנשען 
על צבא ועל משטרה חשאית שגייסה לשירותה גנגסטרים 
ורוצחים מקצועיים. מספר הנרצחים בידי בטיסטה בשנים 
הראשונות לשלטונו נאמד בכ-20 אלף בני אדם. המשולש 
בטיסטה, מגדלי הסוכר הגדולים וארצות הברית פעל לתועלת 
כולם. מגדלי הסוכר הגדולים רצו להמשיך ולייצא לשוק 
האמריקאי, ארצות הברית רצתה להמשיך ולקנות סוכר קובני 
במחיר זול ובטיסטה הבטיח אספקת סוכר לארצות הברית 

במחירים נמוכים וללא הפרעות. במשך השנים היה הסוכר 
ענף מספר אחת של קובה. בתחילת המאה היה הסוכר כ"60% 
מכלל הייצוא של קובה; כעבור עשרים שנה היה הסוכר 85% 
מכלל הייצוא, ובשנות ה"50 ירד חלקו של הסוכר לכ"80% 
מהייצוא. כמובן שמצב זה לא היה אופייני רק לקובה: 


האימפריאליזם, שהפך את העולם למרכז ולפריפריה, מיקם 
את אמריקה הלטינית כפריפריה של ארצות הברית, ולפי 
דרכו, הוא מטפח ומפתח בפריפריה את מה שחשוב למרכז, 
למטרופול. לכן התהליכים הכלכליים באמריקה הלטינית 
הם אלה המוכתבים על ידי המרכז בוול סטריט ובוושיגנטון. 
כך, למשל, אינטרסים זרים טיפחו לא פעם יצוא של מוצר 
אחד - כדוגמת הבננות באמריקה המרכזית - בהתאם 
לעדיפויות של השוק העולמי, וכל זאת מבלי לשלם שכר 
גבוה לכוח העבודה המקומי, ובכך יצרו בתוך האוכלוסייה 
פערים כלכליים רציניים (מתוך ספרו של פרופ' ואדי קאופמן 
מהאוניברסיטה העברית, עלייתם ונפילתם של המשטרים 
הצבאיים באמריקה הלטינית, בעקבות קורס האוניברסיטה 
המשודרת של גלי צה"ל, 1990). 


כשבטיסטה תפס את השלטון היה פידל קסטרו משפטן 
צעיר ואלמוני בתחילת דרכו. הוא ואחיו ראול היו בוגרי 
מערכת החינוך הקתולית, השמרנית והנוקשה, אך בהוואנה 
הפכו שני הסטודנטים למשפטים לחילונים ואימצו השקפת 
עולם סוציאליסטית. לאחר פעילות ענפה בקמפוס של 
הוואנה וקבלת רישיון עריכת דין, הצטרף קסטרו למפלגה 
האורתודוקסית, מפלגה פופוליסטית בעלת גוון שמאלי, 

והיה מועמד לקונגרס מטעמה בבחירות - אותן בחירות שלא 
התקיימו בשל הפיכת בטיסטה. 

עם חסימת הדרך הפרלמנטרית, פנה קסטרו אל חבריו 
בתנועת הנוער של המפלגה ויחד עם קבוצות של סטודנטים 
הקים כוח צבאי של כ-150 איש, רובם חמושים בנשק מיושן. 
תוכניתו הייתה לתקוף מחנה צבאי גדול ולצרף אליו חיילים 
וקצינים ממתנגדי המשטר. יום ההתקפה נקבע ל-26 ביולי 
3 והיעד היה קסרקטין מונקָאדָה. ב"26 ביולי עם שחר 
תקפו הלוחמים את המחנה וגרמו לאבדות, אך לא הצליחו 
לחדור אל תוך המחנה ונאלצו להימלט מפני הכוח שיצא 
להדוף אותם. 80 מלוחמי קסטרו נהרגו, אחרים נפלו בשבי 
וחלקם הוצאו להורג ללא משפט. 30 לוחמים, ובהם פידל 
וראול, נכלאו מאוחר יותר והועמדו לדין. 

ה"26 ביולי היה מפלה צבאית אבל ניצחון פוליטי-אישי 
של קסטרו, שהפך למנהיג ההתנגדות לבטיסטה. במהלך 
משפטו הצהיר קסטרו, בנאום שהתפרסם בכל רחבי אמריקה 
הלטינית, "ההיסטוריה תשפוט ותמצא אותי זכאי". האחים 
קסטרו נידונו ל-15 שנות מאסר, אך שוחררו בעקבות החנינה 
שהעניק בטיסטה לאחר "ניצחונו" בבחירות נובמבר 1954, 
שבהן היה המועמד היחיד. 

עם יציאתם מבית הסוהר בחרו האחים קסטרו לצאת 
לגְלוּת במקסיקו - לא כדי לנוח אלא כדי להקים כוח צבאי 
שבבוא העת יפלוש לאי. קסטרו רצה קובה אחרת, קובה 
דמוקרטית ובלתי תלויה בשכנה הכול-יכולה מהצפון. הוא 
גם רצה לחולל שינוי חברתי עמוק. הוא שיתף בחלומותיו 

ובתוכניותיו את גווארה, וזה מצדו ראה בלוחם הקובני את כל 
מה שלא הצליח למצוא בבוליביה ובגואטמלה: הרצון לנצח, 
הנחישות להיאבק עד הסוף וההבטחה שזה לא ייגמר ב"כאילו 
מהפכה". 

קבוצת הגולים הקובנית, הרופא הארגנטינאי ואשתו 
הפרואנית לא היו חופשיים במקסיקו לאורך זמן. הלשנה 
של סוכני בטיסטה שפעלו בעיר שלחה אותם לכלא לכמה 
שבועות. בעת חקירתם הם נוכחו לדעת שבין אנשי המודיעין 
והשוטרים המקסיקנים יושב גבר נוסף - בעל מבטא אמריקאי 
בולט. הם לא טעו: קבוצת המורדים הקטנה והחולמנית 
שהגדירה את עצמה כ"תנועת ה-26 ביולי" מצאה את עצמה 
במוקד התעניינותם של שירותי הביטחון של שלוש מדינות 
- מקסיקו, קובה וארצות הברית. 

בעקבות המעצר החליט קסטרו להאיץ את האימון הצבאי 
של הכוח הפולש ולהפקידו בידי גנרל גולה של הצבא הספרדי 
הרפובליקאי. הוא גם הבין שעל מנת לשרוד חייבים כל חברי 
הקבוצה לרדת למחתרת - זה כלל גם את אביה של הילדיטה 
התינוקת, הד"ר ארנסטו גווארה. 

באיזה רגע הפך הרופא הצעיר ארנסטו גווארה לצ'ה גווארה, 
הלוחם המהפכני? לשאלה זו יש לפחות שלוש תשובות. 
הראשונה ניתנה על ידי אלברטו גרנאדו, חברו של גווארה 
למסע הארוך באמריקה. גרנאדו סיפר שהביטוי הפוליטי 
הנחרץ הראשון של ידידו ארנסטו היה דווקא בצ'ילה 1951. 
בעקבות פגישה עם זוג כורים צ'יליאנים קומוניסטים, כתב 
גווארה ביומנו: "בני הזוג הקפואים מקור בלילה המדברי, 
מכורבלים זה בזרועות זה, היו לדוגמה חיה לפרולטריון 
באשר הוא". כמו כן סיפר גרנאדו שנים רבות לאחר מכן, 
שבעת ביקורו בצ'ילה אמר לו גווארה: "אזור זה שייך לעם 
האֶרְאוּקנוּ, לאינדיאנים שנותנים את נשמתם על מנת להעשיר 
את הינקים. עבודת האינדיאנים הופכת אדמה אדומה זו 
לדולרים ירוקים". 

התשובה השנייה נמצאת במכתב שכתב גווארה בדצמבר 

3 ושלח לדודתו ביאטריס בבואנוס איירס: "דודה, במהלך 
סיוריי בשטחים שבשליטת ה'יונייטד פרוט' נוכחתי לדעת עד 
כמה רב כוחה. נשבעתי שלא לנוח עד לחיסולם של ערפדים 
קפיטליסטים אלה. אני בדרכי לגואטמלה שבה אכשיר את 
עצמי למהפכן אמיתי". 

והתשובה השלישית, החד-משמעית, היא המהפכה 
הקובנית. קובה היא המקום שהפך את ד"ר ארנסטו גווארה 
למהפכן צ'ה. אגב, הכינוי "צ'ה" - במקור "אתה" או "תראה 
משהו" - התגלגל מהאיטלקית המדוברת אל הספרדית- 
ארגנטינית המדוברת והפך למותג של ממש. שנים אחדות 
לאחר המהפכה התנוססה על שטרות קובה החתימה "צ'ה", 
לצד המילים "נגיד הבנק המרכזי - ד"ר ארנסטו גווארה". 


הנחיתה הכושלת בחופי קובה 


במשך חודשים ארוכים ב-1956 הצטרף גווארה אל הלוחמים 
הקובנים באימוניהם במקסיקו. למרות התקפי האסטמה שלא 
חדלו לפקוד אותו, הוא הצטיין באימונים ובמיוחד בקליעה 
למטרה. הוא גם העביר קורסים בהכשרה פוליטית ללוחמים 
העתידים לפלוש לקובה. יחד עם זאת, תוארו נותר עדיין רופא 
הכוח הלוחם. 

בגלל חשש להלשנה, פקד קסטרו על אנשיו לעלות על 
יאכטה ישנה בשם גראנמה (באנגלית: קיצור למילה "סבתא") 
עוד בטרם נשלמו ההכנות לפלישה לקובה. ב-25 בנובמבר 
6 עלו 82 לוחמים, בפיקודו של קסטרו, על סיפון היאכטה 
שלא הייתה אמורה לשאת יותר מ-25 איש. איך נבחרו 

הלוחמים שאמורים היו לשחרר את קובה מהרודנות של 
בטיסטה? על כך סיפר מפקדם פידל קסטרו;: 


אל תוך היאכטה נדחסו 82 איש, אבל הייתה לנו בעיה כי 
היו לנו יותר מ-82 לוחמים. ניסינו שוב ושוב וזה לא הלך. 
יותר מ-82 איש לא נכנסו אל תוך היאכטה וכך נאלצנו לבחור 
מבין הלוחמים. איך בחרנו בדיוק את 82 הלוחמים? על פי 
קריטריונים בדוקים, כגון ותק, ידע וכד'. אבל נותרו 16 חברים 
שהיו באותה קטגוריה. בסוף לקחנו את הצנומים, את הרזים 
ביותר. שלושה-ארבעה חברים שהיו בעלי משקל עודף הקימו 
מהומה. זה התחיל בוויכוחים קולניים ונגמר בצעקות, אבל 
השמנים לא עלו על הסיפון. 


לאחר שבוע של הפלגה בתנאים קשים נחתו הלוחמים בחופי 
קובה. איחור של יומיים שיבש כליל את לוח הזמנים, ולפיכך 
כבר הסתלקו מאזור הנחיתה כוחות העזר של פעילי תנועת 
ה"26 ביולי שהמתינו עד בוש עם ג'יפים, משאיות ומזון. 
הנחיתה הייתה למעשה ירידה בהולה מספינה שעלתה על 
שרטון באזור ביצות, הרחק ממקום הנחיתה המיועד. בעת 
הנחיתה איבדו הלוחמים כלי נשק ומזון, ואחדים קיפחו את 
חייהם. כוחות בטיסטה (שהמתינו לפולשים על החוף) תקפו 
מן האוויר ומן היבשה במשך ימים אחדים, עד שהניחו שאיש 
לא נותר בחיים. עשרות נהרגו ונשבו. גווארה עתיד לתאר את 
האירוע הטרגי כך: "זו לא הייתה נחיתה, זו הייתה טביעה". 
רוב שטחו של האי קובה מישורי, אך יש בו כמה שטחים 
הרריים. השטח ההררי הגדול ביותר נמצא בדרום-מזרח ונקרא 
הרי סיירה מאסטרה. זו שלשלת הרים מיוערת שגובהה מגיע 

ל"2,000 מטר והיא משתרעת לאורך 240 קילומטר. שרידי 
הכוח הנוחת, בהם האחים קסטרו וגווארה, הלכו ברגל ממקום 
הנחיתה לעבר רכס ההרים. הם התארגנו מחדש והקימו מחנות 
בשיפולי ההר הגבוה ביותר בקובה, פיקו טורקיניו. ההרים 
נבחרו לא רק מסיבות אסטרטגיות אלא גם מסיבות חברתיות: 
בסמוך להרים התגוררו האיכרים העניים, שרובם לא ידעו 
קרוא וכתוב, והמהפכנים ציפו לגייס אותם לכוח הגרילה לצד 
הפועלים במפעלי הסוכר והסטודנטים בערים הגדולות שהיו 
חלק הארי של "מגויסי קסטרו". למרות הריחוק מן הבירה 
והלחץ המתמיד מצד כוחות המשטר (בייחוד ההפצצות 
הבלתי פוסקות של חיל האוויר), גויסו תומכים מבין איכרי 
הסביבה ואף נוצר קשר עם אנשי תנועת ה-26 ביולי שישבו 
בערים, בייחוד בבירה. הצטרפותם של איכרים בני האזור, 
שהכירו היטב את השטח הקשה, העניקה להם יתרון על פני 
כוחות המשטר. 

הריחוק לא מנע מעיתונאים זרים להגיע למחנה המורדים. 
הידוע מבין אותם עיתונאים היה כתב הניו יורק טיימס הרברט 
מתיוס, שפרסם סדרה של שלושה מאמרים ובהם תיאור של 
הגרילה הקובנית וראשיה - פידל קסטרו, אחיו ראול וד"ר 
ארנסטו גווארה. המאמרים העניקו תהודה רחבה לגרילה 
שזה עתה החלה לפעול ושלמעשה שלטה על פחות מאחוז 
משטחה של קובה. דוברי המשטר ניסו להמעיט באמינותו של 
הכתב הוותיק ואף מסרו שקסטרו מת. בתגובה פרסם העיתון 
האמריקאי צילום שבו נראים בבירור מתיוס עם קסטרו ולוחמים 
אחרים. אט אט עלה מספר הלוחמים מעשרות למאות. 

אל מול האתגר שהציבה הגרילה ליציבותו של המשטר 
החליט בטיסטה על תפיסה חדשה: מיגור מהיר של הגרילה 
על ידי הפעלה מסיבית של כוחות הצבא וחיל האוויר, ואחר 
כך עריכת בחירות (לא בדיוק חופשיות) שיאפשרו לו להמשיך 
לשלוט שנים רבות, בסיועה הנדיב של ארצות הברית. עשרות 
אלפי חיילים יצאו אפוא למתקפה נגד כוחות הגרילה שבהרים 
תוך שימוש במטוסים, תותחים, מרגמות וכוחות שריון. הפעם 
ניסה הצבא לחקות את סגנון הלחימה של הגרילה: החיילים 
נעו על צירים רבים, בקבוצות קטנות, ביחסי כוחות מאוד לא 
שקולים: אלף חיילים מצוידים בציוד מודרני על כל לוחם 
גרילה. 

למרות יחסי הכוחות הללו הצליחו אנשי הגרילה של 
קסטרו לגבור על צבא בטיסטה ומפלתו הצבאית סימנה את 
תחילת הקץ של משטרו. גם הבחירות המתוכננות לנשיאות 
לא עלו יפה, מכיוון שרבים נענו לקריאותיהן של תנועת ה267 
ביולי ותנועות התנגדות אחרות להחרימן. באופן כזה איבד 
בטיסטה גם את מעט הלגיטימציה שהייתה לו. 


קומנדנטה צ'ה גווארה 


גווארה לחם בשורות הקובנים, אך לא הסתיר את מוצאו 
הארגנטיני. הוא היה מתקשה לעשות זאת גם לו רצה בכך, 
מכיוון שהספרדית שלו הייתה שונה מאוד במבטאה מזו 
המדוברת בקובה. הוא הקפיד לשמור על קשר נוסף עם 
מורשתו הארגנטינית: במשך שנות הגרילה הארוכות הצליח 
בדרכים-לא-דרכים להשיג את המשקה ז'רבה מאטה. אביו 

היה רוכש שניים או שלושה קילו ומוסר אותם לידי עיתונאי 
פרואני, לידי טייס שטס לקובה ואפילו לידי נוסעים מזדמנים, 
שהעבירו אותם לפעילי תנועת ה-26 ביולי שבהוואנה ומשם 
אל הגרילה. 

ביולי 1957 הועלה ד"ר גווארה מדרגת לוחם לדרגת 
מפקד (קוּמַנדֶנטֶה). בגרילה לא היו דרגות נוספות - רק 
לוחם ומפקד. גווארה נשא בגאווה את התואר בכל תפקידיו 
הממלכתיים עד יום מותו. וכך סיפר על הטקס שקדם למינוי 
מפקד הגדוד השני בצבא הגרילה: 


באחד הימים ישבנו מספר חברים וכתבנו מכתב השתתפות 
בצער למשפחתו של אחד הלוחמים שנפל בקרב. ברגע 
שעמדתי לצרף את חתימתי למכתב, פקד עליי פידל: "במקום 
ארנסטו גווארה תכתוב קומנדנטה ארנסטו גווארה". כך, ללא 
הודעה מוקדמת וללא מילות הקדמה מיותרות, הייתי למפקד 
הגדוד השני של הגרילה. זה היה הגדוד השני, מכיוון שהגדוד 
הראשון היה בפיקודו של פידל. ויש להודות שהמילה "גדוד" 
הייתה גדולה בכמה מספרים על קומץ הלוחמים שהיו תחת 
פיקודי. 


גווארה זכה במינוי לפני אחיו של קסטרו, ראול, ועוד בטרם 
קודמו בשרשרת הפיקוד לוחמים ותיקים ממנו, שפעלו 
לצד קסטרו עוד משנות ה-50 המוקדמות, לרבות בהתקפה 
הכושלת על מונקאדה. כעבור מספר שבועות, ומבלי שחל 
כל שינוי בהרכב כוחותיו של גווארה, שינה גדוד 2 את 
כינויו והפך לגדוד 4. "גדוד 2" המשיך להתקיים במסרים, 
בתשדורות ועל הנייר. זו הייתה עוד אחת מטכניקות ההונאה 

שנקטו קסטרו וגווארה נגד כוחות בטיסטה: ניפוח מתמיד 
של מספר הלוחמים והגדודים. העיתונאי האמריקאי מתיוס 
הדגיש בכתבותיו את "ההמולה הרבה במחנה המורדים". 
הוא סיפר על מאות מפקדים, שליחים ולוחמים שבאו ויצאו 
ממפקדת קסטרו בעת הראיון הארוך. הוא לא שיקר, הוא ראה 
מאות לוחמים. אבל היה מי שדאג ליצור את התדמית הזאת: 
הלוחמים החליפו חולצות, הורידו כובעים, שינו ללא הרף את 
דמותם, כדי להפוך את עשרות הלוחמים שבמציאות למאות 
הלוחמים שבדמיונו של הכתב. 

אותם עשרות לא יכלו להתקיים בתנאי ההרים הקשים ללא 
הסיוע הכספי והעזרה במזון ובתרופות שקיבלו מאנשי התנועה 
בערים. בין אלה היה, כבר בשלבים הראשונים של הלחימה, 
יהודי עשיר ממוצא גרמני בשם ד"ר ריקרדו וולף. וולף, שנמלט 
מגרמניה הנאצית לקובה בשנות ה-30, החזיק במשך שנים 
בעמדותיו הפוליטיות השמאליות. לימים, על פי בקשתו, מונה 
לשגריר המהפכה הקובנית בישראל וכיהן בתפקיד מתחילת 
שנות ה-60 עד 1973. יש האומרים שלחצו האישי של וולף 
על קסטרו הוא שמנע את ניתוק היחסים הדיפלומטיים בין 
קובה לישראל לאחר 1967, על אף שברית המועצות ומדינות 
מזרח אירופה ניתקו אז את יחסיהן עם ישראל. "קרן וולף", 
שהשגריר הקים עוד בחייו, מעניקה מדי שנה פרס בינלאומי 
יוקרתי בתחום המדע. בלשכתו בשגרירות (שהייתה גם ביתו 
הפרטי) שבהרצליה פיתוח, דאג וולף לתלות במקום בולט את 
תמונותיהם של קסטרו (עם הקדשה אישית) ושל צ'ה. 


(0 


מפקד כוחות המורדים בידל קסטרו עם אחד מפגניו, ה"קומנדנטה" גווארה, 
בסיירה מאסטרה (קובה 1958) 


גווארה הארגנטינאי אהב כדורגל. בקובה הוא ניסה את מזלו בענף הספורט הלאומי: 
בייסבול (סיירה מאסטרה 1958) 


המפקד צ'ה גווארה כפי שצולם בהרי אסקמבראי, 
בהכנות למתקבה האחרונה של הגרילה (1958) 


גווארה נואם באסיפה בלאס ויליאס, מספר ימים לפני ניצחון המורדים, 
דצמבר 1958 


ש 

גווארה נכנס בראש כוחותיו לעיר סנטה קלרה בדצמבר 1958. התחנה הבאה: 
הוואנה הבירה. מאחוריו, מי שעתידה להפוך לאשתו השנייה, אליידה מארץ' 


צ'ה במפקדה הכללית של צבא קובה, ימים ספורים לאחר ניצחון המהפכה, 
ינואר 1959 


פידל קסטרו נכנס לבירת קובה בראש כוחות המורדים, 
ינואר 1959 


פידל קסטרו וצ'ה גווארה ימים ספורים לאחר ניצחון המהפכה הקובנית, 
הוואנה 1959 


צ'ה גווארה 


בדרך לניצחון 


באוגוסט 1958 קיים קסטרו ישיבה של המטה המצומצם 
של מפקדי הגרילה. בתום הישיבה הוחלט לפתוח במסע בן 
יותר מ-800 קילומטר לעבר הוואנה. מספר הלוחמים שעמדו 
לרשותו של קסטרו לא עלה על 1000. גווארה כינס את מאות 
לוחמיו, אנשי הגדוד הרביעי שלקראת המסע הארוך היו 
לפתע ללוחמי "הגיס השמיני", והסביר להם: 


צבא בטיסטה בנסיגה, עמוד השדרה שלו נשבר, אבל הוא 
רחוק מתבוסה. המאבק חייב להימשך עד לניצחון ולכן נקבעה 
האסטרטגיה להשגתו. המתקפה תצא משלוש נקודות: לעבר 
העיר סנטיאגו דה קובה - עם כוחותיו של פידל וראול, לעבר 
לאס ויליאס -- שם יפעל הכוח שלנו, וקבוצה קטנה יותר לעבר 
פינאר דל ריו, בצד השני של האי. 


גווארה בחר בקפידה כ-200 לוחמים שחולקו למחלקות 
ולכיתות. הוא ידע היטב שהמרחק הרב שיצטרכו לוחמיו 
לעבור תוך כדי לחימה יהפוך את המסע לקשה במיוחד, 
אך המציאות הייתה אף קשה משציפה: התנגדות עיקשת 
של לוחמי בטיסטה, פגעי טבע (כולל שתי סופות טרופיות), 
הפצצות מן האוויר, משאיות ששקעו בבוץ, ניתוק הקשר עם 
נקודות האספקה ושיבוש לוח הזמנים. באוקטובר, כמעט 
חודשיים לאחר שהלוחמים יצאו מבסיסם, הצליחו כוחותיו 
של גווארה לחבור אל כוחות גרילה אחרים שפעלו ברכס 
אֶסקמִבְּרְאי, רכס ההרים השני בחשיבותו בקובה. 
באסקמבראי החלו הלוחמים להתאושש ובעזרת כוחות 
מקומיים שיחררו את עיר המחוז לאס ויליאס. עם שחרור 

העיר והסביבה הוקם באזור ממשל מהפכני שפתח בצעדים 
בעלי תוכן חברתי. באחת האספות בהשתתפות איכרי הסביבה 
אמר צ'ה: 


הגענו מלאס ויליאס והחלטתנו הראשונה בתור ממשלה, עוד 
בטרם הקמנו בסיירה מאסטרה ובכל השטח המשוחרר את 
בית הספר הראשון, הייתה לפרסם צו מהפכני - הרפורמה 
האגררית. למעשה, כל התקדמות של צבא המרד מלווה 
בחלוקת האדמות. זהו איננו צעד דמגוגי. ב"20 החודשים מאז 
החלה המהפכה נרשמה התקרבות גדולה בין האיכרים לבין 
הלוחמים; הרפורמה האגררית הייתה למציאות. אלה לא היו 
התוכניות שלנו. אלה היו הדרישות של האיכרים. 


לרגל יום השנה ה-45 למסע הארוך בין סיירה מאסטרה 
לאסקמבראי, באוקטובר 2003, הוקמה סמוך לרכס אסקמבראי 
אנדרטה לזכרם של גווארה ולוחמיו - אחת האנדרטאות 
הספורות המנציחות את גווארה בקובה. עד היום לא הוקמה 
בקובה אפילו אנדרטה אחת בדמותם של פידל קסטרו או אחיו 
ראול. 

באותם חודשי סתיו של 1958 פגש גווארה את אחת 
ממנהיגות תנועת ה-26 ביולי בעיר סנטה קלרה, אליידה 
מארץ'. מארץ', סטודנטית למדע המדינה שנרדפה על ידי 
המשטר, הצטרפה אל כוחות צ'ה כלוחמת מן השורה. היא לא 
הייתה היחידה, כמובן, נשים רבות לחמו בכוחות המורדים, 
אבל היא הפכה לאשתו השנייה של גווארה לאחר ניצחון 
המהפכה. אשתו הראשונה, הילדה גדאה, המשיכה להתגורר 
במקסיקו עד ניצחון המהפכה הקובנית, ובתחילת שנות ה607 

נפרדה רשמית מגווארה. 

גווארה הכיר את אשתו לעתיד אליידה בעת ביקורם של 
כמה פעילים עירונים במאהל המהפכנים שבהרים. אליידה 
מארץ' נשארה יחד עם חבריה מספר ימים במאהל הלוחמים 
וביום שהתכוונה לשוב לסנטה קלרה נודע לה שהמשטרה 
מחפשת אחריה. בהתייעצות בין כל חברי המשלחת הוחלט 
שהיא לא תשוב לביתה אלא תצטרף אל הלוחמים. על פי 
עדויות רבות, צ'ה ואליידה בילו בצוותא אותם שלושה ימים 
והיו לזוג. אחד משומרי ראשו של צ'ה, אלברטו קסטליאנוס, 
סיפר כיצד נודע לו על כך: 


באותם ימים שהיתי מחוץ למחנה ובשובי ראיתי בחורה יפה 
ובעלת נוכחות בולטת כל כך שמיד שאלתי מי זו. סיפרו 
שהבחורה היא לוחמת מהפכנית ידועה, שפעלה במחתרת 
במחוז לאס ויליאס, אבל בעקבות הלשנה הבולשת מחפשת 
אחריה ולכן הנהגת התנועה החליטה שתישאר באסקמבראי. 
כנהוג אצלנו ניסיתי את מזלי, נתתי לה מחמאה. על פי המבט 
הקודר של צ'ה הבנתי שעשיתי דבר מה שאסור לעשות ואמרתי 
לעצמי -- "אלברטו היקר, אתה עומד להכניס את עצמך עמוק 
בתוך האדמה". מהמבט של צ'ה הבנתי שאליידה אינה פנויה. 
וגם הבנתי מי בדיוק הוא בן-זוגה. 


עם התבססות השלטון באזור לאס ויליאס פנו המורדים לעבר 
סנטה קלרה, עיר בת מאות אלפי תושבים שהייתה שלב מפתח 
בהתקדמות צבא המורדים לעבר הבירה הוואנה. כוחותיו של 
צ'ה תקפו את העיר בסוף דצמבר 1958. מתקפת גווארה 
לוותה בהתקוממות עממית של ממש: עשרות מתרסים הוקמו 

ותושבים מקומיים סייעו בכיתור כוחות הצבא. נפילת סנטה 
קלרה הייתה לנקודת המפנה במרד נגד בטיסטה. עם נפילת 
העיר בידי המורדים נפתחה הדרך אל הבירה. עוד בטרם 
התארגנו כל הכוחות המהפכניים להתקפה על הוואנה, יעד 
שהיה כה רחוק אך חודשים ספורים קודם לכן, עלה בטיסטה 
על מטוסו הפרטי ויחד עם משפחתו (וכמה מיליוני דולרים) 
עזב את קובה. 

המורדים חששו שחיילי הפיקוד הכללי ומפקדות חיל 
האוויר ימשיכו בלחימה, אבל עם עזיבת בטיסטה פסקה 
הלחימה כליל והוואנה נפלה לידי המורדים ללא קרב. עוד 
בטרם סיים צ'ה להכניע את המפקדים המקומיים בסביבת 
סנטה קלרה, דהרו פידל, ראול ויתר מנהיגי המהפכה 
לעבר הבירה, וב-3 בינואר 1959 נכנסו גם גווארה וחייליו 
לבירה. העיר חגגה שלושה ימים תמימים. מאות אלפים 
רקדו ברחובות. הלחימה, שהחלה עם הנחיתה הכושלת של 
הגראנמה וארכה 25 חודשים, באה אל קצה. 

השר ארנסטו גווארה 


עם השתלטות המורדים על קובה, פוזר צבא בטיסטה השנוא 
וצבא הגרילה היה לצבא המדינה. לפתע מצאו את עצמם 
מאות מפקדים וחיילים כקצינים בדרגות שונות בשרשרת 
הפיקוד. בין המפקדים החדשים היו איכרים שלמדו קרוא 
וכתוב בבתי הספר המאולתרים שהקים גווארה בסיירה 
מאסטרה, ובחינוכם מילא צ'ה תפקיד מכריע. תוכניות 
הלימודים שגיבש "חיל החינוך" החדש של צבא הגרילה, 
שבקביעתן נטל צ'ה חלק מרכזי, כללו לימודים פורמליים 
לצד הכשרה צבאית ותיאוריה מהפכנית. גווארה אף כתב חלק 
מהחומרים ששימשו להכשרת המפקדים החדשים, והחשוב 
ביניהם - לוחמת הגרילה, ספר שהיה לרב-מכר באמריקה 
הלטינית, אסיה, אפריקה ואירופה בשנות ה-60. גם בתום 
המהפכה המשיך גווארה להחזיק בתואר המקביל למפקד 
חיל החינוך של הצבא המהפכני. בכל התפקידים הממלכתיים 

שהוא עתיד למלא הוא קיבל שכר כמפקד בצבא, שהיה נמוך 
בהרבה משכרם של הפקידים הבכירים במשרדי הממשלה. 

רק באוקטובר 1959, חודשים רבים לאחר ניצחון המהפכה 
הקובנית, התמנה צ'ה לתפקיד ממלכתי - האחראי על 
התיעוש במכון הלאומי לרפורמה אגררית. מה עשה בחודשים 
הארוכים מתום המהפכה ועד למינויו זה? 

בין יוני לספטמבר 1959 שימש גווארה שגריר נודד של 
המהפכה הקובנית. יחד עם חמישה מחבריו, ספק שומרי ראש 
ספק יועצים, ביקר ביוגוסלביה של טיטו, במצרים של נאצר 
ובהודו של נהרו והתרשם עמוקות. במצרים רצה גווארה 
ללמוד כיצד ניתן לקדם רפורמה אגררית במדינה בעלת 
גידול חקלאי אחד (כותנה); ביוגוסלביה ביקש לרכוש ידע על 
תיעוש במדינה המנסה לשרוד בתנאי מצור; בהודו מיקד את 
שאלותיו בקשר שבין חקלאות לתיעוש. 

בכל המפגשים וקבלות הפנים הרשמיות לא נפרד צ'ה 
ממדיו (אגב, גם הוא וגם חבריו ענדו אותה דרגה על מדיהם 
הירוקים - מפקד צבא קובה). הוא גם שמר על קופת 
המשלחת ודאג שאיש לא ירכוש מוצרים ואפילו בגדים 
להחלפה. כשכמה מחבריו ביקשו "תקציב לרכישת נעליים", 
נתן להם צ'ה את הכסף אך לא הסתיר מהם שלדעתו הם 
"מבזבזים את כספם של העובדים והאיכרים הקובנים" ופנה 
"אל מצפונם כמהפכנים". מכיוון שלא הצליח לשכנעם, נעל 
הוא עצמו את הנעליים הבלויות שחבריו ביקשו להשליך 
לפח. העיתונות המצרית גם דיווחה על ניסיונותיו הנואשים 
של גווארה להתחמק מן הטקסים הרשמיים ועל כך שברדתו 

מן המטוס הקפיד לצעוד מחוץ לשטיח האדום, בעוד מלוויו 
צועדים במרכז השטיח ומפצירים בו: "צ'ה, אל תהיה ילד, 
תעלה לשטיח!". 

במשך שבועיים, בין ה-15 ל-30 ביוני 1959, סייר צ'ה 
לאורכה ולרוחבה של מצרים. הוא ניסה ללמוד פרטים רבים 
ככל האפשר על הרפורמה האגררית שנאצר חולל בשנות 
הד50. הוא אף ביקר במחנות הפליטים בעזה (אז, תחת 
כיבוש מצרי) והתקבל על ידי המוני פלסטינים כ"משחרר 
העשוקים". 


רפורמה אגררית 


עם נפילת בטיסטה, הוקמה בקובה ממשלת "אחדות לאומית", 
שכללה פוליטיקאים רבים מן הזן הישן. לפידל קסטרו, מפקד 
הצבא המהפכני, לא היה תפקיד פורמלי בממשלה החדשה 
בחודשים הראשונים לאחר תפיסת השלטון על ידי המורדים. 
המהפכה, שהייתה עבור רבים פוליטית ביסודה - ביטוי 
לרצון למגר את משטרו הרודני של בטיסטה - הפכה במהרה 
למהפכה חברתית. הצעד הראשון לקראת מהפכה חברתית 
אמיתית היה אמור להיות רפורמה אגררית - פירוק האחוזות 
הגדולות וחלוקת האדמות בקרב האיכרים העניים. לאחר 
מכן הייתה אמורה קובה לעבור תהליך תיעוש נרחב, בייחוד 
באזורי הספר. 

הצעדים הראשונים במהפכה האגררית היו גישושים 
בדבר חלוקת האדמות שבבעלות תומכיו של הרודן בטיסטה. 
המדינה גם חילקה אדמות לא מעובדות שהיו בבעלותה. אבל 

צמרת תנועת ה-26 ביולי, לרבות האחים קסטרו וצ'ה, הציבו 
לעצמם יעד אסטרטגי שונה: הם סברו שהרפורמה חייבת 
לכלול פירוק של כל אחוזה שבה גורם יחיד מחזיק ביותר 
מד250 דונם. אגב, גם בידי משפחת קסטרו היו אדמות רבות 
אשר חולקו יחד עם אדמותיהם של בעלי האחוזות האחרים. 

את היעד האסטרטגי של הרפורמה האגררית והתיעוש 
היה אמור להנהיג צ'ה גווארה. ואכן, תפקידו הרשמי הראשון 
בממשלת קובה היה האחראי על התיעוש במכון לרפורמה 
אגררית. 

האחראי על התיעוש במכון לרפורמה אגררית? הייתכן שמי 
שהעיתונות האמריקאית כינתה "המוח של פידל קסטרו" ויש 
שהגדירו אותו כ"שד האדום של המהפכה הקובנית", מי שהיה 
אחד ממפקדי הגרילה המהוללים, יתמנה לתפקיד כה זוטר? 
היו שהסבירו את המינוי ברצונו של מנהיג המהפכה קסטרו 
להסתיר את גווארה, שאחרי הכול היה מהפכן זר (הוא קיבל 
אזרחות קובנית מיד בתום המהפכה, אך מבטאו הארגנטיני 
הסגיר אותו תמיד). בארצות הברית ניחשו ש"לא נוח לקסטרו 
להציג לראווה את המהפכן האדום". קסטרו עצמו נקט אמנם 
עמדות שמאליות בגלוי, אבל נזהר עד מאוד מלזהות את 
עצמו עם המפלגה הקומוניסטית הקובנית, שעד חודשים 
ספורים לפני נפילת הוואנה לא ממש השתתפה במרד. גווארה 
מעולם לא הסתיר את דעותיו השמאליות ואת השקפתו 
ביחס ליעדי המהפכה: "לנצח את האימפריאליזם האמריקאי 
ולהילחם בו בכל אמריקה הלטינית", ואת חזונו: "קובה 
סוציאליסטית". הוא לא ראה בעין יפה את ה"טרמפיסטים" 

שעלו על ספינת המהפכה רק לאחר הניצחון. אבל במאבק על 
דמותה של החברה הקובנית לאחר המהפכה, עמדו הרפורמה 
האגררית ותיעוש הכפר הקובני במרכז הפולמוס הציבורי. 
חלוקת האדמות, רכישת מכונות חקלאיות וציוד תעשייתי 
לעיבוד התוצרת החקלאית היו שדה המערכה שבו השתלבו 
האמירה המהפכנית, העשייה המשקית והשינוי החברתי. וזה 
היה בדיוק מה שגווארה חלם עוד בימי מסעותיו באמריקה 
הלטינית, ימים אשר לא היו רחוקים כל כך. 


אקונומיסט או קומוניסט 


בנובמבר 1959, חודשיים לאחר שמונה צ'ה לאחראי על 
הרפורמה האגררית, החליטו מנהיגי המהפכה למנות אותו 
לנגיד הבנק המרכזי. הייתה זו הצהרת כוונות חד"משמעית: 
האיש המזוהה יותר מכול עם רעיונות שילוב המרקסיזם 
עם המהפכה המנצחת מונה לעמוד בראש המוסד הפיננסי 
המרכזי של קובה. המסר נקלט היטב בארצות הברית והשגריר 
האמריקאי הגיש לממשלת קובה תלונה רשמית על מינויו של 
גווארה. אבל לא רק ארצות הברית קלטה את המסר. גם 
בקובה עצמה הבינו הכול שהשלטון האמיתי לא נמצא עוד 
בידי הפוליטיקאים. השלטון האמיתי הוא בידי המהפכנים 
הצעירים שלא נתנו אמון רב בפוליטיקאים הוותיקים. רבים 
מהם אף עזבו את קובה. 

מדוע בעצם נבחר גווארה לתפקיד הרם? האגדה מספרת 
שבאחת הישיבות הלא פורמליות שקיימו ראשי המהפכנים 
קרא קסטרו בקול: "יש בינינו אקונומיסט (כלכלן)?" גווארה, 

שישב הרחק מקסטרו, קפץ וענה בהתלהבות "כן, אני! כן, 
אני! אני כאן!". כך נפל המינוי בחלקו. רק כעבור מספר 
ימים, כששאל קסטרו את גווארה "איפה בדיוק למדת 
כלכלה?", התברר שחלה כאן אי-הבנה פעוטה. גווארה חשב 
שקסטרו שאל אם יש בין הנוכחים קומוניסט, וכדרכו התנדב 
למשימה. 

פחות משנתיים כיהן גווארה בתפקיד נגיד הבנק המרכזי 
של קובה. הוא למד ביסודיות סוגיות בחשבונאות וכלכלה ועל 
פי התיאורים שפורסמו בעיתונות האמריקאית "גילה בקיאות 
רבה, אולי רבה מדי" בכל הסוגיות. בפברואר 1961 נטש 
גווארה את הבנק המרכזי לטובת תפקיד בעל סמכויות רחבות 
בכל ענפי המשק - שר התעשייה. 


משבר מפרץ החזירים 


הניגודים בין המהפכנים לבין ארצות הברית רק הלכו 
והעמיקו. הממשל האמריקאי הבין ששנים ספורות לאחר 
שגורש ארבנז מגואטמלה בעקבות צעדי הרפורמה החברתית 
התמימים שלו, שוב הולכת וצומחת מהפכה בחצר האחורית 
של ארצות הברית והפעם זו מהפכה מן היסוד הרואה בארצות 
הברית מעצמה אימפריאליסטית ומאיימת. 

הקרע עם ארצות הברית הלך והעמיק, ובינואר 1961, 
בעת ממשל אייזנהאואר, כאשר התברר סופית לממשל 
האמריקאי שהמהפכה הקובנית נוטה לסוציאליזם, לשינוי 
יסודי של החברה הקובנית ולנטישת הקפיטליזם, ניתקה 
השכנה הגדולה מהצפון את יחסיה הדיפלומטיים עם קובה. 

לאחר שכשלו מספר מבצעים חשאיים שנועדו לרצוח את 
קסטרו, החליט הנשיא האמריקאי החדש ג'ון קנדי, בעצה 
אחת עם סוכנות הביון המרכזית (618), להורות על פלישה 
לקובה. בכמה מדינות "ידידותיות" לארצות הברית באמריקה 
המרכזית רוכזו ואומנו אלפי גולים קובנים, בהם מפקדים 
בכירים בצבא בטיסטה לשעבר, במטרה לשמש חיל הפלישה. 
מועד הפלישה נקבע לאפריל 1961, והמקום - מפרץ החזירים 
שבדרום קובה. שעות לפני המועד המתוכנן החלו אוניות קרב 
ומטוסים של צבא ארצות הברית להפציץ את ערי קובה. בעת 
ההתקפה האווירית היו רבבות קובנים אמורים לחבור אל 
הפולשים ולהפיל את משטרו של קסטרו. אבל כל המבצע 
היה רצוף תקלות. הפצצת הערים קוממה את האוכלוסייה 
האזרחית. הפצצת מחנות הצבא ושדות התעופה לא גרמה 
לאבדות בנפש או ברכוש. סוכנות הביון האמריקאית הודיעה 
שחיל האוויר של קובה חוסל, אבל קסטרו וגווארה, שידעו 
על כוונת ארצות הברית לפלוש לאי (אם כי לא היה בידיהם 
מידע על המקום המדויק), הערימו על האמריקאים והשאירו 
על המסלולים רק את המטוסים הישנים או המקולקלים, בעוד 
הטובים הוסתרו הרחק מעין המצלמות של מטוסי הביון 
האמריקאיים. הם גם גייסו מאות אלפים מתומכיהם ואף נתנו 
נשק לקבוצות אזרחים כדי להתגונן בפני האימפריאליסטים. 
איש לא הצטרף לפולשים ואלה אף הופתעו לגלות שמפציצים 
קובנים תוקפים אותם. 

קסטרו הגיב במהירות וירד לשטח הלחימה; גווארה וותיקי 
המהפכה האחרים פיקדו על יתר הכוחות. 200 פולשים נהרגו 

במהלך שני ימי הלחימה, יותר מ12007 נשבו. לפלישה בחסות 
ארצות הברית ולתבוסה המהירה של הפולשים היו השלכות 
כבירות בתוך קובה ומחוצה לה. ימים ספורים לאחר הקרב 
במפרץ החזירים, ביום העובד הבינלאומי (ה-1 במאי 1961), 
הכריז קסטרו על קובה "מדינה סוציאליסטית". לגבי ארצות 
הברית המפלה לא רק הייתה כישלונה הצורב של המעצמה 
הגדולה (עשרות קילומטרים מחופיה!), אלא שבנוסף 
לכך התחזק דימויה כמעצמה כובשת ואימפריאליסטית. 
באמריקה הלטינית חשו רבים שניתן להפיק לפחות שני 
לקחים מכישלונה של המעצמה הגדולה מן הצפון במפרץ 
החזירים: ארצות הברית מוכנה בכל רגע לסכל כל אפשרות 
לשינוי חברתי מן היסוד, אך ניתן גם לנצחה. בעקבות המפלה 
במפרץ החזירים והלאמת הרכוש של החברות הרב-לאומיות 
האמריקאיות שפעלו בקובה, הכריז הממשל חרם כלכלי על 
קובה. חרם זה קיים עד היום ונעשה במשך השנים קשה עוד 
יותר. לא מדובר רק על הפסקת הייבוא מקובה והייצוא אל 
קובה, אלא שתיירים אמריקאים גם אינם יכולים להגיע אל 
האי. החרם הוא גם כלפי תאגידים ואנשי עסקים במדינות 
אחרות. ארצות הברית אוסרת על פעילות מסחרית עם חברה 
המקיימת קשרי מסחר עם קובה וכל אונייה הפוקדת את נמלי 
קובה אינה יכולה לפקוד את נמלי ארצות הברית. החרם 
האמריקאי על קובה נמשך כבר למעלה מארבעים שנה! 

אחר צהרים של "סייסטה" עבור גווארה - בין אמו סליה לאחיו הצעיר חואן מרטין, 
הוואנה 1959 


גווארה שב מסיור בחו"ל לנמל התעופה של הוואנה, מאי 1959 


חתונתו השנייה של גווארה עם אליידה מארץ', הוואנה, 1959 


גווארה נפגש עם מנהיג יוגוסלביה, טיטו, בלגרד 1959 


צ'ה גווארה 


הוא עבד, עבד ועבד 


מינויו של גווארה לתפקיד שר התעשייה לא מנע ממנו 
להמשיך את פעילותו בחיל החינוך ואת תפקידו כאחראי על 
התיעוש במכון לרפורמה אגררית. הרושם הוא שגווארה מונה 
לתפקידים המרכזיים ככל שהתהליך המהפכני התקדם. חינוך 
פוליטי ואידיאולוגי של הצבא בתחילת דרכה של המהפכה, 
רפורמה אגררית בעת שהמהפכה ניסתה לממש את יעדיה, נגיד 
הבנק המרכזי של המדינה הראשונה ביבשת אמריקה שהגדירה 
את כלכלתה סוציאליסטית, ולבסוף - אחראי על המודרניזציה 
של המשק השוויוני, אחראי על התיעוש. המשותף לכל 
התפקידים (ולדברי חבריו ומקורביו): "צ'ה עבד, עבד ועבד". 

באחת מישיבות צמרת המשרד, יחד עם האחראים על כל 
תחומי הכלכלה, אמר גווארה בקול: 


אני יכול לגלות לכם שמאז שנכנסנו יחד עם הכוחות 
המהפכניים להוואנה לפני כשלוש שנים, לא ביקרתי בשום 
מועדון לילה, לא הספקתי ללכת לקולנוע ולא יכולתי אפילו 
לבלות בחוף הים עם המשפחה. לא היה לי ולו יום חופשי אחד. 
לא ביקרתי בשום בית בהוואנה, לא פגשתי חברים וידידים 
בביתם [...| לצערי, אני טובע במספרים, בגרפים הרבים, 
במסמכים ובישיבות האינסופיות. 


במכתב מאוגוסט 1964 אל המשורר הספרדי הגולה הנודע 
לאון פליפה ציין גווארה: 


מעולם לא הודיתי לך על הספר ששלחת לי לאחר המהפכה, עם 
ההקדשה האישית. לא הודיתי לך, אבל נוכחות הספר ניכרת 
בחיי. ספרך הצבי הוא אחד משלושת הספרים שליד מיטתי, 

אך לצערי אין לי פנאי לעיין בו. בקובה של היום אין פנאי רב 
לישון, להתבטל או לנוח. המנוחה היא חטא המנהיגות. יחד 
עם זאת, רציתי שתדע שלפני מספר ימים השתתפתי באספת 
עובדים. רוח האדם החדש נשבה באוויר. לכן, ללא הודעה 
מוקדמת, קראתי בפני המתכנסים כמה מהשירים שלך. זו 
התפרצות נוספת של המשורר המתוסכל שבי. 


מה עשה גווארה בשעות העבודה הרבות? הוא לא עסק רק 
בפוליטיקה גבוהה או בדיונים אל תוך הלילה. הוא גם הקפיד 
על הפרטים וניסה להדק שוב ושוב את החגורה על מנת 
לשחרר משאבים לפיתוח המשק השוויוני. דוגמה לעיסוקו 
בפרטים הקטנים היא המכתב הבא, שכתב לאחד הרופאים 
הידועים בקובה: 


6 במאי 1964, שנת המשק 
לבור 
ד"ר אדוארדו אורדאז דוקונגה, 
מנהל בית החולים הפסיכיאטרי 
הוואנה 


אורדאז היקר, 
אני מאשר בתודה את קבלת כתב העת. אני עמוס למדי ואין 
לי פנאי רב, אבל המאמרים שהתפרסמו בכתב העת מעניינים 
ואנסה לקרוא אותם בהקדם. 

יחד עם זאת, שאלה אחת מציקה לי מאוד: הייתכן שתפוצת 
כתב העת המקצועי היא 6,300 עותקים, כאשר בקובה כולה 
מספר הרופאים נמוך בהרבה? 

ויחד עם השאלה הקשה הזאת ישנה סוגיה נוספת. כידוע 

לך, אני סובל ממחלת נפש מיוחדת במינה: נוירוזה מן הסוג 
הכלכלי. הספק מכרסם בלבי: האם הצלחתם בכך שעכברי בית 
החולים יעמיקו את הידע הרפואי הרב שצברו? או שהחלטתם 
להאכיל את העכברים הנכבדים באלפי גיליונות כתב העת? 
לחלופין: האם מצאתם פתרון חדשני למצוקות הנפשיות של 
החולים על ידי הצמדת כתב העת לראשיהם? 

בכל מקרה בדקתי ומצאתי: אין דורש לשלושת אלפים 
מעותקי כתב העת. ברצינות: כתב העת הוא טוב, אבל מספר 
העותקים שאתם מפרסמים הוא בלתי נסבל. אתה חייב להאמין 
לי. הרי אתה כמוני יודע שרק המשוגעים אומרים תמיד את 


האמת. 
ברכות מהפכניות, 
מולדת או מוות, ננצח 
מפקד ארנסטו צ'ה גווארה 
לימוד בחברותא 


כל חייו חש צ'ה שאינו יודע מספיק. ההרגשה הייתה משותפת 
לו ולכל צמרת המהפכה הקובנית. מי שהיה סגנו כשר 
התעשייה של קובה וליווה אותו במשך כל הלחימה בסוף 
שנות ה-50, אורלנדו בורגו, סיפר לימים: 


שלוש שנים לאחר ניצחון המהפכה הרגישו השרים שהם לא 
יודעים מספיק. הקבינט החליט לפיכך להקים חוג ללימוד 
מרקסיזם, שבו השתתפו כל השרים וסגניהם. בין הלומדים היו 
כמובן פידל קסטרו וצ'ה גווארה. ההחלטה הראשונה הייתה 
ללמוד את הקפיטל מאת קרל מרקס והם פנו לברית המועצות 
בבקשה לשלוח מומחה לנושא. כך הגיע לקובה חבר ושמו 

אנסטאסיו מנסיליה, ספרדי שגדל בברית המועצות. מנסיליה 
נשלח לשם בהיותו ילד בזמן מלחמת האזרחים בספרד, מפחד 
המלחמה. הילד גדל ונעשה לכלכלן וכתב דוקטורט על 
הקפיטל. מנסיליה סיפר לי שההוראה בסמינר הייתה קשה 
במיוחד, בייחוד בגלל שניים מתלמידיו, פידל וצ'ה. השניים 
היו אמנם מנהיגי המהפכה, ידועים בכל העולם ומראשי 
המדינה, אבל אצל מנסיליה הם היו תלמידים. 

כעבור שנה, כשהסמינר הגיע לסיומו, שב מנסיליה לברית 
המועצות, אבל צ'ה התעקש שישוב לקובה. והוא אכן שב כדי 
לנהל סמינר נוסף במשך שנתיים, הפעם במשרד התעשייה. 
בסמינר השתתפו כל ראשי המשרד, כולל השר עצמו. בגלל 
העומס, היינו מסיימים את יום העבודה בסביבות תשע בערב 
ורק אז מתחילים ללמוד את הקפיטל. היו ימים שבהם אור 
הבוקר הפציע והמשכנו ללמוד עד תחילת יום העבודה החדש. 
היו אלה ימים של פולמוס חריף, בייחוד בין צ'ה לבין המרצה 
- שרגל בעמדותיה הרשמיות של ברית המועצות. צ'ה התווכח 
בצורה דיפלומטית למדי, אבל מנכ"ל המשרד אולטוסקי לא 
הסתפק ברמזים. באחד הלילות לא יכול היה אולטוסקי 
להתאפק ואמר: "תראה, מנסיליה, תפסיק עם השטויות שלך 
והשטויות שאומר ניקיטה חרושצ'וב". מנסיליה כעס באמת 
ואמר "אלטוסקי" - כך הוא היה קורא לו: אלטוסקי ולא 
אולטוסקי -- "אני לא אומר שטויות ואינני מוכן שתתייחס כך 
למנהיג ברית המועצות". צ'ה נאלץ להתערב וקרא לאולטוסקי 
הצדה. "תשמע אולטוסקי, אתה חתיכת חרא. אתה חתיכת חרא 
כי אתה לא יודע איך להתנהג עם האנשים ואיך לכבד את 
המורים. אגב, אתה צודק במאה אחוז בנוגע לחרושצ'וב, הוא 
אומר המון שטויות". 

צ'ה גווארה 


העניין של גווארה במרקסיזם לא החל בקובה. כבר במהלך 
מסעותיו באמריקה הלטינית הוא קרא את הוגי הדעות 
המרקסיסטים הידועים. את הקפיטל קרא לראשונה במקסיקו 
בשנים 1955-1954, בטרם הצטרף למהפכנים הקובנים 
הצעירים. הוא גם קרא בעיון רב את ספריהם של לנין, מנהיג 
מהפכת אוקטובר, ושל מאו טסה טונג, מנהיג המהפכה הסינית. 
צ'ה הקדיש שעות לא מעטות לתולדות המהפכה הרוסית של 
לאון טרוצקי. בשנות ה607, התוודע צ'ה להגותם של אנשים 
כשארל בטלהיים (צרפת), ארנסט מנדל (בלגיה), פול בראן 
(ארצות הברית) וכלכלנים שפעלו אז במזרח אירופה, בייחוד 
הפולני אוסקר לנגה. 

הזוג הצעיר אליידה וארנסטו גווארה, קובה 1959 

צ'ה כפי שהונצח בשטר ובול קובניים 


יום ההולדת של הילדיטה, בתו הבכורה של צ'ה, קובה 1960 


צ'ה בעת ביקור בברה"מ, במפגש עם ניקיטה חרושצ'וב, מוסקבה 1960 


שר התעשייה של קובה, ארנסטו גווארה, כפי שצולם ביום עבודה התנדבותי 
בנמל הוואנה, 1961 


צ'ה נואם בעת טקס הענקת תארים באוניברסיטת הוואנה, מאי 1962 


גווארה, ראש משלחת קובה לדיוני מועצת הביטחון של האו"ם, ניו יורק 1964 


צ'ה בבית והתינוקת סליה בידיו, הוואנה 1964 


צ'ה גווארה 


הפולמוט טביב עתיד הכלכלה הקובנית 


השאיפה לקרוא ולפרש את הקפיטל לא הייתה גחמה 
אינטלקטואלית. המהפכה הקובנית הצעירה נאבקה על קיומה, 
ובד בבד ניסתה לפתח את המשק ואת החברה השוויונית. 
הקרבה הגיאוגרפית לארצות הברית גרמה לכך שבמשך שנים 
רבות הייתה כלכלת קובה תלויה לחלוטין בענק מהצפון. 
ארצות הברית הייתה שוק הייצוא מספר אחת של התוצרת 
הקובנית (בייחוד סוכר, שכמעט כולו נמכר לאמריקאים). 13 
מטעים בבעלות אמריקאית חלשו על כמעט מחצית משטחי 
הסוכר והרוויחו קרוב ל-180 מיליון דולר לכל קציר. קסטרו, 
כמהפכן צעיר שעמד לדין על השתתפותו בהסתערות על 
מונקאדה, תיאר את התלות הזאת באופן ציורי: "הקובנים", 
אמר, "מייצאים סוכר על מנת לייבא סוכריות". 

אך לא רק סוכריות קנתה אז קובה מארצות הברית. 
היא רכשה מכוניות ומכונות, מוצרים כימיים, נייר, בגדים 
וגם פירות וירקות, אורז, שעועית, שום, בצל, שמנים, בשר 
וכותנה. לקובה הגיעו גלידות ממיאמי, לחמים מאטלנטה 
ואפילו ארוחות פאר מפריז. העושר התת-קרקעי - ניקל, 
ברזל, נחושת, מנגן, כרום, וולפרם - היווה חלק מן העתודות 
האסטרטגיות לא של קובה אלא של ארצות הברית, שמפעליה 
התקשו לנצלו במלואו לצרכים המשתנים של הצבא והתעשייה 
שלה עצמה. בה בעת סבלו מיליון וחצי עובדים קובנים 
מאבטלה מלאה או חלקית. מארצות הברית הגיעו לקובה 
השקעות, מומחים, אנשי עסקים וגם גנגסטרים - ב-1958 היו 
בקובה יותר זונות רשומות מאשר כורים. 

עם המהפכה והחרם שהטיל הממשל האמריקאי על האי 
נאלצה ההנהגה החדשה להתמודד עם קשיים כלכליים רבים. 
פולמוס חריף התלקח בשאלות כלכלה וחברה ונטלו בו חלק 
כל ראשי המהפכה וגם פעילי שמאל מכל העולם. הוויכוח 
החל בשאלות כמו מי ינהל את המפעלים שהולאמו, איך 
להעניק אשראי לתעשייה, האם להעניק לעובדים תמריצים 
חומריים (כגון תוספות שכר) או ערכיים יותר (שאין בהם כל 
ממד כספי או שווה ערך לכסף), איך לחשב עלויות ייצור, 
אילו יחסים יש לכונן בין חברות ממלכתיות, בינן לבין עצמן 
ובינן לבין יחידות ייצור בבעלות קואופרטיבית וכו'. הוויכוח 
התרחב והעמיק אל מהות החברה השוויונית, אל בניית חברה 
סוציאליסטית. באמריקה הלטינית לא הייתה ולו דוגמה 
אחת של מהפכה חברתית מן היסוד שהצליחה - לראשונה 
בתולדות האזור ניסתה קבוצה של מהפכנים לתרגם מושגים 
של התיאוריה המרקסיסטית לשפת המציאות. 

פולמוס דומה התפתח באותן שנים גם בברית המועצות, 
אם כי במגבלות חמורות בהרבה. ב"1962 נפתח במוסקבה 
דיון סביב הצעותיו של הכלכלן אדוארד ליברמן, שפרסם 
מאמר שכותרתו "תוכנית, רווח ותמריצים". מאמרו של 
ליברמן (שפורסם בעידודם הגלוי של מנהגי המדינה) 
הציע לשנות מן היסוד כמה מצורות הניהול של הכלכלה 
הסובייטית. בין היתר הוא הציע להעניק אוטונומיה גדולה 
יותר למפעלים ולמנהליהם, להוסיף תמריצים חומריים 
(תוספות שכר או פרמיות) ואף לייצר מוצרים מחוץ לתכנון 
המרכזי. הצעותיו של ליברמן השפיעו רבות על הכלכלה 

הסובייטית ועל יתר המשקים במזרח אירופה. כתביו תורגמו 
לספרדית וגם הופצו בקובה, אבל הם לא עשו רושם רב על 
ההנהגה הצעירה שחיפשה דרכים אחרות לנהל את המשק 
הקובני הסוציאליסטי. 

בפולמוס סביב הכלכלה נטל חלק פעיל גם צ'ה, שבתוקף 
תפקידו פעל בנחישות להלאמת המפעלים ולחלוקת הקרקעות, 
ובמקביל - ליצירת "האדם החדש" פרי המהפכה. סימני 
ההיכר של תורת גווארה בכלכלה ובחברה היו פיתוח אמצעי 
הייצור, תיעוש קובה והעמקת השוויון. בין חבריו להנהגה 
ופעילי השמאל הוותיקים היו אמנם שראו בברית המועצות 
את המשענת המתאימה למהפכה הצעירה, הן מבחינה 
פוליטית והן מבחינה אידיאולוגית, אך רבים מהמהפכנים, 
וגווארה בראשם, חשו שקיים מרחק רב בין המלל הסובייטי 
לבין העובדות בשטח. אמנם גווארה סבר בתחילת הדרך שיש 
מה ללמוד (ומבקריו אף טענו "שיש מה להעתיק") מברית 
המועצות, אבל ככל שחלפו השנים הוא נעשה ביקורתי יותר 
ויותר כלפי הדגם הסובייטי. 

האם קובה צריכה לשאוף להיות מהדורה דוברת ספרדית 
של המעצמה הסובייטית? האם ברית המועצות היא אכן הדגם 
שאליו יש לשאוף? ואולי יש להקים בקובה חברה שוויונית 
הנשענת על הניסיון הסובייטי (והסיני) אבל בעלת סממנים 
מקומיים? 

בנאום שנשא באלג'יריה בפברואר 1965 הוקיע שר 
התעשייה הקובני ארנסטו צ'ה גווארה בלשון לא דיפלומטית 
את שיתוף הפעולה הסמוי בין ברית המועצות לבין הניצול 

הקפיטליסטי. היה זה שילוב נדיר של ביקורת נוקבת על 
המערב האימפריאליסטי יחד עם עשיית חשבון נפש עם 
מדיניות החוץ של מדינות המזרח שהגדירו את עצמן 
"סוציאליסטיות". צ'ה תקף במילים מפורשות את ברית 
המועצות: 


ברית המועצות מתנה את תמיכתה במהפכות העממיות. כל 
זאת במסגרת מדיניות חוץ אנוכית, רחוקה מאוד מהמטרות 
הבינלאומיות של מעמד העובדים. לא ייתכן סוציאליזם ללא 
שינוי יסודי במדיניות זו, שעליה להיות מדיניות של ידידות 
אמיתית עם עמי העולם. המדינות הסוציאליסטיות הן במידה 
מסוימת שותפות לניצול הקפיטליסטי [...| התיתכן ערבות 
הדדית כאשר המדינות העניות מוכרות במחירי השוק העולמי 
את חומרי הגלם שהופקו בייסורים, תוך סבל רב ובזיעת אפיים, 
ורוכשות במחירי השוק העולמי מוצרים המיוצרים על ידי 
מפעלים מודרניים ואוטומטיים? צורה כזו של יחסים המתנהלת 
בין מדינות מובילה למסקנה שהארצות הסוציאליסטיות הן 
במידה מסוימת שותפות לניצול הקפיטליסטי. 


לנאום אלג'יריה של צ'ה גווארה היו הדים עצומים. רבים 
בעולם השלישי הריעו למנהיג הקובני שתיאר מה שרבים 
חשו: מחנק מן המערב וחוסר שביעות רצון מהנעשה במזרח. 
אך נאום אלג'יריה היה גם ביטוי למצוקה אישית-פוליטית 
שאליה נקלע צ'ה. כאמור, בתחילת שנות ה607 הוא פעל 
רבות להידוק הקשר עם המחנה הסוציאליסטי בכלל ועם 
ברית המועצות בפרט, ונוכח שטעה. עתה חיפש בעלי ברית 
שלא יעשו יד אחת עם האימפריאליזם. 

קונגו: שוב מנהיג המורדים 


גווארה הרבה לפקוד את צפון אפריקה ואת אלג'יריה בפרט, 
לכן המקום שבחר כדי לנאום נאום כה חריג לא היה זר לו. 
הוא ראה קרבה רבה בין המאבק לעצמאות אלג'יריה, לאחר 
יותר ממאה שלושים שנות שלטון קולוניאלי צרפתי, לבין 
המהפכה הקובנית. ראשי השלטון האלג'יראי דאז אף היו 
לידידיו ומכריו. 

צ'ה גם סייר באפריקה מספר פעמים והכיר את היבשת 
השחורה ואת בעיותיה. בסוף 1964 יצא לסיור ארוך במיוחד, 
שהחל במאלי ונמשך בקונגו (הצרפתית לשעבר) ובגאנה. 
הוא נפגש עם לוחמי גרילה אפריקאים, בהם אגוסטיניו נטו, 
מפקד אחד הכוחות שנאבקו בפורטוגל לשחרור אנגולה. ב247 
בינואר 1965 נחת צ'ה באלג'יריה, אך שהה בצפון אפריקה 
ימים ספורים בלבד. להפתעת רבים (בהם העיתונות ושירותי 
הביטחון האמריקאיים, שעקבו כצל אחר כל צעדיו אך לא 

יכלו להדביק את קצב הנסיעות), הגיע ב"2 בפברואר עם כמה 
מוותיקי המהפכה הקובנית לסין. במשך שלושה ימים נפגש 
עם ראשי המדינה והמפלגה הקומוניסטית הסינית, בייחוד ליו 
שאודשי וצ'ו אן-לאי. ב"6 בפברואר הגיע לפריז, שבה בילה 
4 שעות (בזמן קצר זה הספיק לבקר במוזיאון הלובר). ב-7 
בפברואר עזב את צרפת ויעדו אפריקה. לא ברור היכן שהה 
במשך שלושת הימים הבאים, אבל ב-11 בפברואר התקבל 
בשדה התעופה של דאר א-סלאם, בירת טנזניה. 

לביקור זה היו שתי מטרות - להדק את הקשר עם ראש 
הממשלה יוליוס ניִיִרְרָה, וכמו כן להיפגש עם לוחמים מקונגו 
(הבלגית לשעבר). בין היתר נפגש צ'ה עם מנהיגה הצעיר 
של הסיעות הרבות בקונגו, לוראן קבּילָה, שעתיד להיות 
אחד ממפקדי כוחות הגרילה שלו בקונגו. סיוריו הרבים 
של צ'ה באפריקה, ובייחוד באפריקה השחורה, לא היו רק 
ביטוי לרצונו להכיר עוד מדינות. גווארה סבר שאפריקה, 
יחד עם אסיה ואמריקה הלטינית, יהיו למוקדים מהפכניים 
שבעזרתם ניתן יהיה לגבור על האימפריאליזם. שנות ה607 
היו ימי מלחמת וייטנאם, שבה נאבק עם קטן מול מעצמה 
גדולה, וצ'ה קיווה ש"שלוש או ארבע וייטנאם" יגרמו למפלה 
היסטורית לאמריקאים. 

במרס 1965, בעת נסיעה נוספת לאפריקה ולאחר הנאום 
שבו תקף את ברית המועצות, המריא צ'ה מאלג'יריה אל 
יעדו הבא, קהיר. בשמונת ימי ביקורו בבירת מצרים הוא 
נפגש מספר פעמים עם נאצר. מקורבו של נאצר, העיתונאי 
מוחמד חסנין הייכל, פרסם שנים רבות לאחר מכן בזיכרונותיו 

שבאותן שיחות סיפר צ'ה לנאצר על כוונתו לעזוב את קובה 
ולהמשיך במאבק, הפעם באפריקה השחורה. נאצר, על פי 
העיתונאי המצרי, אמר לצ'ה מילים בוטות: 


אתה מפתיע אותי מאוד. מה אתה רוצה? להפוך לגרסה 
חרשה של טרזן? להיות האדם הלבן הבא שיציל את 
השחורים המסכנים וינהיג אותם? זה בלתי אפשרי וזה לא 
יצליח. בתור אדם לבן יהיה קל עד מאוד לזהות אותך ואם 
יהיו יחד איתך לבנים נוספים, הדבר יהפוך לתירוץ נוח בידי 
האימפריאליסטים לטעון שאין שום הבדל בינך וחבריך לבין 
שכירי החרב הלבנים. ונניח שאתה מגייס שני גדודים קובנים 
כדי להילחם בקונגו ואני משגר גדוד מצרי נוסף. מה יגידו אז? 
האם לא ידברו על התערבות בענייניה של קונגו? 


למרות הידידות האישית בין נאצר לגווארה, לא הצליח המנהיג 
המצרי לשכנע את המהפכן הצעיר שקבע לעצמו יעד חדש 
ללהטו המהפכני: אפריקה השחורה, וליתר דיוק - קונגו. 


מפקד לבן, קירח ובלתי מוכר 


ה-14 במרס 1965 הוא תאריך חשוב בחייו הקצרים של צ'ה 
גווארה. באותו יום ירד מהמטוס של "קובאנה דה אוויאסיון" 
שהחזירו לקובה לאחר 96 ימי סיור באפריקה, אסיה ואירופה. 
זה גם היום שבו נראה בפעם האחרונה בפומבי. בטקס 
שנערך לכבודו נכחו הנשיא אוסוואלדו דורטיקוס, פידל 
קסטרו, אחיו ראול, שרים וותיקי המהפכה. כולם התאספו 
לקבלת פנים רשמית, בנוסח המקובל כלפי ראשי מדינה, 
לכבודו של מי שהיה (אם כי באורח לא רשמי) המנהיג מספר 

שתיים של קובה. 

בתום הטקסים נאמרו מילים ספורות לעיתונאים, וצ'ה, 
שנעדר מביתו למעלה משלושה חודשים, עלה למכוניתו 
של קסטרו. שני מנהיגי המהפכה דהרו אל בית בפרברי 
הוואנה וקיימו שיחות שנמשכו יומיים ללא הפסקה. מה קרה 
באותם יומיים? הגרסה הרשמית לפגישה טרם פורסמה, אם 
כי פורסמו גרסאות אחרות. אחת הדמיוניות שבהן הייתה 
כתבה בשבועון הצרפתי פארי מאץ', שטענה שבפגישה 
נכח גם הנשיא דורטיקוס ושברגע מסוים התלהט הוויכוח 
עד כדי כך שהנשיא שלף אקדח וירה בגווארה למוות. איש 
אינו יודע בבירור מה קרה שם ומדוע צ'ה לא חזר עוד לביתו. 
מה שברור הוא שבמהלך הישיבה סוכם שצ'ה ייצא לקונגו 
בראש כוח חיילים קובנים (כולם שחורים, מוותיקי המהפכה) 
לתגבר את הלוחמים שנאבקו באימפריאליזם (הפעם הבלגי). 
בפגישה האחרונה שקיים צ'ה במשרד התעשייה הוא כינס את 
כל צמרת המשרד בלשכתו וסיפר ארוכות על מסעו האחרון, 
במיוחד על הפרק האפריקאי. הוא תיאר בפרוטרוט את המצב 
הפוליטי ביבשת השחורה ובייחוד בקונגו: "זו המדינה היחידה 
שבה מתנהל מאבק אמיתי לשחרור", אמר. "קונגו נמצאת 
עתה בחזית המאבק בקולוניאליזם. זו המדינה העשירה ביותר 
באפריקה, והיא עלולה להפוך למושבה אמריקאית, כי לבלגים 
אין כוחות להחזיקה והם לא יותר מאנשי קש של האמריקאים. 
אין לי ספק שהמאבק בקונגו ינצח - בתנאי שינוהל היטב". 
את השיחה הממושכת סיים צ'ה במילים: "נתראה במטעי 
הסוכר - בקרוב". 

במשך שבועות עסק צ'ה בחיסול ענייניו במשרד. הוא 
העניק את ספריו כשי למספר מקורבים ואף נתן הוראות לגבי 
תוכן הגיליון הקרוב של כתב העת התעשייה שלנו: מאמר 
מפרי עטו תחת הכותרת "הסוציאליזם והאדם", מאמר של 
אלברטו מורה המצדד בתוספות שכר להגברת פריון העבודה 
ומאמר נגד עמדה זו מאת התיאורטיקן הבלגי ארנסט מנדל; 
ראיון ארוך עם פסיכולוג ארגנטינאי בסוגיית פריון העבודה 
ונפש האדם ו... מחקר על טיפוח מנהלים על פי שיטותיו של 
סגן נשיא תאגיד הענק פורד, לי איאקוקה. 

במקביל התאמנה קבוצה של לוחמים שחורים לקראת 
המשימה הצבאית באפריקה. ללוחמים לא נאמר מה מטרתם, 
רק נרמז להם שתהיה זו לחימה במדינה זרה; עד לרגע האחרון 
נשמר בסוד שמו של מי שאמור לפקד על הכוח. האחראי על 
האימונים היה אחד מוותיקי המהפכה, המפקד ויקטור דֶרְקָה, 
צעיר שחור בן 27. 

מספר ימים לפני היציאה הכיר המפקד השחור ויקטור 
דרקה את מפקדו. לימים סיפר דרקה: 


אני זוכר שיום או יומיים לפני היציאה, הגיע אלינו חבר לבן, 
כמעט קירח, לבוש היטב עם עניבה, ממשוקף וקצר רואי. 
לא הכרתי את האיש. אמנם הכרתי את רוב רובם של מנהיגי 
המהפכה ואת ראשי הצבא, אבל את האיש הזה, שדיבר במבטא 
מוזר כל כך, לא הכרתי. אימצתי את מוחי להיזכר אם ראיתי אי 
פעם מפקד בצבא המרד הדומה לאיש הזה, שנראה כסוחר או 
פקיד. ועוד שאלתי את עצמי, האם הפקיד הזה יהיה המפקד 
שלנו. ואז הציגו בפניי את מפקדי החדש: "ויקטור, תכיר את 

מפקד הכוח - ארנסטו צ'ה גווארה". וזה היה כאילו זרם 
חשמלי עבר בעורקיי. הצלחתי לומר רק כמה מילים: לא יכול 
להיות! האיש הזה איננו צ'ה גווארה! את צ'ה אני מכיר היטב 
והאיש הזה כלל אינו דומה לצ'ה. 


אבל האיש אכן היה צ'ה גווארה, בתחפושת שהובילה אותו 
לנסיעה הארוכה מקובה למזרח אירופה ומשם מערבה, לצפון 
אפריקה ולתחנתה הסופית בטנזניה, שעל חופה המזרחי של 
אפריקה. 

עם יציאתו מקובה לקראת הלחימה באפריקה, הפקיד צ'ה 
שלושה מכתבי פרידה: לחמשת ילדיו, להוריו ולפידל קסטרו. 
המכתב הארוך לקסטרו היה מכתב אישי, נטול כמעט נימה 
פוליטית אבל עם הדגשים ברורים: 


יבשות אחרות זקוקות לשירותי. הגיעה השעה להיפרד. אני 
יכול לעשות את מה שעליך אסור בגלל האחריות הרובצת 
עליך כמנהיג קובה. [...] אני מתפטר בזאת מכל תפקידיי 
בהנהגת המפלגה; מרגע זה אני חדל מלשמש שר בממשלה, 
אני מוותר על דרגתי כמפקד הצבא ועל האזרחות הקובנית. 
מעתה, שום קשר רשמי אינו קושר אותי לקובה. אני חוזר 
ומדגיש: אני משחרר את קובה מכל אחריות למעשיי מרגע זה 
והלאה. עליי להבהיר שאני מצדד בכל מאודי במדיניות החוץ 
של המהפכה שלנו. יחד עם זאת, סיימתי את תפקידי במסגרת 
המהפכה הקובנית ובשטחה. 

הסוחר הממושקף הלבן שבמרכז התמונה אינו אלא גווארה המחופש; 

הסוחר הממושקף היה למפקד גרילה. גווארה בקונגו, 1965 

המסתורין של עזיבת קובה 


הוּבָּר מאטוס הצטרף אל תנועתו של פידל קסטרו ב-1956 
בגיל מבוגר יחסית (הוא נולד ב-1918) והיה לאחד ממפקדי 
המהפכה הקובנית. בצילום המתעד את כניסת הכוחות 
המהפכניים לבירה הוואנה הוא נראה ליד פידל קסטרו. אלא 
שלימים היה מאטוס לאויבו המושבע של פידל וישב עשרים 
שנה בבתי הכלא בארצו. הוא טוען שפידל הוא זה ששלח את 
גווארה לאפריקה, וכששב משם בריא ושלם, שלח אותו שוב 
אל מותו, לבוליביה. 

"פידל מתמחה בלהוציא את המיץ מהבן אדם ואחר כך 
לסלק אותו", טען מאטוס בראיון שנערך ב-2003 ופורסם 
בעיתון הארגנטיני השמרני לה נאסיון תחת הכותרת "צ'ה היה 
לוחם גרילה בינוני". מבחינת פידל היה צ'ה הקורבן האידיאלי, 
שכן "קינן בו יצר הרפתקנות והוא חיפש תמיד תפאורה הולמת 
להרפתקאותיו". פידל ניצל את גווארה לצרכיו, אבל מכיוון 
שגווארה היה אנטי-סובייטי - "לא אהיה מרקסיסט טוטליטרי 
על פי הנוסחה הסובייטית", הצהיר - העדיף פידל להיפטר 
ממנו כדי למצוא חן בעיני רוסיה. "פעם דיבר פידל רעות על 
צ'ה", סיפר מאטוס באותו ראיון. "הוא אמר לי: 'לגווארה יש 
שני חסרונות - הוא ארגנטינאי ושמאלני מדי'". 

האם העזיבה של צ'ה את קובה כדי להילחם באפריקה אכן 
הייתה יציאה לגלות, ביטוי לקרע בינו לבין קסטרו? אורלנדו 
בורגו, שהיה עוזרו של צ'ה במשרד התעשייה של קובה, 
טוען שלא חילוקי דעות עמוקים בין צ'ה לקסטרו הם שגרמו 
לעזיבתו. צ'ה הזדהה באופן מלא עם המהפכה הקובנית ועם 

מנהיגה, טוען בורגו. פידל, לדבריו, לא היה שבע רצון מנסיעתו 
של צ'ה לקונגו ואף ביקש ממנו לשוב לקובה. אבל צ'ה עמד 
על שלו. 

להט מהפכני? רצון להתרחק מקובה? חילוקי דעות עם 
קסטרו? תוכנית אסטרטגית ברמה כלל-עולמית? קשה לדעת 
מה הניע את צ'ה לעזוב את קובה ולצאת לג'ונגלים של קונגו. 
הארכיונים טרם נפתחו (גם הקובניים וגם הזרים - בייחוד 
האמריקאיים), ודמויות רבות שהיו קשורות בפעילותו 
הציבורית של גווארה שומרות על שתיקה. 


הונגו 


ב"1 באפריל 1965 עזב צ'ה את קובה. רק כעבור 19 יום 
וזיגזגים רבים בין מדינות באירופה ואפריקה, מבלי שאיש 
הצליח לגלות את זהותו, הגיע לדאר א-סלאם בירת טנזניה. 
רק שם הוא כינס את אנשיו והעניק לכל אחד כינוי לקראת 
הלחימה. כל ראשי הכוח קיבלו שם בסווהאילית (הלשון 
המדוברת באזור זה של אפריקה). דרקה, למשל, היה ל"מספר 
אחת". צ'ה העניק לעצמו את הכינוי "מספר שלוש". הוא גם 
הסביר ללוחמיו את מהות המשימה: "אנחנו כאן כדי לסייע 
לתנועה לשחרור לאומי. אנחנו כאן כדי להעניק סיוע ולא כדי 
לקבל טובות הנאה כלשהן. וכדי לתת, מבלי לצפות לתמורה 
כלשהי, יש צורך בהקרבה. אנשי הגרילה המקומיים יהיו 
הראשונים בכול, כולל בקבלת מזון, נשק והדרכה. אנו בסך 
הכול באנו לעזור ולסייע. יש לשמור על הצניעות ולהיות 
מודעים שקיים שוני בהבנת המציאות". 

קונגו-לאופולדוויל מנתה אז כ-10 מיליון בני אדם, בני 
0 קבוצות אתניות. בשנות ה-70 של המאה ה-19 השתלט 
ליאופולד מלך בלגיה על האזור וכונן מדינה שהייתה נכס פרטי 
שלו ונוהלה תוך ניצול ועבודות כפייה, בלי כל ניסיון להכין את 
תושבי הארץ לשלטון עצמי. ב"1960 קיבלה המדינה עצמאות 
ונקראה קונגו-קינשאסה. העצמאות לוותה בגלי אלימות 
והמדינה נוהלה בידי חונטה צבאית שפעלה למעשה לטובת 
בלגיה, המעצמה הקולוניאלית לשעבר. בין חברי החונטה 
הצבאית היה קולונל ששירת בעבר כסמל בצבא הקולוניאלי 
הבלגי, ז'וסף מובּוּטוּ. מנגד פעלו כוחות שדיברו בשם מורשת 
פּטריס לומוּמִבָּה, מייסד קונגו העצמאית שדגל בהתנתקות מן 
התלות הכלכלית בבלגיה ונרצח בפברואר 1961 על ידי הצבא 
שהתנגד לעמדותיו. ב"1965 עתיד מובוטו לתפוס את השלטון 
בקונגו ולכונן בה משטר רודני ומושחת; ב-1971 הוא יסב את 
שמה של המדינה לזָאיר. מאז נפילת מובוטו ב-1997, שמה 
הרשמי של זאיר הוא הרפובליקה הדמוקרטית של קונגו. 

קונגו היא מדינה גדולה באפריקה (2.345 מיליון קמ"ר). 
היא גובלת מצפון בסודן וברפובליקה המרכז אפריקאית, 
ממזרח באוגנדה, רואנדה, בורונדי וטנזניה, מדרום בזמביה 
ואנגולה וממערב בקונגו (הרפובליקה של קונגו, מושבה 
צרפתית לשעבר, נקראה אז קונגו-ברזאוויל). לאורך גבולה 
המזרחי מצויות כמה מהימות הגדולות של מרכז אפריקה 
(אלברט, אדוארד, קיוו, טנגנייקה) וחוצה אותה נהר הקונגו 
שאורכו 4,640 קילומטר ויחד עם יובליו הרבים הוא האגן 
השני בגודלו בעולם. 

קונגו התברכה באוצרות טבע רבים וב-1960 הייתה 
אחראית ל-10% כמעט מהייצור העולמי של נחושת ולכ-"80% 
מהתפוקה העולמית של יהלומים לתעשייה. אך גם לאחר 
העצמאות המשיכו חברות בלגיות לנצל את אוצרות הטבע 
הרבים שבהם התברכה הארץ. 

בד1960 היו במדינה העצמאית החדשה לא יותר מעשרה 
אפריקאים בעלי תואר אקדמי. 

צ'ה וכוחותיו הגיעו כדי לעזור ללוחמי הגרילה במאבקם 
באנשי החונטה הצבאית, אך גילו להפתעתם שהגרילה איננה 
מה שחשבו. את הלוחמים הנהיגו בשלט רחוק פוליטיקאים 
שבמסווה של התנגדות לאימפריאליזם ניהלו חיי מותרות 
בבירות אפריקאיות שונות. בין אלה לוראן קבִּילָה, אשר 
עתיד להדיח את מובוטו כעבור עשרים ושתיים שנה. הפתעה 
נוספת ציפתה להם: לוחמי הגרילה היו חמושים אמנם בנשק 
חדיש מתוצרת סין העממית, אבל כמעט שלא נלחמו; באותן 
הזדמנויות ספורות שבהן ניסו להשתלט על כוחות הממשלה 
או לתקוף יעדים אסטרטגיים בעזרת התגבורת הקובנית, נחלו 
תבוסה מידי קומץ חיילי ממשלה מתוגברים בשכירי חרב 
זרים. 

ביומן שכתב בקונגו מספר צ'ה על סימן מבשר רעות שבו 
נתקל בימים הראשונים להקמת בסיס קבוע לכוח הקובני 
בקונגו. הוא פגש את מפקד הגרילה המקומי שרצה להעניק 
לו שי - שיקוי ה"דאווה", שלדבריו היה בעל סגולות רבות: 
כל המורח אותו על גופו נעשה חסין בפני כדורי האויב. כמו 
כן אנו למדים מהיומן שחודשים אחדים לאחר בואו ראה צ'ה 

בלוחמי הגרילה של קונגו "צבא של טפילים, חיילים שאינם 
עובדים ואינם מתאמנים. הם גם אינם נלחמים ואם יש צורך 
באספקה הם דורשים זאת מן התושבים, שהם ממילא עניים 
מרודים. [...| אם הדברים לא ישתנו במהרה, תבוסת המהפכה 
בקונגו ודאית". 

בליל ה-21 בנובמבר 1965, שבעה חודשים לאחר הגיעם 
לקונגו, שבו הקובנים לגדה המערבית של ימת טנגנייקה 
ועמם כמה לוחמים מקונגו שהצטיינו בלחימה ורצו ללמוד 
באוניברסיטה בקובה. במפגש לקראת הפיזור והחלוקה 
לקבוצות קטנות כדי לשוב לקובה, אמר גווארה לאנשיו: 
"הנהגת הגרילה המקומית היא שביקשה מאתנו לעזוב את 
קונגו. בעוד כמה שבועות, כאשר תחגגו יחד עם משפחותיכם 
את סוף השנה, תיזכרו בעם הצנוע הזה ובחברים שנותרו 
בקונגו". 

קורותיו של צ'ה עצמו בשלב זה לוטות בערפל. יש 
הסבורים שנשאר בטנזניה עד פברואר 1966. אחרים סבורים 
ששהה כמעט חצי שנה בפראג בזהות בדויה יחד עם כמה 
משומריו. מכל מקום, לקובה הוא חזר לפרק זמן קצר ביותר. 
הידיעות על אודותיו בעיתונות הבינלאומית ובייחוד בעיתונות 
של דרום אמריקה הפכו כמעט למדור קבוע. באוגוסט 1966 
פורסמה בכל עיתוני יבשת אמריקה ידיעה שלפיה נראה צ'ה 
מחופש לכומר קתולי בשם חואן דוס סאנטוס (בפורטוגלית: 
"יוחנן של הקדושים"...) בעיירה בדרום ברזיל, סמוך לגבול 
עם פרגואי. שירותי הביטחון של לפחות 20 מדינות (לרבות 
ארצות הברית וברית המועצות) חיפשו אחריו. נבדק כל רמז 

של מידע. שירותי הביטחון של ארצות הברית בדקו בחשאיות 
גמורה, החל מ-19637, את רשימות האשפוז של חולי נפש 
בקובה ואת רשימות המתים, בתקווה למצוא בין המשוגעים 
או המתים את צ'ה המיתולוגי. 

האגדות סביב דמותו של צ'ה עלו ופרחו, בייחוד לאחר 
שגילה קסטרו את נוסח מכתב הפרידה שלו בכינוס מהפכנים 
מהעולם השלישי שנערך בהוואנה ב-1965. אבל בין יולי 
לספטמבר 1966 התכונן צ'ה למערכה נוספת, שתהיה 
המערכה האחרונה בחייו: הגרילה בבוליביה. 

בוליביה: הקרב האחרון 


בתחילת נובמבר 1966 נחת בשדה התעופה הבינלאומי של 
לה פאס בירת בוליביה איש עסקים שנשא דרכון מאורוגואי 
שמספרו 130748 על שם אדולפו מָנָה. לבקשת פקידי המכס 
הוא הציג את תכולת מזוודותיו ומכתב מטעם ארגון מדינות 
אמריקה ובו נאמר כי "נושא מסמך זה, מר מנה, הוא מומחה 
לבעיות כלכליות ועומד בראש משלחת לחקר הכלכלה 
והחברה בבוליביה". מר מנה היה איש שמנמן וקירח, ממוצע 
קומה, לבוש בקפידה וענוד עניבה יקרה. אם לשפוט לפי גודל 
משקפיו, הוא התקשה לקרוא את האותיות הקטנות בעיתונים 
הברזילאיים שרכש בעת העלייה למטוס בסאו פאולו. 

מר מנה יצא במהרה את שדה התעופה כדי להגיע לאחת 
הפינות הנידחות והשוממות מאדם של בוליביה. כבר בעת 
נסיעתו אל הג'ונגלים פשט את בגדיו והיה ל"רְמון", איש 
גרילה ארגנטינאי שהגיע מקובה כדי להצית את אש המהפכה 
בדרום אמריקה. היה זה לא אחר מאשר המפקד האגדי צ'ה 

גווארה, שביקש להפוך את בוליביה ל"סיירה מאסטרה של 
דרום אמריקה". צ'ה ראה את בוליביה כמוקד מהפכני שממנו 
תתפשט אש המהפכה לעבר ארגנטינה ופרו - שכנותיה 
מצפון ומדרום - ומשם ליבשת כולה. 

חודשי הלחימה הכושלת בבוליביה הונצחו ביומן שכתב 
גווארה. באמצעות היומן ויומנים נוספים שניהלו חבריו 
הקובנים של צ'ה, עדויות הלוחמים ששרדו (כמה מהם, 
קובנים, נדו ונעו בין בוליביה לצ'ילה במשך חודשים ארוכים 
עד שהצליחו להימלט לשגרירות קובה בסנטיאגו בירת צ'ילה) 
וגרסאות רשמיות של צבא בוליביה וסוכני ביון אמריקאים, 
ניתן לעקוב יום"אחר-יום אחר טרגדיית הטעויות שהסתיימה 
במותו של צ'ה. 

כמעט שום דבר לא פעל כפי שצ'ה חשב, תכנן או 
רצה: העורף לא היה מאורגן לתמיכה במורדים. המפלגה 
הקומוניסטית המקומית בהנהגת מריו מוּנחָה דיברה גבוהה 
גבוהה על מתן סיוע, אך למעשה הפקירה את צ'ה. הנהגת 
המפלגה הייתה נאמנה לברית המועצות, שלא ראתה בעין יפה 
את "הרפתקאותיו הזעיר-בורגניות" של גווארה. אשת הקשר 
של צ'ה בערים, הגרמנייה שגדלה בבואנוס איירס, תמרה 
בונקה, בת ליהודים קומוניסטים שברחו מהיטלר, נאלצה 
להתגייס לשורות לוחמיו של צ'ה במקום לשוב אל הערים 
שבהן הוקמו קבוצות תמיכה בגרילה. בגלל הסגר שהטילה 
הממשלה על האזור שבו לחמה הגרילה, נאלצו להצטרף לכוח 
הלוחם שני תומכים נוספים, שהיו אמורים לטפח את הקשר בין 
הכוחות הנלחמים בג'ונגל לבין העורף - הפילוסוף והעיתונאי 

הצרפתי רג'י דברה והצייר הארגנטיני סירו רוברטו בוסטוס. 

מנובמבר 1966 עד אוקטובר 1967 נרשמו קרבות בעלי 
היקף מצומצם, אך מספר הלוחמים הלך ופחת. היו אמנם 
לוחמים שנפלו מאש האויב, אך רבים מתו ממחלות ואחרים 
ברחו מן המערכה בגלל התנאים הקשים. בשל המנוסה 
המתמדת לא ניתן היה ליצור קשר עם קובה ולא לחדש את 
המגעים עם מאות הפעילים שארגנה תמרה בונקה בטרם 
נותקה מן הערים, פעילים שאמורים היו להצטרף לכוח 
הלוחם. קבוצות מתנדבים שיצאו אל הג'ונגל במטרה לשבור 
את הסגר לא הצליחו לחבור אל הלוחמים. 

יומנו של גווארה מסתיים ב-7 באוקטובר 1967. המילים 
האחרונות שנכתבות בו הן: "אנו מסיימים פרק. 11 חודשים 
עברו מאז תחילת פעילות הגרילה ללא קשיים מיוחדים". 
מילים אלה מסתירות אמת מרה: מחצית מאנשיו נהרגו בעת 
הלחימה והכותב עצמו עתיד להיות בין המתים כעבור פחות 
משתי יממות. 

מותו של צ'ה 


ב-8 באוקטובר 1967 קיבלו אנשי צבא בוליביה מידע לפיו 
הסתננו אנשי גרילה לקרבת נהר הג'ורו. היה זה יום לאחר 
שכוחותיו הנסוגים של צ'ה פגשו באישה ושאלו אותה אם 
חיילים מפטרלים באזור. האישה לא סיפקה מידע חדש אבל 
קיבלה מידי אנשי הגרילה סכום כסף כדי שלא תספר על 
נוכחותם באזור. על המקרה הזה הספיק צ'ה לספר ביומנו ב-7 
באוקטובר. 

בשעות הצהריים של ה-8 באוקטובר צרה יחידת עילית 
של צבא בוליביה על האזור ולאחר כמה שעות של חילופי אש 
נהרגו שני אנשי גרילה, "אנטוניו" ו"אורורו" (כינויים של שני 
ותיקי המהפכה הקובנית), ואחד, "רמון", נפצע ברגלו. לפי 
עדות אחת צעק הפצוע לעבר החיילים "אל תהרגו אותי, אני 
גווארה!". 

גווארה הפצוע נלקח על ידי ארבעה חיילים אל הכפר לה 
היגרה, כשבעה קילומטר ממקום הקרב. יחד עמו נלקחו בשבי 
עוד שישה מחבריו וכולם הוכנסו לבית הספר של העיירה 
- מבנה ובו כיתת לימוד אחת ויחידה. 

הפיקוד העליון של צבא בוליביה התלבט מה לעשות בשבוי 
המפורסם. הגנרלים חששו מאוד ממשפט שיעצים את האהדה 
שחשו רבים כלפי גווארה, ולכן החליטו להוציאו להורג ללא 
משפט. בשעות הלילה של ה-8 באוקטובר הגיע שליח מיוחד 
מטעם המטה הכללי אל המחנה שבו נכלאו גווארה וכמה 
מחבריו. במעטפה חתומה נכתב שהוחלט שהכוח במקום 
יוציא את גווארה להורג. כדי למנוע סתירות בגרסה הרשמית, 

הוחלט לפרסם הודעה אחת ויחידה עם "פרטי הקרב שבו נפל 
גווארה והפציעות שהביאו למותו". עוד בטרם נרצח גווארה 
שודרה בתחנות הרדיו של בוליביה הודעה של הפיקוד העליון 
המאשרת את "מותו של גווארה בקרב". 

למחרת נרצח צ'ה על ידי סמל בצבא בוליביה. הגופה 
הוצגה תחילה בבית הספר ואחר כך נעלמה, יחד עם גופות 
כמה מחבריו. היעלמות גופות והיעלמות עצירים ואסירים 
חיים היו לשגרה עגומה בדרום אמריקה במחצית השנייה של 
המאה ה-20. כעבור שלושים שנה נמצאו הגופות בכפר אחר, 
ואלייה גראנדה שמו, ונטמנו בקובה. 


מי הלשין על צ'ה? 


כיצד למד הצבא הבוליביאני על נוכחותו של צ'ה? האם 
מישהו הלשין עליו? ואולי אנשי סוכנות הביון האמריקאית 
שעקבו אחריו זמן רב הם אלה שעלו על עקבותיו? 

על פי שניים מן הביוגרפים של צ'ה, הדיפלומט הצרפתי 
פייר קלפון והסופר המקסיקני חורחה קסטניידה, מי שהלשין 
על גווארה היה סירו בוסטוס, אותו ארגנטינאי שנשבה על 
ידי צבא בוליביה יחד עם הסופר הצרפתי רג'י דברה באפריל 
7. בוסטוס ודברה נעצרו בכפר קטן בעת שיצאו את 
הג'ונגל לכיוון הבירה לה פאס. הם היו אמורים לחדש את 
הקשר עם העורף ואף לבנות מערך תמיכה שהגרילה הייתה 
כה זקוקה לו. 

בעת מעצרם היה דברה סופר ועיתונאי בעל שם עולמי 
ובוסטוס צעיר ארגנטינאי אלמוני למדי, שהכיר את גווארה 

בשנים הראשונות של המהפכה הקובנית. בתחילת שנות 
ה"60 הוא השתתף בהקמת קבוצת גרילה בארגנטינה והקים 
רשת תמיכה שמנתה כמאה פעילים, חלקם ידועים למדי. 
פירוק הקבוצה על ידי כוחות הביטחון שם קץ לניסיון זה 
לפתח "מוקד מהפכני" מקומי אחר, אך זהותו של בוסטוס לא 
נחשפה. 

על פי קלפון, בוסטוס מסר מידע רב לחוקריו לאחר סדרת 
עינויים ותחת איומים להרוג את אשתו ובתו. גם ההיסטוריון 
המקסיקני פאקו איגנאסיו טאיבו הבן, שכתב ביוגרפיה על חיי 
צ'ה, סבור שבוסטוס הוא שהלשין. לדבריו, דברה ובוסטוס 
עונו קשות. דברה כמעט קיפח את חייו כתוצאה מהעינויים 
ולכן לא יכול היה למסור פרטים. בוסטוס הצליח להתגבר 
על העינויים ומסר את המידע המבוקש. קסטניידה מרחיק 
לכת עוד יותר ומתאר כיצד בוסטוס, שהיה צייר חובב, צייר 
את דיוקנותיהם של רוב הלוחמים ואנשי הרשת בארגנטינה. 
לדברי קסטניידה "בוסטוס זימר מרצונו" ולא עוּנה. 

ביוגרף נוסף של צ'ה, ההיסטוריון האמריקאי ג'ון לי 
אנדרסון, הוא היחיד מבין הביוגרפים ששוחח עם בוסטוס, 
השוהה כגולה פוליטי בשוודיה. לדבריו, מי שסיפר לשוביו 
על נוכחות גווארה בבוליביה היה דווקא העיתונאי הצרפתי 
רג'י דברה. דברה היה דמות מוכרת, וטרם מעצרו פרסם את 
המאמר "בעיות האסטרטגיה המהפכנית באמריקה הלטינית", 
סיכום הניסיון המהפכני הקובני ומדריך למהפכני היבשת. 
מאמר זה ואחרים קובצו בספר האסטרטגיה של המהפכה, 
שהיה בתחילת שנות ה-70 לרב-מכר במספר שפות. דברה 

מתחמק עד היום ממתן תשובות מפורשות על מעצרו 
בבוליביה בטענה ש"דברים אלה קרו לפני זמן רב מאוד ואיני 
זוכר את כל הפרטים". 

בינואר 2001 שידרה הטלוויזיה הממלכתית השוודית 
511 תחקיר משלה על פרשת מותו של צ'ה. התחקיר 
- "קורבן: מי בגד בצ'ה גווארה" - כולל ראיון ארוך עם 
בוסטוס ושיחות עם עשרות עדים, כולל איש ה7ג61 פליקס 
רודריגז וכמה ניסיונות כושלים לראיין את דברה. המסקנה של 
התחקיר השוודי היא חד"משמעית: לא בוסטוס הוא שהלשין. 
הוא אכן דיבר עם שוביו אבל מסר להם מידע לא נכון. הוא 
אפילו המציא שני "ראשי רשת תמיכה בגרילה שבבואנוס 
איירס", שמשטרות אמריקה הלטינית יחד עם ה-618 חיפשו 
אחריהם במשך שנים - ללא תוצאות. בוסטוס סיפר בסרט 
שהוא ודברה לא עונו. לדבריו, אנשי המודיעין בצבא בוליביה 
ואנשי סוכנות הביון של ארצות הברית כבר ידעו שגווארה 
נמצא בין הלוחמים ורק רצו לאשש את המידע. 


מינתן את ההוראה? 


אנשי סוכנות הביון המרכזית של ארצות הברית ראו בצ'ה 
מהפכן המסכן את שליטת ארצות הברית באמריקה הלטינית 
("החצר האחורית" של ארצות הברית). אלפי מסמכים 
הקשורים במותו של גווארה ומעורבות ארצות הברית טרם 
פורסמו, אך עשרות מסמכים כבר ראו אור וניתן לעיין בהם 
בארכיון לביטחון לאומי של ארצות הברית. מסמכים אלה 
מגלים כמה עובדות הנוגעות למותו של צ'ה. 

ב"11 במאי 1967, חצי שנה לאחר שגווארה הגיע 
לבוליביה וכחודשיים לאחר שכוחות הגרילה שבפיקודו החלו 
לפעול, שיגר יועץ הנשיא וולט רוסטו את המסר הבא לנשיא 
לינדון ג'ונסון: 

אדוני הנשיא, 

[צונזר] [...| ההוכחה הראשונה והמשכנעת שצ'ה גווארה חי 
ופועל בדרום אמריקה. 

|עוד שלוש שורות מצונזרות] 

אנו זקוקים למידע נוסף בכל הקשור לכושרו המבצעי. 
כידוע לך, קהילת המודיעין סברה במשך זמן רב שגווארה מת 
וסברה זו התחזקה עם הזמן. 


כעבור חודש נקרא סוכן ה-ג61 פליקס רודריגז לתדרוך 
בטרם נסיעה לדרום אמריקה. רודריגז, יליד קובה, אמור היה 
לעסוק בעת שליחותו במגוון תפקידים: מאבק בגרילה, אימון 
כוחות ויצירת קשר עם מפקדי צבא בוליביה בשטח. הוא צויד 
בניירות מזויפים על שם פליקס רמוס מדינה, נספח לכוחות 
בוליביה בדרגת קפטן (רב-סרן). 

כשנפצע צ'ה ונפל בשבי, קיבל רודריגז במכשיר הקשר את 
המסר "אבא עייף", קוד מוסכם שפירושו צ'ה פצוע או שבוי. 
ב-9 באוקטובר, בשעות הבוקר המוקדמות, שיגר עוזר הנשיא 
רוסטו מסר לנשיא ג'ונסון: "יחידה בוליביאנית שאומנה על 
ידי ארצות הברית לקחה בשבי את גווארה". באותן שעות 
הגיע הסוכן רודריגז לכפר לה היגרה יחד עם קולונל בצבא 
בוליביה. לדברי רודריגז, גווארה נראה כמו "חתיכת זבל", 
בגדיו מלוכלכים מבוץ ומדם, שערו פרוע ולרגליו קרעי עור 

שהיו פעם זוג נעליים צבאיות. "כשראיתי אותו לראשונה", 
סיפר, "היו לי רגשות מעורבים. הנה אדם שרצח כל כך 
הרבה מבני עמי. יחד עם זאת, היה לו מבט מיוחד, מחשמל. 
הצטערתי עליו". לאחר מכן שיגר רודריגז מסר רדיו אל תחנות 
ה-014 בארצות השכנות וצילם את גווארה, את מסמכיו ואת 
היומן שכתב. זו הייתה התמונה האחרונה של צ'ה החי. 

בשעה 10:00 בבוקר, ה-9 באוקטובר, קיבל רודריגז 
מקציני צבא בוליביה מסר עם פקודת ההוצאה להורג. בעדות 
שמסר שנים רבות לאחר מכן בסנאט של ארצות הברית סיפר 
שהפעם, בניגוד להרגלו, לא התערב בשיקולי הפיקוד העליון 
הבוליביאני. הוא סייע להכנות ההוצאה להורג ואף תדרך את 
רוצחו של גווארה, הסמל טראן, באיזה חלק גוף יש לירות כדי 
שייראה כאילו המוות הוא תוצאה של פציעה בקרב ולא של 
הוצאה להורג. 

על פי גרסת כמה חוקרים אמריקאים, ה6147 והממשל 
האמריקאי היו מעוניינים דווקא בהסגרתו של גווארה. לשם 
כך הוכנו מסוקים שאמורים היו להוביל את גווארה אל יחידת 
הצבא האמריקאי סמוך לתעלת פנמה. במסר לנשיא ג'ונסון, 
שנמסר בשעות הבוקר של ה-11 באוקטובר וסיווגו "סודי", 
כתב רוסטו: 


הנידון: מותו של "צ'ה" גווארה 

אנו בטוחים ב-99 אחוזים שצ'ה גווארה נהרג |[שתי השורות 
הבאות צונזרון. 

מה-.614 נמסר לנו שעל פי המידע שבידם, גווארה נשבה 
חי. לאחר חקירה קצרה נקבע שאכן השבוי הוא גווארה. 

הגנרל אובאנדו, רמטכ"ל צבא בוליביה, החליט לירות בו. אני 
רואה צעד זה כטיפשות, אבל אפשר להבינו - מנקודת ראות 
בוליביאנית. 


מפקד הכוח ששבה את גווארה, רב סרן גארי פראדו (כיום 
גנרל בדימוס של צבא בוליביה) פרסם את זיכרונותיו ב-1997 
בעיתון הצרפתי לה מונד תחת הכותרת "צ'ה - הלילה 
האחרון". "כמה ימים לאחר מותו של גווארה", סיפר פראדו, 
"שאל אותי עיתונאי איטלקי אם אני אחראי להוצאתו להורג. 
השבתי לו בזעם שאני חייל ולא תליין. עשר שנים לאחר 
מכן סיפר הגנרל אובאנדו - אז המפקד העליון של הצבא 
- שההחלטה התקבלה בדרגים הגבוהים". 

הרצח היה צעד טיפשי, אם כי מנקודת ראות בוליביאנית 
אפשר להבינו, כתב עוזר הנשיא ג'ונסון. האם אנשי ה6147 
בשטח הם שנתנו את ההוראה? אם לא, מדוע האיש הבכיר 
במקום, רודריגז, לא נקף אצבע כדי לעצור בעד הרוצחים ואף 
עזר להם להציג את המוות כ"מותו של לוחם הגרילה בקרב"? 
שנות דור מהרצח - תעלומת מותו של גווארה טרם פוענחה. 

כמעט כל מי שהיה מעורב בהוצאתו להורג של צ'ה גווארה 
מצא את סופו באופן טרגי: 


- נשיא בוליביה דאז, הגנרל רנה בריינטוס, נספה בהתרסקות 
המסוק הנשיאותי ב19697. הסיבות לתאונה לא נודעו. 


- הגנרל אלפרדו אובאנדו, רמטכ"ל צבא בוליביה בעת הרצח 
ולעתיד נשיא בוליביה, היה עד לתאונת מטוס שבה נספה בנו, 
לקה בדיכאון ומת בעודו מאושפז ב19827. 

- הגנרל חואן חוסה טורס, מראשי הצבא, הפך את עורו 
לאחר הרצח והיה לתומך השמאל ואף כיהן כנשיא בוליביה 
בד1971. הוא נרצח בידי כנופיות ימניות-קיצוניות בבואנוס 
איירס ב19767. 


- הקולונל חואקין סֶנְטָנוּ, מפקד הגיס השמיני ומפקד האזור 
שבו נשבה צ'ה, נרצח במרכז פריז ב"1976. על הרצח קיבלה 
אחריות "הקבוצה המזוינת על שם צ'ה גווארה", קבוצה שלא 
פעלה קודם לכן וגם לא לאחר מכן. על פי מקורות משטרה 
צרפתיים רצח סנטנו נעשה במסגרת "חיסול חשבונות" בקרב 
עברייני סמים מבוליביה. 


- הקולונל רוברטו קינטאניליה, מפקד הכוח ששבה את צ'ה 
ואף הציע לערוף את ראשו כדי להציגו במוזיאון (!), נרצח 
בעת כהונתו כקונסול בוליביה בהמבורג גרמניה ב-1971. 


- סגנו של קינטאניליה, אנדרס סֶליץ', היה קורבן למעשה 
לינץ' ברחובות לה פאס ב-1973. הוא מת כתוצאה מהמכות 
שספג. 


- גארי פראדו, מפקד הפלוגה שהוציאה להורג את גווארה, 
נורה ונפצע קשה ב-1972. מאז הוא מרותק לכיסא גלגלים. 


האם רובצת "קללת צ'ה" על רוצחיו של גווארה? 

לכאורה היו חייו של צ'ה גווארה אוסף מעברים חדים: 
מסטודנט א-פוליטי לרופא ומהפכן, ממנהיג גרילה לנגיד 
בנק מרכזי ושר בממשלה, ומשם בחזרה אל הגרילה. היו אלה 
חיים קצרים וסוערים של דמות שהפכה סמל לדור שלם. בסוף 
שנות ה-60 ובמשך שנות ה-70 של המאה שעברה התנוססה 
תמונתו של צ'ה בכל הפגנת סטודנטים באירופה, על דש 
בגדיהם של נאבקים נגד מלחמת וייטנאם בארצות הברית ועל 
קירות בתיהם של מאות אלפים מתומכיו בעולם השלישי. 

חייו של צ'ה זכו לתשומת לבם של היסטוריונים וביוגרפים 
רבים. היו שראו בו דון קישוט שמאלני, רובין הוד קומוניסטי, 
רומנטיקן חסר תקנה ולאחר מותו - ישו של הזמנים 
המודרניים. סן ארנסטו דה לה היגרה (ארנסטו הקדוש), כינו 
אותו האיכרים הבוליביאנים, לאחר שהוצגה גופתו נקובת 
הכדורים בעיירה לה היגרה. 

צ'ה לא היה קדוש, לא היה חבר בשום מסדר כנסייתי וספק 
רב אם היה מאמין ללא סייגים או פקפוקים בכנסייה כלשהי. 
הוא היה ספקן ופולמוסן, ולדברי כמה מידידיו גם ציניקן לא 
קטן. אך מעבר לסיפור הדרמטי של חייו הקצרים והמרתקים, 
הוא היה גם איש המחשבה. 

בניגוד למהפכנים אחרים במאה ה-20, לא עסק גווארה 
התיאורטיקן בניתוח החברה הפגומה, המחכה לשינוי, על 
חולייה והדרכים להתמודד עמה. ספרו מלחמת הגרילה, 
המסכם את מלחמת הגרילה בת השנתיים שהביאה את 
חבורת קסטרו לשלטון, נכתב רק לאחר מפלת בטיסטה. 
עמדותיו בשורה ארוכה של תחומים - כמו כלכלה, חברה, 
פוליטיקה, פילוסופיה, היסטוריה, ניהול - גובשו מתוך ניסיון 
לפתור אלף ואחת בעיות שצצו בעת לידת המהפכה הקובנית 
ותוך לימוד מתמיד של נושאים בכלכלה, חברה והתיאוריה 
המרקסיסטית. 

אך גווארה (כמו כל בן אדם אחר) "לא נולד מרקסיסט". 
החוקרת הקובנית מאריה דל קרמן ארייט (4₪860), מראשי 
"מרכז המחקר על שם ארנסטו צ'ה גווארה" בקובה, חקרה 
את כל כתבי גווארה (גם כאלה שטרם פורסמו). ארייט סבורה 
שניתן לקבוע תיקוף זמנים בהיסטוריה הרעיונית של צ'ה: 
"הנער גווארה" (מגיל 16 עד לסוף לימודי הרפואה בגיל 25), 
"המעבר אל הבגרות האידיאולוגית" (עד לגיל 30 וניצחון 
המהפכה הקובנית) ו"הבגרות האידיאולוגית" (מגיל 30 ועד 
למותו בבוליביה). יצוין שכבר בגיל 17 החל גווארה בכתיבת 
"מילון פילוסופי", מלאכה שפסקה עם התגייסותו לכוחותיו 

של קסטרו. עם הצלחת המהפכה הקובנית ביקש גווארה 
לשוב אל הכתיבה, אך המלאכה לא נשלמה. במילון העומד 
להתפרסם בקובה ניסה גווארה להתמודד עם קורותיהם של 
גדולי הפילוסופים. מקום מרכזי בניתוחיו תופסים מטבע 
הדברים קרל מרקס ופרידריך אנגלס, אך יש גם מקום נכבד 
לזיגמונד פרויד, אפלטון ושופנהאואר ולהגותו של הפרואני 
חוסה קרלוס מריאטגי. בכתיבתו של גווארה ניכר הניסיון 
לשלב בין מרקסיזם לפסיכואנליזה, אשר בשנות ה-50 עלול 
היה להיתפס ככפירה בעיקר. 


ספריו וכתביו של גווארה אינם מהווים משנה סדורה. ניכר 
בהם הצורך להגיב על ה"כאן ועכשיו", מתוך פרספקטיבה 
היסטורית ותיאורטית רחבה יותר. במשך חמשדשש שנים, 
מרגע ניצחון המהפכה ועד שעזב את קובה ב-1967, השתנו 
עמדותיו של גווארה וראייתו התחדדה. דוגמה מובהקת לכך 
היא המעבר מהערצה כמעט עיוורת כלפי ברית המועצות 
ומדינות מזרח אירופה של תחילת שנות ה-60 ועד לביקורת 
הקשה שמתח עליהן שש שנים מאוחר יותר. זו לא הייתה 
ביקורת על עמדה זו או אחרת שנקטו מנהיגי ברית המועצות 
בסוגיות פוליטיות. זו הייתה ביקורת ערכית-עקרונית בשורה 
ארוכה של נושאים, כולל פילוסופיה. ב-1997 פורסם בכתב 
העת הקובני 6080601606 (נגד הזרם) מכתב ששיגר 
גווארה מטנזניה בדצמבר 1965 אל האחראים על החינוך 
בקובה בבקשה לנטוש את "הלבנים הסובייטים" ("לבנים" 
היו כינוי עממי בקובה לספרים ללימוד פילוסופיה שהופקו 


15 


צ'ה גווארה 


בברית המועצות, הופצו במזרח אירופה ותורגמו לספרדית) 
ובמקומם לכתוב ספרים חדשים שבהם ניתן יהיה ללמוד 
פילוסופיה עם דגש על ההיסטוריה של הפילוסופיה. גווארה 
אף צירף ראשי פרקים ושמות של מחברים שעשויים היו 
לעזור בכתיבת הספרים. 


המרקסיסט 


גווארה היה מרקסיסט, וברוח תפיסתו המרקסיסטית נכתבו 
כל כתביו הפוליטיים, הכלכליים, החברתיים והפילוסופיים. 
המרקסיזם שלו לא היה התפיסה ששלטה בברית המועצות 
בשנות ה-50 וה-60 אלא מרקסיזם אחר, יסודי מאוד. זה לא 
היה מרקסיזם אקדמי. המרקסיזם של גווארה גובש כתוצאה 
ממפגש עם פעילים, איכרים ואף סופרים ברחבי אמריקה 
הלטינית. רושם עמוק במיוחד הותיר בצ'ה ספרו של חורחה 
איקאסה הוּאספינגו, המספר על אינדיאנים המתמרדים נגד 
ניצולם המחפיר ומדוכאים באכזריות וביד קשה. אשתו 
הראשונה של צ'ה, הילדה גדאה, סיפרה: 


באקוודור ובמהלך מסעו באמריקה הלטינית, הכיר ארנסטו 
רבים ממנהיגי הנוער הקומוניסטי והאינטלקטואלים המקומיים. 
מי שהשפיע עליו יותר מכול היה הסופר איקאסה, שהכיר היטב 
את הניצול המחפיר של האיכרים בארצו. איקאסה העניק שי 
לארנסטו: ספר עם הקדשה אישית. ארנסטו מיהר לקרוא את 
הספר כדי שגם אני אוכל לקרוא אותו בהקדם, וכמו כן סיפר 
לי על צורת העבודה של האיכרים המתוארת בספר. למעשה 
לא היו אלה איכרים אלא צמיתים: הם הועסקו מחצית מימות 

השבוע בקרקעות של בעל האחוזה ובימי השבוע הנותרים 
קיבלו רשות לעבד קרקעות אחרות, פחות פוריות. היבול הדל 
בקרקעות אלה היה התמורה לעבודתם הקשה. כמובן שגם 
הקרקעות שעיבדו לפרנסתם היו בבעלות בעל האחוזה. הדבר 
הזכיר לו את מצבם של האיכרים בבוליביה טרם הרפורמה 
האגררית. 


כשנתיים לפני הגיעו לקובה, בעת שהותו בגואטמלה, החל 
צ'ה לקרוא ביסודיות את כתבי מרקס, אנגלס ולנין. אמנם 
במולדתו ארגנטינה הוא עמד בקשר עם צעירים (בייחוד 
צעירות) קומוניסטים, אך קשר זה היה חברתי מעיקרו. הוא 
לא התעמק בפן האידיאולוגי ורק מדי פעם הציץ בחוברות 
ובעיתונים של ידידיו. 

בגואטמלה התחולל המהפך. דווקא במרכז אמריקה 
הגיע גווארה למסקנה החד-משמעית שלעוני ולדלות יש 
שורשים עמוקים יותר, שורשים הנעוצים באופייה של החברה 
המקומית, ביחסי הכוחות החברתיים, באינטרסים של בעלי 
האדמות הגדולים וביחסיהם ההדוקים עם בעלי ההון מארצות 
הברית. הוא גם היה ער למאבק המעמדי בכל מדינה שפגש 
בדרכו הארוכה מארגנטינה בדרום ועד למקסיקו בצפון. 

בגואטמלה, כאמור, החל גווארה לקרוא בעיון, אם כי לא 
תמיד בסדר המקובל, את התיאוריה המרקסיסטית. מאוחר 
יותר, במקסיקו, הוא פגש את בן ארצו ארנלדו אורפילֶה 
רִיינָאל, מנהל ההוצאה החשובה בשפה הספרדית "פונדו 
דה קולטורה אקונומיקה" (טוסמסט 01018 66 00מ00). 
אורפילה ריינאל השאיל לו את שלושת כרכי הקפיטל של 

קרל מרקס. על פי עדויות לוחמי תנועת ה-26 ביולי, גווארה 
שימש מעין ספרן במחנה האימונים שהוקם במקסיקו לקראת 
הפלישה לקובה. הוא זה שהביא את הספרות המרקסיסטית 
כדי שתשמש בסיס להכשרתם הפוליטית של הלוחמים. 
בניגוד לקברניטיה האחרים של המהפכה הקובנית, צ'ה לא 
הגיע למרקסיזם בעקבות התנסות במאבק המהפכני, אלא 
הכיר מקרוב את כתבי מרקס ואנגלס ואף הצהיר ביולי 1960: 
"המהפכה הקובנית גילתה את הדרך שמרקס סלל - אבל 
בנתיביה שלה". 

גווארה הכיר את המרקסיזם, אבל היה רחוק מאוד מהגישות 
הדוגמטיות של מרקסיסטים אחרים באמריקה הלטינית. הוא 
לא ראה במרקס משיח ובכמה מכתביו אף הדגיש שמרקס 
טעה בכמה מניתוחיו ההיסטוריים. הוא גם מתח ביקורת על 
שותפו של מרקס, אנגלס, בייחוד באשר לדברים שכתב על 
מקסיקו או על סימון בוליבר, אחד המנהיגים של משחררי 
אמריקה הלטינית מעול האימפריה הספרדית במאה ה-19. 
בתחילת דרכה של המהפכה הקובנית ראה אמנם את הגוש 
המזרחי ואת ברית המועצות כמופת, אך ככל שהקשר עם 
ברית המועצות הלך והתהדק, כך העמיקה אצלו ההכרה 
שהדימוי אינו מציאותי ושברית המועצות איננה אותה 
חברה סוציאליסטית מושלמת שראה בעיני רוחו. הוא נוכח 
ששיקוליה של מעצמת-העל גוברים על השאיפה לסולידריות 
עם העמים המדוכאים בעולם השלישי ושהתמורות במשק 
הסובייטי עלולות להחזיר את הקפיטליזם. 

על כלכלה ושוויון 


לאחר ניצחון המהפכה הקובנית וסביב הסוגיה מהי כלכלה 
סוציאליסטית, פרץ בקובה פולמוס ער וקולני. היה זה 
ויכוח ציבורי חסר תקדים במדינה שהגדירה את עצמה 
כסוציאליסטית. ויכוח דומה התנהל בברית המועצות שלאחר 
המהפכה - בתנאי מצב של המשק הרוסי ההרוס לאחר שנים 
של "מלחמה גדולה" (שלאחר מכן נקראה: מלחמת העולם 
הראשונה) ומאות שנים של עריצות. הפולמוס החריף שהתפתח 
בשנים 1964-1963 התפרסם בעיתונות הכללית, בכתבי עת 
ובאמצעי התקשורת האלקטרוניים (רדיו וטלוויזיה); בין היתר 
נטלו בו חלק פידל קסטרו, צ'ה (אז - שר התעשייה) ובכירים 
אחרים בשלטון: הכלכלן הצרפתי שארל בטלהיים והכלכלן 
הבלגי ארנסט מנדל. נקודות המחלוקת העיקריות היו אלה: 
עיצוב המדיניות הכלכלית-סוציאליסטית, באופן כזה שתשרת 
את הפיתוח המשקי והשוויון החברתי; תכנון המשק, אמצעי 
הייצור ותפקיד המשק הממלכתי ותפקיד התודעה בחברה 
הסוציאליסטית. 

לגווארה היו דעות נחרצות לגבי כל אחת מהשאלות הללו 
והוא לא היסס לבטאן גם אם לא עלו בקנה אחד עם התפיסה 
שרווחה בברית המועצות. לפי התפיסה הסובייטית, המתמצה 
בניסוח "הנסיבות הן הכול, בן האדם הוא לא כלום", הכלכלה 
היא זו שמכתיבה את ההתפתחות האנושית וקיימת חוקיות 
מסוימת שעל פיה מתנהלים תהליכים חברתיים. 

כאמור, בתחילת דרכה של המהפכה הקובנית דבק גווארה 
בדגם הסובייטי. צ'ה סבר שיש להתוות למשק הקובני תכנון 

מרכזי נוקשה, נוקשה עוד יותר מכפי שנעשה בברית המועצות, 
ואף להפכו למשק מודרני כמעט ללא שלבי ביניים. מכיוון 
שהכלכלה הקובנית התבססה על גידול אחד, קנה הסוכר, דגל 
גווארה (יחד עם ההנהגה הקובנית) בהכנסת גידולים חדשים, 
בניסיון לשבור את התלות בסוכר. גידולים כאלה אכן הוכנסו, 
אבל המחיר של שבירת מונופול הסוכר היה יקר מאוד והיושר 
האינטלקטואלי של צ'ה אילץ אותו להודות בכך. בשיחה 
עם הסופר אדוארדו גַלְאָנוּ באמצע שנות ה-60 הוא אמר: 
"רצינו להאיץ את התיעוש. רצינו תעשייה בכל מחיר. זה 
היה מעשה שטות. רצינו להחליף את כל מוצרי הייבוא בבת 
אחת בתחליפים מקומיים, מבלי להבין כמה קשה ליצור את 
שרשרת הייצור מחומר הגלם ועד למוצר המוגמר". 

המשק הקובני היה נחשל ותלוי כמעט לחלוטין במשק 
האמריקאי. השאלה המרכזית בפולמוס הציבורי בקובה 
הייתה האם אפשר יהיה להקפיץ את קובה ישירות אל השלב 
הסוציאליסטי ללא תחנות ביניים. צ'ה סבר שכן, ודווקא על 
סמך אחת התזות המרכזיות של לנין בכל הנוגע למהפכת 
אוקטובר: רוסיה הצארית ב-1917 הייתה אחת המדינות 
הנחשלות באירופה, אך המהפכה התחוללה דווקא בה מכיוון 
שהייתה החוליה החלשה בשרשרת השליטה הקפיטליסטית 
העולמית. לנין טען אז כי "מהפכת אוקטובר העניקה לנו את 
האפשרות ליצור כללי משחק יסודיים חדשים - שונים מאלה 
המקובלים על יתר המדינות במערב אירופה". 

יחד עם זאת, כמו לנין, רוזה לוקסמבורג ומאו טסה-טונג, 
הכיר גם גווארה בכך שלא ניתן לעבור בבת אחת מהמשטר 


120 


סיפורו של מהפכן 


הקפיטליסטי אל המשטר הסוציאליסטי ושגם שנים רבות 
לאחר המהפכה עוד ישרדו מנגנוני הקפיטליזם לצד היסודות 
הסוציאליסטיים החדשים. איך תיקבע ההכרעה במאבק זה בין 
הישן לחדש? על פי גווארה, התשובה היא תכנון משקי כולל. 
בשני מאמרים, "תקציב המדינה כמקור האשראי" (פברואר 
4), ו"משמעות התכנון הסוציאליסטי" (יוני 1964), הוא 
הסביר ארוכות את משמעות התכנון המשקי המרכזי כמענה 
להשתוללות כוחות השוק. 

אבל גווארה לא חשב שהכול נתון בידי תכנון מלמעלה. 
הוא רצה תכנון המשלב מדיניות מלמעלה עם יוזמות מלמטה, 
כשהדגש איננו על ייעול המנגנונים או על הקמת מנגנונים 
חדשים במסגרת המדינה, אלא על תודעת העובדים. במילותיו 
של צ'ה, "הכרחי להדגיש את ההשתתפות הפעילה והמודעת, 
ההשתתפות הפרטית והקולקטיבית, בכל שלבי התכנון, בכל 
מנגנוני הייצור ובכל דרגי הניהול". הוא הציע אפוא שהתכנון 
ינטוש את קריטריון היעדים הכמותיים ויאמץ קריטריון איכותי: 
"אנו דוגלים בתכנון הבא לשרת את הצרכים הבסיסיים של 
האדם, לאו דווקא בתכנון שבו האדם משרת את המנגנון". 

גווארה למד ביסודיות את מנגנוני התכנון שהוקמו בברית 
המועצות ובמזרח אירופה ולא השלים עמם. במיוחד תקף את 
הנטייה שגברה בתחילת שנות ה-60 להעניק יותר עצמאות 
וסמכויות למנהלי המפעלים ללא פיקוח של העובדים. על כך 
הוא העיר בדאגה: 


דווקא המנהלים הם שמרוויחים בכל רפורמה. לשם כך 
יש לנתח את הפרויקט האחרון של הרפורמה הכלכלית 

ברפובליקה הדמוקרטית הגרמנית. שם היה המנהל לכלי 
מרכזי ברמת התכנון הארצית וברמה המפעלית. כלי מרכזי 
בתכנון, כתבנו? אולי מוטב לכתוב: הכלי המרכזי בתכנון הוא 
הגדלת ההכנסות הישירות של המנהל. 


ואם המנהלים מרוויחים עוד ועוד בחסות המדינה והודות 
לתכנון המרכזי, מי יערוב לכך שהקפיטליזם לא ישוב בדלת 
האחורית? העיתונאי הצרפתי רנה דומון סיפר על פגישה 
שקיים עם צ'ה כשנה וחצי לאחר המהפכה הקובנית, באוגוסט 

צ'ה כבר היה ביקורתי למדי ביחס להצלחת התיעוש הסובייטי. 
הוא טען שבברית המועצות כל אחד עובד, ואף עובר קשה 
מאוד, בניסיון לעבור את הנורמות שנקבעו. אבל כל המאמץ 
הזה מושקע רק כדי להרוויח יותר. הוא לא ראה באדם 
הסובייטי את "האדם החדש" שבו דגל. הוא ראה שהאדם 
הסובייטי אינו שונה בהרבה מהאמריקאי. הוא סירב להפוך 
את החברה הקובנית להעתק מקומי של החברה האמריקאית 
בהבדל האחד, שבקובה כל אמצעי הייצור שייכים למדינה. 


גווארה ניסח זאת כך: 


אנו נלחמים בעוני, אבל יחד עם המאבק בעוני אנו נאבקים 
בניכור. אחת המטרות המרכזיות של המרקסיזם היא לחסל את 
האינטרס האישי, הרווח האישי והשלכותיו על הפסיכולוגיה 
של האדם. מרקס עסק בניתוח העובדות בכלכלה והשלכותיהן 
על נפש האדם. הוא קרה לזה "מעשה התודעה". אם הקומוניזם 
שולל את מעשי התודעה, ייתכן שיהיה לשיטת חלוקה צודקת 
יותר של העושר - אבל ללא מוסר מהפכני. 

התודעה: לבנות ולהיבנות בה 


שאלת המוסר המהפכני העסיקה את צ'ה רבות. בשם המוסר 
המהפכני הרבה לעבוד גם בימי א' (יום השבתון בקובה). 
רבים מימי העבודה שלו החלו בשעות הבוקר המוקדמות 
והסתיימו בשעות הבוקר המוקדמות של יום המחרת. 
ימי העבודה ההתנדבותיים ב"זַאפְרָה" (קציר קנה הסוכר) 
ובמפעלי התעשייה היו לשם דבר והוא התייצב לעבודה מדי 
יום א' (לפעמים אפילו ארבע פעמים בחודש) בראש הפקידות 
הבכירה של משרד התעשייה. 

אבל ימי ההתנדבות הרבים לא היו רק פועל יוצא של 
הצורך בידיים עובדות בחקלאות או תרומה למאמץ לחילוץ 
המשק הקובני מנחשלותו. היו אלה ביטויים מעשיים לעמדות 
שורשיות יותר, דהיינו לקשר בין העבודה האינטלקטואלית 
לבין העבודה הפיזית בדרך להפלת המחסום הקיים ביניהן. 
העבודה ההתנדבותית אמורה להיות "עבודה שמחה", טען 
גווארה, אך בהקשר של עבודה שכירה במשטר קפיטליסטי 
כמובן שאיננה כזו. בחברה הסוציאליסטית העבודה 
ההתנדבותית, יחד עם חברים ועמיתים לעבודה, היא הביטוי 
המעשי לערבות ההדדית ולרצון לתרום לקידום החברה 
כולה. עבודה כזו היא אפוא ביטוי להשתתפות המודעת 
של העובדים, כל העובדים, בבניית הסוציאליזם. זו, לדעת 
גווארה, "עבודה משחררת" מכיוון שהיא נעשית ללא תמורה 
למען הכלל. אגב, גווארה התנגד ל"התנדבות בכפייה" 
- מעשיהם של מנהלים שדרשו מהעובדים הכפופים להם 
"להתגדב", ועל כך כתב: 

הסביבה צריכה לסייע לאדם לחוש את הצורך בעבודה 
ההתנדבותית, אבל אם האדם מצטרף לעבודה התנדבותית רק 
בגלל לחצי הסביבה, אין בכך כל תועלת כי ה"מתנדב" יהיה 
מנוכר לעבודתו. תחושתו תהיה שאיננו חלק מדבר מה חדש, 
ממפעל משותף, הוא לא יהיה שותף באורח חופשי במימוש 
יעדי החברה. 


פידל קסטרו אימץ את עמדתו של גווארה בנושא זה, ובראיון 

שהעניק לעיתונאי הצרפתי ק"ס קארול בספטמבר 1967 אמר 

כך: 
אני מתנגד לכל תמריץ חומרי, מכיוון שלדעתי תמריץ כזה 
אינו עולה בקנה אחד עם הסוציאליזם |...] אנו נמצאים בתהליך 
מעבר אל הסוציאליזם ואין סיבה בעולם שדווקא עכשיו נקדש 
את כללי המשחק של הכלכלה הקפיטליסטית. תפקידנו אינו 
לנהל בצורה יעילה יותר את המשטר הישן. קיימנו ויכוחים 
ארוכים סביב הסוגיה והחלטנו להיפטר במהירות האפשרית 
ממשטר העבדות שהוא פועל יוצא של כוחות השוק. 


תפקידו של המהבכן הוא לחולל את המהפכה 


כאמור, צ'ה היה מרקסיסט וראה במרקסיזם פילוסופיה של 
הפרקסיס, פילוסופיה של המעשה המהפכני. הוא הרבה 
לכתוב על כך שהתיאוריה של מרקס מהווה קפיצה איכותית 
בתולדות החשיבה החברתית. במיוחד אהב לצטט את דברי 
מרקס, "איננו מסתפקים בהבנת העולם, אנו רוצים גם 
לשנותו". 

הדגש של גווארה על המעשה, על הפעילות המודעת, 

נטוע היטב במחשבה המרקסיסטית, לפיה ההכרה קשורה קשר 
הדוק עם המעשה, והניסיון המעשי הוא קריטריון מכריע של 
האמת. גווארה סבר, כמו מרקס, שהמעשה משנה את הנסיבות 
ואת העושים גם יחד. בתחום החברתי, הפעולה המהפכנית 
לא רק משנה את החברה הקיימת, את הקפיטליזם ואת 
הנסיבות הכלכליות, החברתיות והפוליטיות - אלא גם את 
מעמד הפועלים עצמו, את השקפותיו ואת מהותו האנושית, 
המוסרית והרוחנית. 

על מנת לממש את רעיון המהפכה, הדגיש גווארה, יש 
צורך במהפכנים שיחוללו אותה. הייתה זו התרסה כלפי דור 
שלם של אנשי שמאל באמריקה הלטינית שסברו שהמהפכה 
הצפויה תתחולל מאליה, בגלל התנאים החברתיים, הניצול, 
הכבדת העול של ארצות הברית; שאפשר להיקרא "מהפכן" 
בלי שהדבר יחייב לפעולה של ממש, בלי הכרה של המעשה 
המהפכני. 

באמצע שנות ה-50 החל צ'ה לכתוב ספר על תפקידו 
החברתי של הרופא באמריקה הלטינית, אך לא סיים את 
כתיבתו. במרכז הספר עומדת שאלת "הרופא המהפכני 
במאבק נגד ההון" - התמודדות תיאורטית של רופא צעיר 
בעל תודעה מעמדית ומהפכנית עם ערכי החברה הלטינו- 
אמריקאית שבה חי. במאמר שאמור היה להיות חלק מהספר 
שכתיבתו לא הושלמה מעולם, ציין גווארה: "כדי להיות רופא 
מהפכני, יש קודם כול להיות מהפכן ולהיות חלק ממהפכה". 
לאחר ניצחון המהפכה הקובנית, בהרצאה לפני סטודנטים 
לרפואה באוניברסיטת הוואנה, הוסיף: 

לפתע הבנתי שעל מנת להיות רופא מהפכני, יש קודם כול 
להתחייב למהפכה. אין כל טעם במאמץ הפרטי, אין כל 
טעם באידיאלים הנשגבים ואין טעם אפילו ברצון להקריב 
את החיים באחת הפינות הנידחות ביבשת אמריקה, תוך כדי 
מאבק אישי ומתמיד נגד הממשלות המושחתות וההתמודדות 
היומיומית עם התנאים החברתיים הירודים והבלתי אפשריים. 
כדי להתקדם, כדי לקדם את האידיאלים, יש לחולל את מה 
שחוללנו בקובה: מהפכה. 


ברית המועצות -- החלום ושברו 


רבים מכתבי גווארה נכתבו "תוך כדי" או "מיד אחרי", 
כלומר - יותר כסיכום של ניסיון משותף מאשר כתרומה 
אידיאית ייחודית. אחד מסימני ההיכר של כתביו הוא הראייה 
הביקורתית - ביחס לזולת, ביחס לעצמו, ביחס לחברה הישנה 
וגם ביחס לחברה ההולכת ונבנית. למרות תמיכתו הבלתי 
מסויגת במהפכה שהוא עצמו חולל, היה גווארה למבקר חריף 
של מחדליו ומחדלי חבריו המהפכנים. הוא לא רצה להמתין 
עשרות שנים כדי לומר במבט לאחור "אכן טעינו". כבר 
ב"1964, לאחר חמש שנות מהפכה בלבד, פרסם חוברת נגד 
"הביורוקרטיזציה של המהפכה הקובנית" ובה מתח ביקורת 
קשה על היווצרות שכבה ביורוקרטית בעלת זכויות-יתר. 
החשש מפני היווצרות שכבה כזו שתרכז בידיה עוצמה 
רבה מדי לא נתן לו מנוח, מכיוון שהוא זיהה אותה בברית 
המועצות ובמדינות מזרח אירופה שבהן ביקר. ביקוריו שם 
לימדו אותו שמעבר לנתונים המרשימים על הפיתוח המשקי 
ועל גודל הצבא האדום, מעבר למספר השיכונים החדשים או 

להישגים המרשימים של מדעני המוסדות להשכלה גבוהה, 
המהפכה הסובייטית הסתאבה. 

אחד מפקודיו של גווארה בימי הגרילה בקובה, בּוּרגו, 
פרסם ב-2001 ספר על חייו של צ'ה, דרך האש. בורגו איננו 
היסטוריון וגם לא עיתונאי. הוא אינו מתיימר לחקור את חייו 
של צ'ה, אבל הוא הכיר אותו מקרוב. כשגווארה כיהן כשר 
התעשייה הוא התמנה לסגנו וגם הרבה לפגוש אותו לאחר 
שחדל מלהופיע בפומבי, לקראת היציאה לבוליביה. בספרו 
כלל בורגו את הערותיו של גווארה על מדריך הכלכלה 
המדינית שפורסם בברית המועצות בתחילת שנות ה-60 והיה 
לאורים ותומים של דור מהפכנים שלם. בברית המועצות 
עצמה פורסמו מהדורות רבות של הספר, כשכל מהדורה 
מעודכנת על פי השינויים הפוליטיים בצמרת הקרמלין. 

גווארה רצה לפרסם ספר ביקורתי על המדריך הסובייטי 
ולכן הקפיד לכתוב את הערותיו בפירוט רב בשולי הספר. 
ההערות ראו אור רק כעבור 35 שנה, שנים רבות לאחר מותו 
של גווארה. העיתוי לכתיבתן מעניין במיוחד - בין חודש 
מרס ליולי 1966. על פי גרסת בורגו, באותם חודשים שהה 
גווארה (בזהות בדויה) בפראג. אבל עוד שנה וחצי לפני כן 
כינס צ'ה את צמרת משרד התעשייה בהוואנה וסיפר על 
ויכוחים מרים שניהל במוסקבה סביב אותו מדריך כלכלה 
מדינית: "כשהתחלנו להתווכח, העניין נעשה אלים במיוחד. 
אמרתי להם שהמדריך היה לתנ"ך. וזו טרגדיה. אילו הקפיטל 
של מרקס היה התנ"ך של ברית המועצות, מילא, אבל הם 
הפכו את המדריך לחלק מכתבי הקודש על אף שהוא כולל 

אמירות לא מדויקות, עמדות לא נכונות ואף מסוכנות 
- עמדות קפיטליסטיות". 

הביקורת כלפי המגמות השולטות בהנהגה הסובייטית 
באה לידי ביטוי, בין היתר, בהערה שכתב צ'ה ליד הציטוט 
הבא מדברי המנהיג ניקיטה חרושצ'וב, שהובא במדריך: "שום 
כוח בעולם לא יהיה מסוגל להחזיר על כנו את הקפיטליזם 
בארצנו. שום כוח בעולם לא יהיה מסוגל למוטט את המחנה 
הסוציאליסטי. הסכנה לשיבת הקפיטליזם לברית המועצות 
אינה קיימת. במילים אחרות: הסוציאליזם ניצח בכל 
השטחים. הוא ניצח לעד". גווארה כתב: "טענה זו אינה נכונה 
ואפשר להתווכח על כך. ההחלטות הכלכליות האחרונות 
שהתקבלו בברית המועצות דומות עד מאוד להחלטות 
שהתקבלו בזמנו ביוגוסלביה. ואלה החלטות המובילות לבטח 
אל הקפיטליזם". 

מילים אלה נכתבו שלושים וארבע שנים לפני התפרקותה 
של ברית המועצות והפיכתה למדינה קפיטליסטית, אולי אחד 
המשטרים הקפיטליסטיים הפראיים ביותר. 

הפילוסוף הצרפתי ז'אן-פול סארטר, שפגש את גווארה פעמים 
אחדות בקובה והתרשם ממנו עמוקות, כינה אותו "המושלם 
שבאדם". הצעירים המרדנים של סוף שנות ה-60 ראו בצ'ה, 
בן דורם, את גיבורם, בן דמותם. אלא שצ'ה משמש גם היום 
סמל וגם כיום נמשכים אל דמותו צעירים רבים המאמצים 
אותו כגיבור המאבק נגד הגלובליזציה הקפיטליסטית. האם 
זהו עניין של רומנטיקה או נוסטלגיה בלבד? ואולי המסר 
האנטי-קפיטליסטי והשוויוני של צ'ה עדיין רלוונטי היום 
יותר מתמיד? ואולי ייחודו הוא זה ששומר על מקומו בתודעה 
המהפכנית העולמית? ואכן, אפשר לדבר על ייחודו של צ'ה הן 
מבחינת המופת האישי שהציב והן מבחינת תפיסת עולמו. 
ב-1961 התחייב צ'ה בפני רבבות מפגינים: "בשלב 
המהפכני הזה לא יהיו לאיש זכויות-יתר. איש לא יקבל יותר 
ממה שמגיע לו. לא יהיו פקידים בעלי שכר מנופח ולא יהיו 

עוד בעלי אחוזות גדולים. זכויות-יתר יהיו מעתה בקובה 
רק לילדים". ואכן, הוא לא אימץ לעצמו גינוני גדולה גם 
כשהיה בשלטון. בהיותו שר קיבל שכר נמוך של מפקד בצבא 
המהפכני. הוא לא צבר רכוש, חרד עד מאוד מפני שימוש 
פרטי בכספי מדינה ואף גזר על עצמו ועל בני משפחתו שלא 
ליהנות מכל זכות-יתר. סיפורים רבים מהלכים על צניעותו 
המופלגת, שיש שהגדירו אותה קמצנות או סגפנות ושללא 
ספק עמדה בסתירה גמורה לאורח חייהם הראוותני של שליטי 
אמריקה הלטינית, אז והיום. 

צ'ה הרבה לדבר על "האדם החדש" - אותו אדם שנולד 
יחד עם המהפכה, ניגודו הגמור של העובד המנוכר, חסר 
הביטחון התעסוקתי והמנוצל. הרלוונטיות של תפיסה זו לא 
עברה מן העולם במשטר הקפיטליסטי ולפיכך היא נישאת 
ברמה בפיהם של הנאבקים בקפיטליזם בעולם כולו. 


האם צ'ה היה גוואריסט? 


לאורך כל שנות פעילותו אפשר לזהות בעמדותיו של צ'ה 
קווים שלא השתנו: השאיפה להשתחרר מעולה של ארצות 
הברית, השנאה לפערים החברתיים, החתירה המתמדת 
לשוויון ולצדק חברתי, התפיסה שהמרקסיזם הוא הכלי 
לשינוי המהפכני. אך צ'ה טרח לבדוק את עמדותיו שוב ושוב 
ולא חשש לשנותן. 

האם צ'ה עצמו נהג לפי התיאוריה שלה הטיף? לא תמיד. 
למשל, דפים בספרו מלחמת הגרילה מוקדשים לצורך 
ביצירת קשר ישיר ובלתי אמצעי בין המורדים לבין האיכרים. 

אבל צ'ה היה רחוק מאיכרי קונגו שאת שפתם לא הכיר וגם 
מאיכרי בוליביה שרובם לא דיברו ספרדית. אגב, גווארה יצא 
בתוקף נגד מעשי טרור, "שאף פעם אינם משיגים את יעדיהם 
ושעלולים לגרום לנתק בין המהפכנים לבין העם ואף ליצור 
התנגדות כלפי המהפכנים. בנוסף לכך הם גורמים לאובדן חיי 
אדם יקרים גם בקרב מחוללי מעשים אלה. מי שנוקט במעשי 
טרור שכרו יוצא בהפסדו". לכן, בשנות הפעילות המהפכנית 
נמנע גווארה מלעשות שימוש בטרור, הן כלפי אזרחים והן 
כלפי חיילים. 


איך ניתן לסכם חיים כה קצרים וכה מלאים? איך ניתן לסכם 
מפעל חיים שלא נגמר עם מותו של גווארה? אולי מוקדם 
לסכם את חיי גווארה. לכן, כדאי לתת את זכות הדיבור 
לגווארה עצמו. ייתכן שהוא ידע שכרטיס הטיסה שהוביל 
אותו לבוליביה הוא לכיוון אחד בלבד. ייתכן שגווארה 
חש צורך עז לסכם את חייו באופן אישי, אינטימי. להלן 
נוסח המכתב האחרון ששלח לחמשת ילדיו, מכתב הפרידה 
מ19657: 
הילדיטה, אליידיטה, קמילו, סליה וארנסטו, 
אם אי פעם תקראו מכתב זה, יהיה זה סימן שאיני עמכם. 
כמעט לא תצליחו לזכור אותי. הקטנים לא יזכרו דבר. 
אבא שלכם היה בן אדם שפעל כפי שהוא חשב והיה נאמן 
לעקרונותיו. 
עליכם לגדול כמהפכנים טובים. עליכם ללמוד הרבה על 
מנת לשלוט בטכנולוגיה המאפשרת לנו לאלף את איתני 

הטבע. עליכם לזכור שהמהפכה היא הדבר החשוב ושכל אחד 
מאתנו, כפרט, אינו שווה דבר. 

ובעיקר: עליכם להרגיש בעומק לבכם כל עוול שנעשה 
כלפי כל אדם בכל פינה בעולם. זו התכונה היפה של כל 
מהפכן. 

להתראות ילדים שלי, אני מקווה שאי פעם נתראה. נשיקה 
גדולה וחיבוק גדול עוד יותר, 


אבא 

ילדיו של צ'ה, קמילו וסליה, משתעשעים עם דיוקן האב, 1969 


ןו 


המותג צ'ה גווארה 


נספח א' 


ספרים בחייו של צ'ה גווארה, ספרים על צ'ה גווארה, 
ספרים מאת צ'ה גווארה 


אם ספרים הם חברים, היו לצ'ה חברים רבים וטובים. הוא 
הרבה לקרוא כילד, השכלתו הפורמלית (כולל בית הספר 
לרפואה) הייתה רחבה וגם בהמשך חייו הקצרים לא זנח 
את הקריאה. כשכיהן במכון לרפורמה אגררית, כנגיד הבנק 
המרכזי וכשר התעשייה, הוא התעמק בכלכלה, מתמטיקה 
וחשבונאות. בשנות פעילותו הממלכתית בקובה הקפיד 
ללמוד עם מורים פרטיים מתום יום העבודה ועד לשעות 
הלילה הקטנות. מראיונות שהעניק לעיתונות, מציטוטים 
המופיעים בספריו ומתוך זיכרונות של אחרים, ניתן לשחזר 
תמונה חלקית של העדפותיו הספרותיות. 

בכתביו ובנאומיו אהב צ'ה לצטט סופרים, משוררים 
ותיאורטיקנים מתחומים שונים - מדעי החברה, הכלכלה, 
מדעי המדינה והפסיכואנליזה. במיוחד הרבה לצטט מספרו 
של הסופר הארגנטינאי חוסה הרנאנדז, מארטין פיירו 

- סיפורם של שני גאוצ'וס בערבות הפאמפה, אחד הנפוצים 
בארגנטינה בכל הזמנים. 

בילדותו, כשהיה רתוק למיטה בשל מחלתו, הרבה לקרוא 
את ספרי ההרפתקאות שהיו חלק בלתי נפרד מעולמם 
התרבותי של צעירי ארגנטינה באותן שנים: ז'ול ורן, ג'ק 
לונדון, אמיליו סלגארי ואלכסנדר דומא. כמו כן הוא קרא 
(ייתכן מאוד שכחלק מהמטלות של בית הספר התיכון) כמה 
מענקי הקלאסיקה כגון סרוונטס, גתה, מלרמה, ורלן ובודלר. 
חבריו לנשק בסיירה מאסטרה, בסוף שנות ה-50, סיפרו שנהג 
לקרוא באוזניהם קטעים מתוך דון קישוט של סרוונטס. הוא 
גם קרא את הסופרים והמשוררים הארגנטינאים בני-זמנו, 
חורחה לואיס בורחס, לאופולדו מארצ'ל ואלפונסינה סטורני. 
בשנות ה-60 הכיר היטב את הסופר הארגנטינאי (שהתגורר 
עשרות שנים בפריז) חוליו קורטסאר. 

במהלך שהותו במקסיקו קרא גווארה את כתבים ליד עץ 
התלייה, ספרו של הקומוניסט הצ'כי ממוצא יהודי יוליוס 
פוסיק, שהוצא להורג על ידי הגסטפו בעת הכיבוש הנאצי. 
הספר עשה רושם רב עליו, כמו על דורות של מהפכנים 
באמריקה הלטינית, והודפס במהדורות רבות משנות ה-507 
ועד שנות ה807. 

גווארה גם הקדיש תשומת לב רבה לספרות הספרדית 
והלטינו-אמריקאית, בייחוד לאלחו קרפנטייר הקובני (מאה 
האורות), המשורר הרפובליקאי הספרדי לאון פליפה, הסופר 
בניטו פרז גאלדוס, המשורר הפרואני סיזר וייחו והסופר 
מאקוודור חורחה איקאָסה. 

גווארה, שכתב שירים (גרועים למדי) במשך רוב שנות 
חייו וראה את עצמו כמשורר מתוסכל, קיים קשרי ידידות 
עם משוררים, סופרים ואנשי רוח מכל היבשות. כך גם עם 
המשורר הצ'יליאני, חתן פרס נובל לספרות, פאבלו נָרוּדָה 
ועם הסופר הקובני ניקולאס גִיִין. בין שני המשוררים, ששניהם 
היו קומוניסטים והעריכו מאוד את גווארה, שררה יריבות 
עזה. גווארה נאלץ לתכנן את פגישותיו עם נרודה בקובה כך 
שגיין לא יהיה בסביבה. 


חייו של צ'ה גווארה מוסיפים לרתק היסטוריונים וביוגרפים. 
מאז מותו ראו אור מאות ספרים - פרסומים שכתב הוא עצמו 
וספרים שכתבו אחרים על חייו ועל פועלו. הסקירה הבאה 
מתארת מקצת מהספרים האלה, שבהם ובספרים נוספים 
נעשה שימוש לצורך כתיבת ספר זה. זהו מדריך ראשוני 
למי שמתעניין בנושא וכמה מקורות משניים להבנת צ'ה 
ותקופתו. 


מאת צ'ה גווארה 


חיבורים רבים פרי עטו של צ'ה טרם ראו אור ויש לכך אולי 
שתי סיבות: ראשית, לא כל עמדותיו תאמו - אז והיום - את 
הקו הרשמי בקובה; שנית, רק בשנים האחרונות הסתיים 
איסוף החומרים, הזיכרונות והצילומים. ב-1997 הוקם "מכון 
המחקר על שם צ'ה גווארה" בבית שבו התגורר בהוואנה. יו"ר 
המרכז היא בתו אליידה גווארה ומנהלת אותו בפועל החוקרת 
מריה דל קרמן ארייט. עד 2010 אמורים להתפרסם כל כתבי 

גווארה ב-9 כרכים. בעקבות פעילות המכון החלו להתפרסם 
כתבים, מאמרים ומכתבים שנכתבו על ידי גווארה ושטרם 
ראו אור. 


בעברית ראה אור יומן המסע של גווארה באמריקה הלטינית 
- פרי עטו של מוצ'ילרו ולאו דווקא של מנהיג מהפכני: 


ארנסטו צ'ה גווארה, דרום אמריקה באופנוע - המסע הגדול 
הראשון שלי, תרגום: אורי פרויס, תל אביב: חרגול, 2002. 


שלוש אסופות של כתבי גווארה פורסמו כמה חודשים לאחר 
מותו. כמה מאמרים מופיעים בכולן ויש מאמרים או ראיונות 
המופיעים באחת ולא באחרת: 


שסוול) 6216 706510 ((.06) ז8ות008 61820602 סאסטסת 
.8 ,7 61010008 :127 ססנאס] ,וס !סיד סי -- 


:+ ,(.668) 4008 . תס8[סא[ 8206 08ת80מ20 .ם 60מג01א 
1 16 :1150608 1/185880 ,סיזסשסווד) סז5סחיום ]0 פאיזס] 50106160 
,76855 


]0 ]1 0 6601005 סו צסומסיז60מ6/ ,(.60) 2018881) תמסד 
.8 מ;5010860 8106 מסבת61 :אעסצ עשסא1 ,0יו0עסוו) 6/6 


על חייו והגותו של צ'ה 


ב-1997, לרגל יום השנה ה-30 לרצח גווארה, פורסמו אינספור 
ביוגרפיות, מאמרים, סרטי וידאו וצילומים שבמרכזם צ'ה 

גווארה. ארבע ביוגרפיות ראויות לציון - שתיים בספרדית, 
אחת בצרפתית ואחת באנגלית. עתה ניתן להשיג את כולן 
בשפה האנגלית: 


אוס\1 ,1/6 600 ₪ ,0י0שסול) 6/6 (ת80ת00ם\/ 166 סד 
.7 ,;6855%ע0 017046 :אעסצ 


66 ]0 וש6כ1 06 6/ן1 6ו17 :סיזשוו0קומ60 .0298818608 .נ) ספזסנ 
.8 ,1350068 0086ג/\ :אס שסא1 ,6/0070 


6 0008 1006006 שחו סזסשסווד) 0ו65ו ,626 המ168110 סחסוק 
,7 ,56011 :8118 ,910610 


0 10 סהלסוול) 0ו65וו] ,11 ססו9ך סוסת18 ססגק 
.7 ,13000 01601181 :1/180110 ,6 61 600 


ב"2003 פורסמה בספרדית ביוגרפיה מקיפה העתידה 
להופיע גם באנגלית: 


סט ,זס[6 0ומוד המוז זסק 0 10 .676 ,[6מתסכ 0 סגסאק 


/41708: 5081671088, 3 


אחת הביוגרפיות הטובות על צ'ה נכתבה בידי ז'אן קורמיה 
בשיתוף עם בתו הבכורה של צ'ה, הילדה גווארה, ועם חברו 
הטוב, אלברטו גרנאדו. הביוגרפיה ראתה אור בצרפתית וטרם 
תורגמה לשפות נוספות: 


6), ,27808600) 10610\/ 61 818ש6ט2) 111168 8700 60010 מ168 
.2 ,060 ₪6 140111085 :81158 ,60070 


להבנת עמדותיו של צ'ה בפילוסופיה, כלכלה, חברה 
וסוציאליזם, מומלץ לעיין בספרו של מיכאל לוי שפורסם 

לראשונה ב19697 ומאז תורגם לשפות רבות, ביניהן אנגלית 
וספרדית (15 מהדורות!): 


שו וו מ - סיוסשסוול) 6/6 06 6ספחשקן 1.0 אס 1 [סהמסוזאת 
.7 ,5110256 30111088 :18 סו סעסית 


על מלחמותיו של צ'ה 


גווארה וחבריו לנשק כתבו ארוכות על שלוש מערכות שבהן 
מילא צ'ה תפקיד מרכזי: המהפכה הקובנית, לוחמת הגרילה 
בקונגו ולוחמת הגרילה בבוליביה. 

על לקחי המהפכה הקובנית, בייחוד בשטח הצבאי, 
כתב גווארה את 611188וו 66 שוום 10 (מלחמת הגרילה) 
שפורסם באינספור מהדורות, בשפות רבות (חלקים נבחרים 
פורסמו בעברית על ידי משרד הביטחון בתחילת שנות ה-70) 
ובכל אסופות כתביו. ניתן גם להוריד את הספר באינטרנט 
(בספרדית: 02ת.א00מ8105008.00/606/1.אואואי). מדריך זה היה 
לתנ"ך של כל קבוצות הגרילה באמריקה הלטינית מאז 
תחילת שנות ה607, אם כי לא כולן הפנימו את מסריו, בעיקר 
את ההכרזה: "בכל מקום שבו נבחרה הממשלה באמצעות 
בחירות כלשהן, יהיו אלה בחירות חופשיות או מזויפות; בכל 
מקום שבו קיימת ולו אשליה של חיים פוליטיים המתנהלים 
בהתאם לחוקה, אין לקדם את לוחמת הגרילה שכן לא מוצו 
כל האפשרויות למאבק אזרחי". 


על לוחמת הגרילה בקונגו פורסמה אסופת מאמרים, לרבות 
קטעי יומן של צ'ה ודברים שכתבה בתו, אליידה גווארה: 

4716071 1706 ,ה0תב]/1 ב8/סט2) 410108/ ,התהשסט2) "6ם?)*" 560סזי 
.1 ,708585 617006 :ה60הס,1 ,ממסטיות 


החלום האפריקאי הוא גם שמו של ספר שפורסם בצרפתית 
(וטרם תורגם לאנגלית) על ידי אחד ממפקדי הגרילה בקובה 
ובקונגו שהיה לגנרל בצבא קובה. בספר עדויות ומסמכים 
שטרם פורסמו והוא נפתח בציטוט ממכתב של גווארה 
לאימו עוד לפני הגעתו לקובה: "לאחר שאסיים לתקן את כל 
האי"צדק שבקובה, אסע להילחם במקום אחחר..." 


,20 61105אגתם ,0706 000 0/7608 סטסז 6 281008) בתאו1ן/\ר 
.1% 


מפקד הכוח הצבאי הבוליביאני, שאחד מחייליו רצח את 
גווארה, כתב את גרסתו לאירועים ואף התייחס ארוכות למצב 
הפוליטי והחברתי ערב הגעתו של גווארה למולדתו (הסיפור 
מתחיל ב-19527!): 

עסו :0י0עסוו 206 07 ]126/00 (תסת[58 27860 עזהנ) 


:אצסצ אוסצן ,ועו01 מז 6ת0116) ט1דיוסוול) סז 6פמסקסית 
,0 ,;1181078טט 


מעניין במיוחד ספרו של מייקל רטנר על יחסיו של צ'ה עם 
הסוכנות לביטחון פנים של ארצות הברית, הדמע מהספר 
עולה שכבר ב-1952 פתחה הסוכנות הפדרלית תיק על 
שמו של צ'ה גווארה לרגל ביקורו בפלורידה. המסמכים 
המשמעותיים החלו להגיע כמובן רק לאחר שקסטרו וגווארה 
נעצרו בצוותא בבירת מקסיקו ב-1956. בספר זה מופיע מסמך 

של מלשין מ-1958, לפיו "צ'ה אינטלקטואל למדי יחסית 
ללטינו-אמריקאי". פרט לנימה גזענית זו, מופיע בדו"חות 
פירוט רב למדי על מחלת האסטמה של צ'ה ועל משפחתו 
הענפה וכל נאום או מאמר שלו ששירותי הביון האמריקאיים 
אספו בקפידה. משעשע לקרוא את הדיווחים שנכתבו בין 
5, השנה שבה נעלם מעין הציבור, לבין הופעתו בבוליביה 
כעבור שנתיים. בין היתר נטען שם שגווארה הוצא להורג על 
ידי קסטרו בעקבות חילוקי דעות בניהם. 

סל 9 שו :1701 שו 0 שיוהש6וול) 606 310 [86 וא 


אוס\1 ,601110077 ת60ווסמד4 10 שו ]0 ישוצפסכ ססו]סית 
.7 ,088% 02068 :א%תסצ 


על אמריקה הלטינית 


אמנם בשנים האחרונות פורסמו בשפה העברית עשרות 
תרגומים מיצירותיהם של סופרים ומשוררים לטינו-אמריקאים, 
אבל מעטים הם ספרי העיון על אמריקה הלטינית שפורסמו 
בעברית. רובם נכתבו על ידי חוקרי המכון להיסטוריה ותרבות 
של אמריקה הלטינית באוניברסיטת תל אביב ופורסמו על ידי 
הוצאת רמות. כמו כן פורסמו שני ספרי רקע על אמריקה 
הלטינית. המומלץ ביותר הוא תרגום ספר פרי עטו של 
אדוארדו גליאנו, העורקים הפתוחים של אמריקה הלטינית 
(תל אביב: מפרש, 1990). זהו ספרו של סופר ועיתונאי יליד 
אורוגואי שהיה לקלאסיקה ביבשת אמריקה ותורגם לעשרות 
שפות. המהדורה המקורית של התרגום העברי אזלה והספר 
לא הודפס מחדש. 

הספר השני הוא של אילן רחום, תת-יבשת בטלטלה 
- אמריקה הלטינית 2000-1900 (ירושלים: כרמל, 2003). 
כותב שורות אלה אינו מסכים עם רבות מקביעותיו של 
המחבר, אך בהיעדר ספרים נוספים בשפה העברית בנושא 
- הוא מומלץ. 

נספח ב' 


צ'ה גווארה באינטרנט 


צ'ה גווארה לא הכיר את האינטרנט, אבל האינטרנט מכיר 
היטב את צ'ה גווארה. ברשת ניתן למצוא יותר מ2007 אלף 
פריטים על חייו ופועלו של המהפכן הקובני-ארגנטינאי 
- בכל השפות פרט לעברית, שבה כמעט לא פורסם עליו 
דבר. האתרים והנושאים המרכזיים שיובאו כאן הם בשתי 
שפות, אנגלית וספרדית. 

ברשת ניתן למצוא את רוב ספריו ה"מוקדמים" של 
גווארה, אלה שפורסמו עד לתחילת שנות ה807. להלן 
רשימת המאמרים, תקציר ושנת כתיבתם. אם לא צוין אחרת, 
ניתן לקרוא את המאמרים ולהוריד אותם בשני האתרים 
הבאים: 001.א1105008.00/010/100.אוא | (בספרדית) וכן: 


1/8 0/4010 8181515 רת טררא (באנגלית). 


9: "מלחמת הגרילה" (רק בספרדית): המדריך הקלאסי 

ללחימת גרילה בעולם השלישי. 


0: "על רפואה מהפכנית" (רק באנגלית): במאמר זה ניסח 
גווארה את השקפותיו על תפקיד הרופא המהפכן בחברה 
הקפיטליסטית. 


0: "הערות על האידיאולוגיה של המהפכה הקובנית" 
(רק באנגלית): מדוע המהפכה הקובנית חייבת להיות 
סוציאליסטית? 


1: "קובה: מקרה יוצא דופן או חיל חלוץ במאבק 
נגד הקולוניאליזם?" (אנגלית; בספרדית ‏ - באתר: 
בר 08808 סו 0 0/0/50 60 8 81 כ אע אר), 
בתחילת שנות ה-60 התפתח פולמוס ער בקרב השמאל של 
אמריקה הלטינית בין אלה שסברו שהמהפכה הקובנית הייתה 
"תאונה" (עם סוף טוב) בהיסטוריה של היבשת, לבין אלה 
שראו במהפכה פרק ראשון בספר שכתיבתו טרם הסתיימה. 
גווארה נמנה עם אלה האחרונים. 


1.: "פיתוח ואימפריאליזם" (ספרדית ואנגלית): האם 
פיגורן הכלכלי של מדינות אמריקה הלטינית הוא ביטוי 
לנחשלות העמים, לניוון ממשלותיהן או לשליטת ארצות 
הברית? צ'ה סבר שלא ניתן להגיע לפיתוח כלכלי ולשוויון 
חברתי ללא שבירת התלות הכלכלית, הצבאית והפוליטית 
בענק הצפוני. 


1: "נגד הביורוקרטיה"(רק בספרדית): מתוך המאמר: "ראוי 
לציין שהביורוקרטיה לא נולדה עם החברה הסוציאליסטית 
ואיננה אמורה להיות חלק בלתי נפרד ממנה. הביורוקרטיה 

הממלכתית היא תולדה של המשטרים הבורגניים [...] בחברה 
הקפיטליסטית, שבה כל מנגנון המדינה פועל לשירות 
הבורגנות, תפקיד הביורוקרטיה כמנגנון עצמאי הוא אפסי. 
עבור הבורגנות, הביורוקרטיה צריכה להיות גמישה דיה כדי 
שבאמצעותה היא תוכל להתעשר. יחד עם זאת, הביורוקרטיה 
צריכה להיות קשוחה כדי לכלוא את העם בזרועותיה". 


1: "נאום בוועידה הכלכלית של מדינות אמריקה שנערכה 
באורוגואי באוגוסט 1961" (רק בספרדית): זה הנאום שהיה 
לגט הפיטורין של קובה מארצות הברית. בעקבות הנאום 
סולקה קובה מארגון ארצות אמריקה. 


2.: "הפעילים, עמוד השדרה של המהפכה" (ספרדית 
ואנגלית): על תפקיד הפעילים ("קאדרים") בתהליך המהפכני, 
בייחוד בהפיכת האדם המנוכר שבקפיטליזם ל"אדם החדש" 
של המשטר הסוציאליסטי. 


4: "המערכת הבנקאית, האשראי והסוציאליזם" (ספרדית 
ואנגלית): מה דינה של המערכת הפיננסית, אחד המנגנונים 
היסודיים במשטר הקפיטליסטי, לאחר המהפכה? והאשראי 
החיוני למשק - מי מעניק אותו ולטובת מי? 


4: "הקולוניאליזם נידון להיעלם" (באנגלית ובספרדית. 
כמו כן ניתן להאזין להקלטת נאומו של גווארה בתוספת 
תרגום לאנגלית. אורך ההקלטה כ-10 דקות. ההקלטה 
בפורמט: 3קגם נש 819/80010 סוס 910 /ס. 811515 רו אעטראר), 
זהו נאום של גווארה באספה הכללית השנתית של האומות 
המאוחדות בדצמבר 1964. 

5.: "האדם והסוציאליזם בקובה" (באנגלית וספרדית): 
מתוך המאמר: "הדרך ארוכה ומלאה קשיים. לעתים אנו 
מאבדים את הכיוון וצריכים לשוב על עקבותינו. לעתים אנו 
מנסים להתקדם במהירות ומאבדים את ההמונים. לעתים אנו 
צועדים באיטיות כה גדולה, עד שחשים שדורכים עלינו. 
השאיפה שלנו, המהפכנים, היא לצעוד מהר ככל האפשר כדי 
לסלול דרכים. אבל אנו ניזונים מההמונים וההמונים יוכלו 
לצעוד מהר יותר רק בתנאי שנהיה לדוגמה". 


5.: "יומן קונגו": פרק מרכזי מהיומן פורסם בשפה 
האנגלית באתר העיתון גרדיאן: 


/ץ86)8/8107ז)א6/א60.0%.ת8ו6ז508.א 00פ//:קות 
1ת.0,6761,3535890,00. הפרק כולל מכתב שנשלח אל 
פידל קסטרו, שבו גווארה מסביר את קשייו באפריקה ומדגיש: 
"אנחנו לא יכולים לשחרר מדינה שתושביה אינם מעוניינים 
להילחם למען עצמם". 


7: "מסר לעמי העולם השלישי" (באנגלית וספרדית): 
המסר הפומבי האחרון של גווארה שפורסם בגיליון כתב העת 
1מ6הזה1/60. ("שלוש היבשות" - אמריקה הלטינית, אסיה 
ואפריקה) באפריל 1967: "זו קריאת קרב נגד האימפריאליזם 
וקריאת אחדות לכל העמים נגד האויב הגדול של המין 
האנושי: ארצות הברית של אמריקה". 


7: יומן בוליביה בתוספת עדויות של קובנים שנלחמו 
לצד גווארה (באתר בשפה הספרדית, /6ם0/טס המומפזם-אואו אי 
1 /0ס0נפסג): הגרסה המלאה של היומן שניהל גווארה בעת 

הלחימה בבוליביה. במערב הופצו גרסאות חלקיות שמקורן 
בארצות הברית. 


באתר האגודה הפילוסופית של קובה (/8105088.00.שע 
טג. א60מ60/1) פורסמו בספרדית רבים ממכתבי גווארה אל 
קרוביו, ידידיו וחבריו. בין המכתבים ראויים לציון: 

"מכתב לכלכלן הצרפתי שארל בטלהיים" (24 באוקטובר 
4), שבו מתפלמס גווארה על הכלכלה הסוציאליסטית 
של קובה. 

"מכתב פרידה מהוריו" (מרס 1965). 

"מכתב פרידה מילדיו" (מרס 1965). 

"מכתב פרידה מפידל קסטרו" (1 באפריל 1965): כל מכתבי 
הפרידה נכתבו בטרם נעלם גווארה מהזירה הציבורית. קיימת 
גרסה אנגלית של המכתב לקסטרו (/1815.018/910119אז רת אראו 
בוטו %8זסט/9זהשסטום) ואף תרגום לעברית, שפורסם באתר 
האוהדים של הפועל תל אביב. המכתב פורסם תחת הכותרת 
"הסמל" ובאמצעותו נקראים אוהדי הפועל לנהוג כצ'ה גווארה 
במגרש בלומפילד (3=סע?קס.18000118.00(/007187- אראו ). 


ראוי לשמיעה גם ראיון שהעניק גווארה לקבוצת עיתונאים 
אמריקאים בעת ביקורו בניו יורק בדצמבר 1964. הראיון, 
שנמשך כמעט חצי שעה, נפתח בדבריו של גווארה: "חברים, 
כדי להשיב לכל השאלות, בייחוד לשאלות האישיות, אני 
זקוק לשלוש-ארבע כוסיות קוניאק". הראיון מלווה בתרגום 
סימולטני של העיתונאי קריס קוץ' (/₪זס.8ואזפוו.אאעי 


בת 1/0/800810ם820). 

על מציאת גופותיהם של גווארה וחבריו, שלושים שנה לאחר 
הוצאתם להורג, ניתן לקרוא סיקור בשפה האנגלית באתר 
העיתון היומי הקובני /טש.ססעהסטס.8ותתגזם.ואאי) תי 0 
5 ו). באתר זה גם פורסמו כתבות רבות על טקס קבלת 
הגופה על ידי קסטרו וקרובי גווארה בשדה התעופה של 
הוואנה ביולי 1997 וקבורת הגופה של צ'ה גווארה, בעיר 
סנטה קלרה, ב-17 באוקטובר אותה שנה (/8105008.00.אש 
וזח 0110/1828). 


בהקשר זה, באתר הארכיון לביטחון לאומי של ארצות הברית 
ניתן לעיין בכמה מסמכים של גופי המודיעין האמריקאיים 
המתייחסים | לרצח גווארה | (/ש1ת0ז58ה--/600.גתטפ./א 
5 


באתר האינטרנט הספרדי /018/110205.םסו]606ע.אואואי) מסן[000ע 
7 ספסצסט), אפשר לראות וכן להוריד את זיכרונותיו 
של אורלנדו בורגו על צ'ה (סוקזא6 61 ,66 ,סוס 8860 
ספסוון 001). 


199 


נספח ג' 


תחנות בחייו של צ'ה גווארה 


18 
ארנסטו גווארה נולד ב-14 ביוני 1928 בעיר רוסריו, 
ארגנטינה. הוא הבכור מחמשת אחיו. 


12 
הוריו עוברים לעיר אלטה גרסיה במחוז קורדובה. ארנסטו 
הקטן הוא הסיבה לכך. הוא סובל מאסטמה קשה והסביבה 

החדשה אמורה לתרום לריפוי המחלה. 


146 


מלחמת האזרחים בספרד - הוריו של צ'ה פועלים להגשת 
סיוע לספרד הרפובליקאית הנלחמת בפשיזם. 

112 
בגיל 14, בפיגור של שנה אחר יתר בני גילו, צ'ה מתחיל 
ללמוד בבית ספר תיכון בעיר קורדובה. 


15 
ארנסטו גווארה נרשם ללימודי רפואה באוניברסיטת בואנוס 
איירס. הגנרל חואן דומינגו פרון נבחר לנשיא ארגנטינה, 

גווארה לא משתתף בבחירות מפאת גילו הצעיר. 


10 
ב-1 בינואר יוצא גווארה למסעו הראשון ברחבי ארגנטינה. 
בתרמילו ספרי רפואה. לאחר חודשיים הוא שב לביתו. 


12 
בתחילת ינואר יוצא גווארה עם חברו הטוב אלברטו גרנאדו 
לסיור ברחבי אמריקה: צ'ילה, פרו, קולומביה, ונצואלה 
וארצות הברית. רשמי המסע פורסמו בספר דרום אמריקה 
באופנוע - המסע הגדול הראשון שלי. בספטמבר שב 
גווארה לארגנטינה כדי לסיים את לימודי הרפואה. 

עוד באותה שנה: הקולונל השמאלי חאקובו ארבנז נבחר 
לנשיא גואטמלה. מהפכה בבוליביה, התנועה הלאומית 
המהפכנית תופסת את השלטון ומכריזה על הלאמת המכרות 
וחלוקת האדמות - הרפורמה האגררית. בקובה, הגנרל 
פולחנסיו בטיסטה עומד בראש הפיכה צבאית ונהיה לנשיא 
האי. 

13 
תוך פרק זמן קצר מסיים גווארה את לימודי הרפואה. תוך 
שבועות ספורים הוא שב אל דרכים. ראשית הוא נוסע 
לפרו שבדרום אמריקה ולאחר מכן לגואטמלה שבאמריקה 
המרכזית. בגואטמלה הוא מכיר את הילדה גדאה, אשתו 
הראשונה, פעילה שמאלית שגלתה מפרו. מנהיג הסטודנטים 
הקובנים, פידל קסטרו, מפקד על מאות מחבריו ומסתער 
על יחידת הצבא "מונקדה" שבסנטיאגו דה קובה. ההתקפה 
המזוינת שהחלה בשעות הבוקר של ה-26 ביולי נכשלת חיש 

מהר. 


14 
ד"ר גווארה הצעיר מתנדב לסייע למשטרו של הנשיא ארבנז, 
שרצה לחלק את האדמות בין האיכרים העניים. כעבור מספר 
שבועות, כוחות הצבא בתמיכת סוכנות הביון האמריקאית 
ובעלת האדמות הגדולה במדינה, החברה האמריקאית 
"יונייטד פרוט", מדיחים את ארבנז. גווארה נאלץ לברוח 

מגואטמלה ולבקש מקלט מדיני במקסיקו. 


15 
בחודש יולי, בעיר מקסיקו, הגולה הארגנטינאי גווארה פוגש 
גולה אחר, המשפטן הקובני פידל קסטרו. כך מצטרף גווארה 

אל "תנועת ה-26 ביולי" שבראשות קסטרו. 

16 
כוח של עשרות מורדים בפיקודו של קסטרו מגיע אל חופי 
קובה על סיפונה של ספינה קטנה: "גראנמה". כוחות של 
בטיסטה ממתינים להם במקום המיועד לנחיתה וטובחים 
בהם. רק מורדים ספורים ניצולים, ביניהם קסטרו, אחיו ראול 

והרופא גווארה. 


17 
בקושי רב ותוך מנוסה מתמדת, ניצולי "גראנמה" מטפסים על 
סיירה מאסטרה, רכס ההרים הגבוה בקובה, ומקימים מחנה 
שהיה למפקדת המרד נגד הגנרל-נשיא בטיסטה. גווארה 
נוטש את תפקידו כרופא וביולי נהיה ל"קומנדנטה" - מפקד 
אחת מיחידות הגרילה שהוקמו במקום. כינויו של הרופא 

הארגנטינאי: "צ'ה". 


18 
התסיסה נגד בטיסטה גוברת בערים וברחבי האי קובה. 
הדיקטטור אינו מצליח למגר את כוחות הגרילה, המקבלים 
תגבורת רבה מצד מתנגדי המשטר, בעודם בורחים מן הערים 
ומאיכרי הסביבה. שביתה המוכרזת על ידי תנועתו של קסטרו 
באפריל נוחלת מפלה קשה. כעבור חודש פותח פיקוד הצבא 
במתקפה, שכן הוא סובר שכישלון השביתה מאפשר ניצחון 
מהיר על המורדים. אבל המתקפה אינה מצליחה, ובאוגוסט 
כוחות הגרילה פותחים במתקפה שתביא אותם לעיר סנטה 
קלרה. צ'ה גווארה הוא מפקדם של כוחות אלה. ניצחון 

הגרילה בסנטה קלרה, בסוף חודש דצמבר, הוא תחילת הסוף 
למשטרו של בטיסטה. 


19 
בטיסטה נמלט מקובה בתחילת ינואר והמורדים תופסים את 
השלטון. צ'ה הופך למפקד מחנה המטה הכללי של צבא 
קובה, לה קבאנייה, בבירה לה הוואנה. הוא מתחתן שנית 
עם לוחמת גרילה קובנית, אליידה מארץ'. בפברואר מקבל 
גווארה את האזרחות הקובנית ונהיה למפקד חיל החינוך 
של הכוחות המזוינים המהפכניים ופידל קסטרו נהיה לראש 
ממשלה. במסגרת זו הוא כותב את ספרו לוחמת הגרילה. 
בין יוני לספטמבר גווארה מבקר במספר ארצות באפריקה 
ובאסיה. באוקטובר הוא מקבל מינוי רשמי ראשון בממשלת 
קובה: האחראי על התיעוש במכון הלאומי לרפורמה אגררית 
ובנובמבר הוא עוזב את כל תפקידיו כדי להתמנות לנגיד 
הבנק המרכזי של קובה, מינוי הגורם למחאה קשה מצד 

השגריר האמריקאי באי. 


10 
במרס נותן נשיא ארצות הברית, אייזנהאואר, הוראה לסוכנות 
הביון המרכזית לגייס כוח צבאי של קובנים גולים על מנת 
לפלוש לקובה. במחצית השנייה של השנה מחליטה ממשלת 
קובה על שורה של שינויים מבניים במשק - כולל הלאמת 
כל החברות שבבעלות אמריקאית, כמו גם הבנקים והחברות 

הגדולות שבבעלות קובנית. בין אוקטובר לדצמבר מבקר 
צ'ה בצ'כוסלובקיה, גרמניה המזרחית, ברית המועצות, סין 
העממית וקוריאה הצפונית. צ'ה גווארה הופך לנגיד הבנק 
המרכזי. באוקטובר מכריזה הממשלה הקובנית על "הרפורמה 
העירונית", שבמסגרתה ניתנת לכל קובני זכות על פי חוק 
לקורת גג. באותו חודש מתחיל הממשל האמריקאי בחרם 
החלקי על הסחר עם קובה. 


11 
בחודש ינואר מנתקת ארצות הברית את יחסיה הדיפלומטיים 
עם קובה ומכריזה על מדיניות החרם הכלכלי הנמשכת ללא 
הפסקה עד ימינו. בפברואר מקבל צ'ה מינוי חדש: שר במשרד 
התעשייה שזה עתה הוקם. באפריל, 1500 גולים קובנים, 
ממתנגדי המהפכה, מנסים לפלוש לקובה במפרץ החזירים 
הודות לסיוע אמריקאי נדיב. הם אינם מצליחים ונסוגים מן 
האי תוך כדי אבדות קשות. בימי הפלישה נהיה צ'ה למפקד 
הצבאי של מחוז פינאר דל ריו. לאחר הניצחון על הפולשים 
מכריז פידל קסטרו שהמהפכה הקובנית היא סוציאליסטית. 
באוגוסט מבקר צ'ה באורוגואי ובארגנטינה. ביקוריו זוכים 
לסיקור בולט בכל אמצעי התקשורת ולהפגנות אהדה כלפי 
המהפכה הקובנית. באורוגואי, שר התעשייה גווארה משתתף 
בוועידת מדינות אמריקה שבה הוא תוקף קשות את ארצות 

הברית על מדיניותה כלפי מדינות אמריקה הלטינית. 

12 
ביקורו השני של גווארה בברית המועצות בין סוף אוגוסט 
לתחילת ספטמבר. באוקטובר: משבר סביב הצבת טילים 
סובייטים בקובה. ראש ממשלת ברית המועצות ניקיטה 
חרושצ'וב הוציא מקובה טילים שהציב להגנת האי בפני 
פלישה אמריקאית, בעקבות לחץ אמריקאי כבד וללא 
התייעצות עם הממשלה הקובנית. בעקבות צעד זה נמתחת 

ביקורת קשה על ברית המועצות בקובה ומחוצה לה. 


13 
פולמוס חריף מתנהל בתוך קובה על דרכה של המדיניות 
הכלכלית. צ'ה מנהל ויכוח סוער עם מצדדי דרך החשיבה 
הסובייטית ומציע דרכים אלטרנטיביות למשק הסוציאליסטי 
החדש והחלש. ביולי מבקר גווארה באלג'יריה המשוחררת 
מהעול הקולוניאלי הצרפתי וקושר קשרי ידידות עם הנשיא 

אחמד בן-בלה. 


14 
צ'ה גווארה הופך לדובר המהפכה הקובנית בפורומים 
בינלאומיים. הוא משתתף בוועידת הסחר הבינלאומית 
(ז'נבה, חודש מרס) ובעצרת הכללית של האו"ם (ניו יורק, 
חודש דצמבר). בכל מקום הוא תוקף את ארצות הברית ואת 
שאיפותיה האימפריאליות. בנובמבר מייצג גווארה את ארצו 
באירועים לציון יום השנה ה-47 למהפכת אוקטובר הנערכים 

במוסקבה. 

15 
בין החודשים דצמבר 1964 למרס 1965: נסיעה של גווארה 
לאפריקה הכוללת ביקורים במצרים ואלג'יריה. במהלך סיור 
באלג'יריה מותח צ'ה ביקורת פומבית קשה על מדיניות החוץ 
של ברית המועצות, בייחוד על קשריה הכלכליים הבלתי 
שוויוניים עם מדינות העולם השלישי. עם שובו לקובה, 
בחודש מרס, נעלם גווארה מהזירה הציבורית. באוקטובר 
מפרסם קסטרו איגרת פרידה מגווארה שבה הוא מוותר על 
כל תפקידיו הציבוריים, הממלכתיים והצבאיים בקובה לטובת 
"המשך המהפכה ביבשות אחרות". באותם ימים נלחם גווארה 
לצד כוחות הגרילה בקונגו. בתשובה לשאלת כתבים, אומר 
קסטרו בחודש אפריל: "גווארה נמצא איפה שהוא נחוץ כדי 
לקדם את המהפכה". באוקטובר קורא קסטרו בפני חברי 
הוועד המרכזי של המפלגה הקומוניסטית הקובנית, שזה עתה 
הוקמה, את מכתב הפרידה של גווארה. בדצמבר שב גווארה 

בחשאי לקובה. 


16 
בינואר מתכנסת בהוואנה הוועידה לסולידריות עם עמי 
אפריקה, אמריקה הלטינית ואסיה. גווארה משגר מסר פוליטי 
נוסף, אך אין במסר ולו רמז דק על מקום הימצאו. במערב 
מתפרסמות ידיעות לפיהן גווארה נרצח בקובה, נראה מסתתר 
במקומות שונים ברחבי העולם או מאושפז בבתי חולים לחולי 
רוח תחת שמות בדויים. ביולי נפגש גווארה בקובה עם 
המתנדבים הקובנים שנבחרו כדי להילחם בגרילה בבוליביה. 

בנובמבר מגיע צ'ה לבוליביה על מנת להקים קבוצות גרילה 
חדשות שאמורות לפעול במדינה זו ולאחר מכן במדינות 
השכנות, ארגנטינה ופרו. בכוח הגרילה הקטן: לוחמים 
מקובה, בוליביה, פרו וארגנטינה. בסוף דצמבר נפגש גווארה 
עם מזכ"ל המפלגה הקומוניסטית של בוליביה, מריו מונחה. 
מונחה אמור להושיט סיוע לגווארה, אבל בפגישה מתגלעים 
חילוקי דעות ומונחה מסרב לסייע לגווארה וללוחמיו. 


107 
מחנה המורדים מתגלה בטרם מספיקים לוחמיו להתארגן, אך 
הם מצליחים להדוף את כל מתקפות צבא בוליביה עד לחודש 
אפריל. באותו חודש נעצר הפילוסוף הצרפתי רג'י דברה, 
שלחם לצד גווארה מספר חודשים. הוא נידון לשלושים 
שנות מאסר. עם כניסתם של כוחות מיוחדים אמריקאיים 
אל הזירה הבוליביאנית בחודש מאי נסוגים אנשי הגרילה, 
עד אשר בתחילת אוקטובר נעצרים או נרצחים מרבית 
הלוחמים. אחדים מהם מצליחים להימלט. גווארה נעצר וב-8 
באוקטובר נורה על ידי מש"ק בוליביאני על פי הוראת סוכנות 
הביון האמריקאית. מקום קבורתו לא נודע. בשידור לאומה, 
בד15 באוקטובר, מכיר קסטרו במותו של גווארה ומכריז על 
שלושה ימי אבל. בעצרת זיכרון לגווארה, בתום ימי האבל 
ובהשתתפות מיליון מפגינים, מכריז קסטרו על יום מותו של 

גווארה כ"יום לוחם הגרילה הגיבור". 

18 
שלושה לוחמים קובנים מכוחות הגרילה של גווארה מצליחים 
לעבור את הגבול בין בוליביה לצ'ילה וחוצים ברגל את רכס 

האנדים. כעבור מספר ימים הם מגיעים לקובה. 


107 
כמעט שלושים שנה מיום הירצחו, מומחים מארגנטינה 
ומקובה מוצאים את גופותיהם של צ'ה ושישה מחבריו בקבר 
אחים שבואלייה גראנדה, בוליביה. ביולי גופתו של גווארה 

נקברת באתר הזיכרון שהוקם בסנטה קלרה, קובה. 

(ליבידו) סדרה לתרגום 

1 סלבוי ז'יז'ק על הפופר-אגו ורוחות-רפאים אחרות 

. ג'ודית באטלר קוויר באופן ביקורתי 

. פרדריק ג'יימסון פוסטמודרניזם, או ההיגיון התרבותי של הקפיטליזם המאוחר 
. זיגמונד פרויד אבל ומלנכוליה / פעולות כפייתיות וטקסים דתיים 

. סלבוי ז'יז'ק ברוכים הבאים למדבר של הממשי 

. ז'אק דרידה נפתולי בבל 

. מישל פוקו הטרוטופיה 


א ₪ 5 ₪ 5 צ ס 


. אלן ואנייה לאקאן 

9 אפרים דוידי (עורך) אנטי-גלובליזציה -- ביקורת הקפיטליזם העכשווי 
0. ז'ורז' בטאיי תיאוריה של הדת 

1. לוס איריגארי מין זה שאינו אחד 

2. נועם חומסקי שפה ושאלות על הידע -- הרצאות מנאגואה 

3. זיגמונד פרויד עכבה, סימפטום וחרדה 

4. חכים ביי ,1.42 -- אזור אוטונומי ארעי 

5. לואי אלתוסר על האידיאולוגיה 

6. ג'ון לכט חמישים הוגים מרכזיים בני-זמננו (כרך א) 

7. ז'ורז' פרק העלאה במשכורת / מתחם התפודים, מחזות 

8. אנטוניו גרמשי על ההגמוניה -- מבחר מתוך "מחברות הכלא" 

9. י"ו סטלין על המטריאליזם ועל הלשון / ז'יז'ק המהפכה הפרוורטית 
0. ג'וליה קריסטבה בראשית הייתה האהבה -- פסיכואנליזה ואמונה 
1. ז'אן לבלנש וז'אן-ברטרן פונטליס פנטזיה ראשיתית 

2. ג'ודית באטלר טענת אנטיגונה -- יחסי שארות בין חיים למוות 

3. ארנסטו לקלאו ושנטל מו הגמוניה ואסטרטגיה סוציאליסטית 

4. ז'אן-ז'ראר בורשטיין הפסיכואנליזה של הנאציזם -- מסה על הרס הציביליזציה 
5. פילים לקו-לברת וז'אן-לוק ננסי המיתוס הנאצי 

6. אנרכיזם -- אנתולוגיה עורך: אברהם יסעור 

7. רולאן בארת הנאת הטקסט / ואריאציות על הכתב 

8. רולאן בארת דרגת האפס של הכתיבה 

9. לוס איריגארי אני, את, אנחנו 


ליבידו (קולנוע) 

0. דיינה פולאן ספרות זולה 

1. מריטה סטרקן תלמה ולואיז 

2. מייקל אטקינסון קטיפה כחולה 

3. איימי טובין נהג מונית 

4. סלבוי ז'יז'ק מטריקס -- האחר הגדול והמציאות הווירטואלית 

5. קמיל פאגליה הציפורים של היצ'קוק 

6. גארי אינדיאנה סאדו-פשיזם - עיון בסרטו של פזוליני 'סאלו, או 120 הימים של סדום' 


ליבידו (טוציולוגיה | אנתרופולוגיה) 

7. קלוד לוי-שטראוס הטוטמיזם היום 

8. גיאורג זימל, רוברט פארק, לואיס וירת אורבניזם -- הסוציולוגיה של העיר המודרנית 
9. ויקטור טרנר התהליך הטקטי -- מבנה ואנטי-מבנה 

0. מרי דגלס טוהר וסכנה -- ניתוח של המושגים זיהום וטאבו 


ליבידו (תיאו לוגיה) 

1. עמנואל לוינס אלוהים והפילוסופיה 

2. סלבוי ז'יז'ק הסובייקט שאמור להאמין -- הנצרות בין פרברסיה לחתרנות 
3. קרל בארת יסודות הדוגמטיקה הנוצרית 

4. האנס יונס מושג האלוהים אחרי אושוויץ, ומאמרים נוספים 


(פטיש) סדרת מקור לביקורת התרבות 

5. מיכל בן-נפתלי כרוניקה של פרידה -- על אהבתה הנכזבת של הדקונסטרוקציה 
6. משה צוקרמן חרושת הישראליות -- מיתוסים ואידיאולוגיה בחברה מסוכסכת 
7. נועם יורן ערוץ 2 -- הממלכתיות החדשה 

8. יצחק בנימיני ועידן צבעוני (עורכים) עבד, התענגות, אדון -- על סאדיזם ומזוכיזם 
9. רות גולן אהבת הפסיכואנליזה -- מבטים בתרבות בעקבות פרויד ולאקאן 

0. ורד לב כנען ומיכל גרובר פרידלנדר (עורכות) הקול והמבט 

1. איתן כהן המרוקאים -- הנגטיב של האשכנזים 

2 אריאלה אזולאי ועדי אופיר ימים רעים -- בין אסון לאוטופיה 

3 משה צוקרמן חפצון האדם -- מכתמים על חברה, פוליטיקה ותרבות 

4. דלית יסעור בורוכוביץ אלימות אינטימית -- עולמם הרגשי של גברים מכים 

5. חדוה ישכר אחיות לשלום -- קולות בשמאל הפמיניסטי 

6. יואב רינון חדר המיתות של סאד 

7. יצחק בנימיני מה רוצה הגבר? 8 מסות פסיכו-תיאולוגיות 

8. משה צימרמן חור במצלמה -- עיונים בקולנוע הישראלי 

9. סטפן מוזס ולטר בנימין ורוח המודרניות 

0. אמיר בן-פורת כדורגל ולאומיות 

1. אילן גור-זאב לקראת חינוך לגלותיות 

2. אנדראה פשל (עורכת) צ'רנוביץ -- מקום של עדות 

3. אברים דוידי צ'ה גווארה -- סיפורו של מהפכן 


ושצתי מחלקה ספרותית 
4. נטלי סארוט השימוש במילים 
5. עדי שורק, עידן צבעוני, עודד מנדה-לוי חללים | שדות תעופה | קניון 

